އެމް.ޑީ.ޕީއަށް ތާއީދު ހޯދުމަށް މަސައްކަތްކުރުމަށް ބީރާފަންނާ ކެމްޕެއިން ޖަގަހައިގެ ނަމުގައި ހޯނޑެއްދޫގައި ޖަގަހައެއް ހުޅުވައިފި – Maldivian Democratic Party\nއެމް.ޑީ.ޕީއަށް ތާއީދު ހޯދުމަށް މަސައްކަތްކުރުމަށް ބީރާފަންނާ ކެމްޕެއިން ޖަގަހައިގެ ނަމުގައި ހޯނޑެއްދޫގައި ޖަގަހައެއް ހުޅުވައިފި\nއެމްޑީޕީ މަޑަވެލި ދާއިރާގެ ސެކްރެޓަރީގެ ނައިބު މުޙައްމަދު ހަމީދާއި، ހޯނޑެއްދޫ ކައުންސިލަރ އަޔާޒް ބީރާފަންނާ ޖަގަހަ ހުޅުއްވައިދެއްވަނީ... ފޮޓޯ: މުއާޒް (މޯލާ)\nކުރިއަށް އޮތް ލޯކަލް ކައުންސިލް އިންތިޚާބްގައި އެމް.ޑީ.ޕީއަށް ތާއިދު ހޯދުމަށް މަސައްކަތްކުރުމަށް ބީރާފަންނާ ކެމްޕެއިން ޖަގަހައިގެ ނަމުގައި މަތިދެކުނު ޕްރޮވިންސް ގދ. ހޯނޑެއްދޫގައި ހުކުރު ދުވަހުގެރޭ ޖަގަހެއް ހުޅުވައިފިއެވެ.\nމިޖަގަހަ ހުޅުވައިދެއްވީ އެމް.ޑީޕީ މަޑަވެލި ދާއިރާގެ ސެކެޓްރީގެ ނާއިބް މުޚައްމަދު ހަމީދުއެވެ. ޖަގަހަ ހުޅުވައިދެއްވުމަށް ފަހު ހަމީދުގެ ދެއްކެވި ވާހަކައިގައި މިޖަގަހަ ހުޅުވިގެން ދިއުމަކީ ކެމްޕެއިނަށް ލިބުނު އިތުރު ކުރިއެރުމެއްކަން ފާހަގަކޮށް ޖޯޝާއިއެކު ކެމްޕެއިންކުރުމަށް މެންބަރުންނަށް ގޮވާލެއްވިއެވެ. އެމް.ޑީ.ޕީ އަޕާރ ސައުތު އިންޝިއޭޓިވް ގޮފިން އިސްނަގައިގެން ބޭއްވި މިޖަގަހަ ހުޅުވުމުގެ ޖަލްސާގައި ހޯނޑެއްދޫ ރަށުކައުންސިލަށް އެމް.ޑީ.ޕީ ޓިކެޓްގައި ވާދަކުރާ ކެންޑިޑޭޓުން ވާހަކަފުޅުދެއްކެވިއެވެ. އެބޭފުޅުންގެ ވާހަކައިގައި މިހާރު ރާއްޖޭގެ ސިޔާސީ މަސްރަހު ގޮސްފައިވާ ހިސާބާއި، މި އިންތިޚާބް އެމް.ޑީޕީއަށް ކާމިޔާބުކުރުމުގެ މުހިންމުކަމާއި ބެހޭގޮތުން ވާހަކަދެއްކެވިއެވެ. އަދި ރަށުކައުންސިލްގެ ޤާނޫނީ ހައިސިއްޔަތާއި ދައުރު އަދާކުރުމަށް އެކަށޭނަ ބޭފުޅުން މިނެކިރައި އެމް.ޑިޕީ ކެންޑިޑޭޓުންނަށް ވޯޓް ދެއްވުމަށް ގޮވައިލެއްވިއެވެ.\nމީގެ އިތުރުން ގޮފިތަކުގެ ރައީސުންނާއި އާންމު މެންބަރުންވެސް މިޖަލްސާގައި ވާހަކަދެއްކެވިއެވެ. މިއީ ހޯނޑެއްދޫގައި ހިމެނޭ އެމް.ޑީ.ޕީ ގޮފިތަކުން ކޮންމެ ހުކުރު ދުވަހެއްގެ ރޭ ފްރައިޑޭ ނައިޓް ސިލްސިލާގެ ނަމުގައި ބޭއްވަމުން އަންނަ ސިލްސިލާ ޖަލްސާތަކުގެ ތެރެއިން ދެވަނަ ޖަލްސާއެވެ.


EPL: Milner Ge Penalty Aaeku Fulham Balikoh, Liverpool Anekkaaves 1 Vana Ah - Vaguthu\nޖޭމްސް މިލްނާ ޖެހި ޕެނެލްޓީއާއެކު ފުލްހަމް ބަލިކޮށް، ލިވަޕޫލުން އިނގިރޭސި ޕްރިމިއާ ލީގުގެ އެއްވަނައަށް ޖެހިލައިފިއެވެ.\nފުލްހަމްގެ ދަނޑު، ކްރެވެން ކޮޓޭޖުގައި ކުޅުނު މެޗު ލިވަޕޫލުން ކާމިޔާބުކުރީ 2-0ގެ ނަތީޖާއަކުންނެވެ. މެޗުން މޮޅުވެ އެޓީމު އެއްވަނައަށް ޖެހިލީ ސިޓީއަށްވުރެ މެޗެއް އިތުރަށް ކުޅެގެންނެވެ. ލިވަޕޫލުން 31 މެޗުން 76 ޕޮއިންޓް ހޯދާފައި އޮތް އިރު، ދެވަނައިގައި އޮތް ސިޓީން ވަނީ 30 މެޗު ކުޅެ 74 ޕޮއިންޓް ހޯދާފައެވެ.\nސިޓީއަށް އިތުރު މެޗެއް އޮތް އިރު، ލިވަޕޫލަށް މިރޭގެ މެޗު މަޖުބޫރެވެ. ސީޒަންގެ ބޮޑު ބައިގައި ލީގުގެ އެއްވަނަ ހިފަހައްޓަމުން އައިސް، އެންމެ 10 ވަރަކަށް މެޗަށް ވެފައި ވަނިކޮށް، ލިވަޕޫލުން ވަނީ މުހިއްމު ޕޮއިންޓްތަކެއް ގެއްލުވާލާފައެވެ. އޭގެ ފައިދާ ނަގާ، ސިޓީން ވަނީ ޖެހިޖެހިގެން ދެވަނަ ފަހަރަށް ލީގު ކާމިޔާބުކުރުމާ ގާތަށް ޖެހިލާފައެވެ.\nމިރޭގެ މެޗަށް ނުކުތް އިރު، ލިވަޕޫލުން ވަނީ ހަފްތާ ތެރޭގައި ބަޔާން މިއުނިކް ދަނޑުގައި އެޓީމު ބަލިކޮށް، ޗެމްޕިއަންސް ލީގުގެ ކުއާޓާ ފައިނަލްގެ ޖާގަ ހޯދާފައެވެ. އެ މެޗުގައި މާނޭ ވިދާލި އިރު، ސަލާހަށް ގޯލް ނުޖެހުމަކީ މިހާރު އެޓީމަށް އޮތް އެންމެ ބޮޑު މައްސަލައެވެ.\nމިރޭގެ މެޗު ފެށިގެންވެސް އެޓޭކްތަކުން ނުރައްކާ ކޮށް ފެނުނީ ލިވަޕޫލެވެ. އެހެން ނަމަވެސް، އެޓީމުގެ އަސްލު ހަލުވި ކަމުގައި ކުޅުުނުތަނެއް ނުފެނުނެވެ. މެޗުގެ ފުރަތަމަ ހާފްގައި ސަޑިއޯ މާނޭގެ ގޯލުން ލިވަޕޫލް ލީޑު ނެގި ނަމަވެސް، ދެވަނަ ހާފަށް ނުކުމެ ފުލްހަމްއިން ނަތީޖާ ހަމަހަމަ ކުރިއެވެ.\nމެޗުގެ 74 ވަނަ މިނެޓުގައި ލިވަޕޫލްގެ ޑިފެންޑަރު ވާޖިލް ވެންޑައިކް، ފަހަތަށް ބޮލުން ޖައްސާލި ބޯޅައަށް ގޯލްކީޕަރު އެލިސަން ބެކާ ކުރިއަށް އެރި ނަމަވެސް، އެ ބޯޅަ އެލިސަންއަށް ސާފްކޮށް ނުލެވި ލިބުނީ ފުލްހަމްގެ ފޯވަޑް ރަޔަން ބަބެލްއަށެވެ. ކުރިން ލިވަޕޫލަށް އެތައް ދުވަހަކު ކުޅުނު ބަބެލް، ގޯލް ޖެހުމަށްފަހު އުފާފާޅުކޮށްފައެއް ނުވެއެވެ.\nއެ ގޯލާއެކު ލިވަޕޫލަށް މާޔޫސްކަން ކުރިމަތިި އިރު، އޭގެ ހަތް މިނެޓް ފަހުން ލިވަޕޫލަށް ޕެނެލްޓީއެއް ލިބުނެވެ. ސަލާހްގެ ހުރަހަށް މާނޭ ކީޕަރު ކައިރިއަށް ޑިފެންޑަރު ކުރި ފައުލަކަށް ރެފްރީ ދިން ޕެނެލްޓީ ކާމިޔާބުކޮށްދިނީ ތަޖުރިބާކާރު މިޑްފީލްޑަރު މިލްނާއެވެ.\nސިޓީ އާއި ލިވަޕޫލް ވެސް ބަލިކޮށް ސައުތްހެމްޓަނަށް ތަށި ނެގޭނެ - ޗޭ އެޑަމްސް


Dhiraagu mobile customerunnah ithuru data dhenee\nދިރާގު ހެޑްއޮފީސް– ފޮޓޯ/މިހާރު\nކޮވިޑް-19އާ ގުޅިގެން ކަސްޓަމަރުންނަށް ލުޔެއް ދިނުމުގެ ގޮތުން ދިރާގު ކަސްޓަމަރުންނަށް އިތުރު ޑޭޓާ އެލަވަންސް ދޭން ނިންމައިފި އެވެ.\nދިރާގުން ކުރި އަށް ގެންދާ މި ޕްރޮމޯޝަންގައި ޕޯސްޓް ޕެއިޑް ކަސްޓަމަރުންނަށް ވެސް ޑޭޓާ އެލަވަންސް ލިބޭނެ އެވެ. މީގެ އިތުރުން ޕޯސްޓްޕެއިޑް ޕްލޭންތަކުގެ ތެރެއިން ޑޭޓާ ހިމެނޭ ހުރިހާ ޕްލޭން ތަކަށް ހިލޭ އިތުރު ޑޭޓާ ވެސް ލިބޭނެ އެވެ.\nޕޯސްޓް ޕެއިޑް ކަސްޓަމަރުން\nޕޯސްޓްޕެއިޑް ޕްލޭންތަކުގެ ތެރެއިން ޑޭޓާ އެކުލެވިގެންވާ ހުރިހާ ޕްލޭނަކަށް ހިލޭ އިތުރު ޑޭޓާ ލިބިގެންދާނެ އެވެ. އެގޮތުން އެ ކަސްޓަމަރެއްގެ ޕްލޭނަކާ އެކަށީގެންވާ ގޮތަށް އެންމެ ކުޑަ ޕްލޭނުން ފެށިގެން 500އެމްބީ އާއި 10 ޖީބީ އާ ހަމައަށް އިތުރު ޑޭޓާ ލިބިގެން ދާނެ އެވެ. މި މަހު އިތުރު ޑޭޓާ މިހާރު ވަނީ “ކަނެކްޓް ޑޭޓާ” ގެ ނަމުގައި ކަސްޓަމަރުންނަށް ދީފަ އެވެ.\nކޮވިޑް 19 އާ ގުޅިގެން ދިރާގުން ދަނީ ކަސްޓަމަރުންނަށް އެކި ގޮތް ގޮތުން ލުއި ފަސޭހަކޮށްދިނުމަށް މަސައްކަތްކުރަމުންނެވެ. އެގޮތުން، ދިރާގުން ވަނީ މި ހިނގާ މާޗް އަދި އެޕްރީލް މަހުގައި ހޯމް ފިކްސްޑް ބްރޯޑްބޭންޑް ކަސްޓަމަރުންނަށް 30 ޕަސެންޓް އިތުރު ޑޭޓާ އެލަވަންސް ދިނުމަށް ނިންމާ އަދި މާޗް މަހުގެ އިތުރު ޑޭޓާ މިހާރު ވަނީ ކަސްޓަމަރުންނަށް ލިބިފައި އެވެ.\nދިރާގުން އިއްޔެ ވަނީ ކުދި އަދި މެދުފަންތީގެ ވިޔަފާރި ކަސްޓަމަރުންގެ ފިކްސްޑް ބްރޯޑްބޭންޑްގެ މަހު ފީ އިން 25 ޕަސެންޓް ގެ ޑިސްކައުންޓެއް ދޭން ކަނޑައަޅާ، ގެސްޓްހައުސް އިންޓަނެޓް ޕެކޭޖެތަކުގެ މަހު ފީ އިން ވެސް 25 ޕަސެންޓް ޑިސްކައުންޓް ދޭން ވަނީ ކަނޑައަޅާފައި އެވެ.\nދިރާގުން އަބަދު ވެސް ބަލަނީ ގައުމަށް ކުރިމަތިވާ މިފަދަ ދަނޑިވަޅުތަކުގައި ދިރާގުން ފޯރުކޮށް ދޭ ޑިޖިޓަލް ވަސީލަތްތައް މެދުވެރިކޮށް ކަސްޓަމަރުންނަށް މުޖުތަމަ އަށް ލުއި ފަސޭހަކޮށް ދިނުމަށެވެ. މީގެ އިތުރުން ވެސް ދިރާގުން ވަނީ އިތުރު ކަސްޓަމާ ސެގްމެންޓް ތަކަށް ވެސް ލުއި ފަސޭހަ ތަކެއް ފޯރުކޮށްދިނުމަށް ނިންމާފަ އެވެ.\nދިރާގު ޕްރީޕެއިޑް ކަސްޓަމަރުންނަށް 30 ޕަސެންޓް އިތުރު ޑޭޓާ އެލަވަންސް ދީ، ޕްރީޕެއިޑް މަންތްލީ ޑޭޓާ ބަންޑަލްސް ތަކުން ދޭން ވަނީ ހަމަޖައްސާފަ އެވެ. މީގެ އިތުރުން މި ދުވަސްވަރު ކޯލް ކުރުމުގެ މުއާމަލާތްތައް އިތުރު ވާނެ ކަމުން، ޕްރީޕެއިޑް ކަސްޓަމަރުންގެ މެދުގައި އެންމެ މަގުބޫލު ވޮއިސް އެޑް-އޮން ކަމަށްވާ “ވޮއިސް 15” ގެ އަގު 50 ޕަސެންޓް ވަނީ ކުޑަކޮށްފަ އެވެ.


Pakistan ge "chaiwala" amilla cafe eh hulhuvaifi\nޕާކިސްތާނުގެ "ޗައިވާލާ" އަމިއްލަ ކެފޭއެއް ހުޅުވައިފި\nޕާކިސްތާނު މީހެއް ކަމަށްވާ އަރްޝާދު ޚާނަކީ ނޫލޮލަކާއި ރީތި އިސްކޮޅެއްގެ ވެރި، ވަރަށް ރީތި މީހެކެވެ. އަރްޝަދަށް ސޯޝަލް މީޑިއާގައި ބޮޑު ސަމާލުކަމެއް ލިބި އޭނާގެ މަގްބޫލުކަން އިންތިހާއަށް އިތުރު ވެގެން ދިޔައީ އޭނާ ސައިވިއްކަން މަގުމަތީގައި ހުއްޓާ މީހަކު ނެގި ފޮޓޯއެއް ވައިރަލް ވެގެންނެވެ. އެ ފޮޓޯ ފެނިފައި ގިނަ ބަޔަކު އޭނާ ރީތި ކަމުން ހައިރާން ވެގެން އުޅުނެވެ.\nއަރްޝަދު މަގުމަތީގައި ސައިވިއްކަން ހުއްޓާ ފުރަތަމަ ފެނުނީ ޕްރޮފެޝަނަލް ފޮޓޯގްރާފަރެއް ކަމަށްވާ ޖިއާ އަލީ އަށެވެ. އޭނާ އަރްޝަދުގެ ފޮޓޯއެއް ނެގީ ސައި ތައްޔާރު ކުރުމުގެ މަސައްކަތުގައި އުޅެނިކޮށެވެ. ނޫކުލައިގެ ވަރަށް އާދައިގެ ކުރުތާއެއް ލައިގެން އެ ދުވަހު އަރްޝަދު ހުރިއިރުވެސް އޭނާގެ ނޫ ލޮލާއި ރީތި ސިފަ ވަރަށް ބޮޑަށް ފާހަގަ ކުރެވެ އެވެ.\nފޮޓޯ ވައިރަލް ވުމާއެކު ލިބުނު މަޝްހޫރުކަމުން ގޮސް ފިލްމުތަކާއި ޓީވީ ޝޯތަކުގައި ބައިވެރިވުމުގެ ފުރުސަތު އަރްޝަދަށް ލިބެން ފެށި އެވެ. އެއާއެކު މަގުމަތީގައި ސައިވިއްކަން އުޅުނު "ޗައިވާލާ" ބޮޑު ސެލެބްރިޓީއަކަށް ވީ އެވެ.\nމިހާރު އިސްލާމްއާބާދުގެ މަޝްހޫރު ހިސާބެއްގައި ޗައިވާލާ (ސައިވިއްކާ މީހާ) ވަނީ އަމިއްލަ ކެފޭ އެއް ވެސް ހުޅުވާފަ އެވެ. އެ ތަނަށް ކިޔަނީ "ކެފޭ ޗައިވާލާ ރޫފް ޓޮޕް" އެވެ.\nމިހާރު އަރްޝަދު "ޗައިވާލާ" ދަންނަނީ ހަމައެކަނި ޕާކިސްތާނު މީހުންނެއް ނޫނެވެ. ދުނިޔޭގެ ހުރިހާ ގައުމެއްގައި ކަހަލަ ގޮތަކަށް އަރްޝަދު ދަންނަ އަދި އޭނާގެ ރީތިކަމުން އޭނާއަށް ހިތް ކިޔަވާފައިވާ މީހުން ވަރަށް ގިނަ އެވެ. ޕާކިސްތާނުގެ ޓީވީ ޗެނަލަކަށް އުރުދޫ ބަހުން ދިން އިންޓަވިއު އެއްގައި އަރްޝަދު ބުނީ އޭނާގެ ކެފޭ އަށް ޗައިވާލާ ކީ އޭނާއަށް އަމިއްލަ އައިޑެންޓިޓީ އެއް ލިބުނީ މި ނަމުން ކަމަށް ވާތީ ކަމަށެވެ.\nއަރްޝަދުގެ ކެފޭގައި ވަރަށް އަމިއްލަވަންތަ ގޮތްތަކެއް ހުރެ އެވެ. އެތަން ޒީނަތްތެރިކޮށްފައިވަނީ ރީތި ޕެއިންޓިން ތަކާއި ގުޑިންނެވެ.\nއަރްޝަދަށް ލިބުނު ކާމިޔާބީގެ ވާހަކައަކީ އެހެން މީހުންނަށް ވެސް ހިތްވަރު ލިބިގެންދާނެ ވާޙަކައެއް ކަން ޔަގީނެވެ. އެއް ދުވަހު މަގުމަތިގައި ސައިވިއްކަން ހުރި އާދައިގެ މީހާ ކުއްލިއަކަށް ބޮޑު މުއްސަންޖަކަށް ވީ އޮންލައިންގައި ޝާއިއުކުރި އެންމެ ފޮޓޮއަކުން ކަމަށް ވީތީ އެވެ.\nޕާކިސްތާން އާޓިސްޓުންނާއެކު މަސައްކަތް ނުކުރަން އަންގައިފި\nމަލާލާގެ ބައޮޕިކް އެޅުވުން ޖެނުއަރީ 31 ގައި


Rajjey ge huriha atholheh gai BML ge branch thah hulhuvaifi\nރާއްޖޭގެ ހުރިހާ އަތޮޅެއްގައި ބީއެމްއެލްގެ ބްރާންޗްތައް ހުޅުވައިފި\nފެލިދޫގައި ހުޅުވި ބީއެމްއެލްގެ ބްރާންޗް --\nރާއްޖޭގެ ހުރިހާ އަތޮޅެއްގައި ބޭންކް އޮފް މޯލްޑިވްސް (ބީއެމްއެލް)ގެ ބްރާންޗްތައް ހުޅުވައިފި އެވެ. އެންމެފަހުން ބީއެމްއެލްއިން ގާއިމުކޮށްފައިވަނީ ވ. އަތޮޅު ބްރާންޗެވެ. އެ ބްރާންޗް ގާއިމުކޮށްފައިވަނީ ވ. ފެލިދޫގަ އެވެ.\nމިއަދު ހުޅުވި ފެލިދޫ ބްރާންޗާއެކު ބީއެމްއެލް ބްރާންޗްތަކުގެ އަދަދު ވަނީ 29 އަށް އަރާފަ އެވެ. ފެލިދޫގައި ހުޅުވި ބީއެމްއެލްގެ ބްރާންޗަކީ އިޔާދަކުރެނިވި ހަކަތައިން ހިންގޭ ގޮތަށް ރާއްޖޭގައި ހުޅުވި ފުރަތަމަ ބުރާންޗްކަން ވެސް ފާހަގަކޮށްލެވެ އެވެ.\nމުޅިން ވެސް އަވިން ލިބޭ ހަކަތަ ބޭނުންކުރާ މި ބްރާންޗް މިއަދު ހުޅުވައިދެއްވީ އެ ރަށުގައި އޮތް ރަސްމިއްޔާތެއްގައި ތިމާވެއްޓާބެހޭ ވަޒީރު ތޯރިގު އިބްރާހިމެވެ.\nފެލިދޫ ބްރާންޗް ހުޅުވުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިން ޑިރެކްޓަރު އެންޑްރޫ ހީލީ ވިދާޅުވީ، ފެލިދޫގައި އަލަށް ހުޅުވި ބްރާންޗުން ރަމްޒުކޮށްދެނީ ބީއެމްއެލްއިން މުޅި ރާއްޖޭގައި އެ ބޭންކުގެ ހިދުމަތް ފުޅާކުރުމަށް ދޭ އިސްކަން ކަމަށާއި އަދި މުޖުތަމައުއަށް އެހީތެރިވުމަށް ބީއެމްއެލްއިން ކުރަމުންދާ މަސައްކަތް ކަމަށެވެ.\nފެލިދޫ ބްރާންޗުން 24 ގަޑިއިރު ފައިސާ ނެގުމާއި ޖަމާކުރުމުގެ ހިދުމަތް ލިބޭނެއިރު ލޯނަށް އެދުންފަދަ ބޭންކްގެ ހިދުމަތްތައް ވެސް އެ ބްރާންޗުން ލިބޭނެ ކަމަށް ބީއެމްއެލްއިން ބުނެ އެވެ.


"Avatar" sequelthakuge New Zealand shooting ah thaayaaru | Mihaaru\n"އެވެޓާ" ގެ ސީކްއަލްތަކުގެ ނިއު ޒީލެންޑް ޝޫޓިން އަށް އަލުން ތައްޔާރު\n25 މެއި 2020 - 09:42\nކޮރޯނާވައިރަހާ ހެދި ނިއު ޒީލެންޑްގައި މާޗް މަހުގެ ތެރޭގައި އިއުލާންކުރި ލޮކްޑައުނާ އެކު ޝޫޓިން ހުއްޓުނު، ޑައިރެކްޓަރު ޖޭމްސް ކެމެރެންގެ "އެވެޓާ" ގެ ސީކްއަލްތަކުގެ ޝޫޓިން އެ ގައުމުގައި އަންނަ ހަފުތާފައި ފަށަން ތައްޔާރުވަމުން އަންނަކަން ކަށަވަރުކޮށް ދީފި އެވެ.\nފިލްމުގެ ސެޓުން ނަގާފައިވާ ފޮޓޯއެއް އިންސްޓަގްރާމްގައި ހިއްސާކޮށް، ޕްރޮޑިއުސަރު ޖޮން ލަންޑޯ ބުނީ ޝޫޓިން އަލުން ފެށުމަކީ މި ވަގުތަށް ލިބޭނެ އެންމެ ބޮޑު އުފާ ކަމަށާއި އަންނަ ހަފުތާ އަށް ތައްޔާރުވެފައިވާ ކަމަށެވެ.\nނިއު ޒީލެންޑަކީ ކޮވިޑް-19 ގެ ކޭސްތަކެއް ފެނި، އެކަމުން އަރައިގަންނަން މަސައްކަތްކޮށް، އެންމެ އަވަހަށް އާންމު ހާލަތަކަށް އައި ގައުމެވެ. އެ ގައުމުން ކޮރޯނާވައިރަސް "ނައްތައިލި" ކަން އިއުލާންކުރީ މިދިޔަ މަހުގެ ފަހުކޮޅު އެވެ.\nއެއާ އެކު އާންމު ހާލަތަށް ގައުމުގެ ކަންކަން ގެނެސްދިން "އެވެޓާ" ގެ ސީކްއަލްތަކުގެ ޝޫޓިން ކުރިއަށް ގެންދިއުމުގެ ހުއްދަ ވެސް ދީފައިވެ އެވެ. "އެވެޓާ" ގެ ޓީމުން އަންނަނީ ސޯޝަލް މީޑިއާގައި މި ފަހުން ސީކްއެލްތަކާ ބެހޭ މައުލޫމާތުތައް ހިއްސާކުރަމުންނެވެ.\nދެހާސް ނުވައެއްގައި ރިލީޒްކުރި "އެވެޓާ" ގެ ސީކްއަލްގެ ގޮތުގައި ހަތަރު ފިލްމެއް ގެނެސްދޭން ނިންމާފައިވާ އިރު މީގެ ތެރެއިން ފުރަތަމަ ބައި ސިނަމާތަކަށް އަންނާނީ ޑިސެމްބަރު 17، 2021 ގަ އެވެ.\nރިޕޯޓްތައް ބުނާގޮތުން "އެވެޓާ" ގެ ސީކްއެލްތަކަށް ބިލިއަން ޑޮލަރު ހަރަދުކުރާނެ އެވެ.\n"ޓައިޓޭނިކް" ގެނެސްދިން ޑައިރެކްޓަރު މީގެ 11 އަހަރު ކުރިން ގެނެސްދިން "އެވެޓާ" އަކީ މިހާތަނަށް ބޮކްސް އޮފީހުގައި އެންމެ ބޮޑު އާމްދަނީއެއް ހޯދި ދެވަނަ ފިލްމުގެ ރެކޯޑް އޮތް ފިލްމެވެ. އެ ފިލްމަށް އެއް ވަނަ މަގާމު ގެއްލުނީ މިދިޔަ އަހަރު ރިލީޒްކުރި "އެވެންޖާޒް: އެންޑްގޭމް" އިން ރެކޯޑް މުގުރައިލުމާ ގުޅިގެންނެވެ.\nCovid-19 aa hedhi "Avatar" ves huttifai\nއިތުރު ލިޔުންތައް ހޮލީވުޑް ނިއު ޒީލެންޑް އެވަޓާ ސިލްސިލާ ޖޭމްސް ކެމަރޯން އެވަޓާ\n"އެވެޓާ" ސީކްއެލްތަކުގެ ޝޫޓިން އަލުން ފަށައިފި\n"އެވެޓާ" ގެ ސީކްއެލްތަކަށް ބިލިއަން ޑޮލަރުގެ ބަޖެޓެއް\nކޮވިޑް-19 އާ ހެދި "އެވެޓާ" ވެސް ހުއްޓިފައި


Nazim Jumhooree Party Ah Soi Kuravvaifi - Vaguthu\nނާޒިމް ޖުމްހޫރީ ޕާޓީއަށް ސޮއިކުރައްވައިފި\nކުރީގެ ޑިފެންސް މިނިސްޓަރު މުހައްމަދު ނާޒިމް ޖުމްހޫރީ ޕާޓީ (ޖޭޕީ) އަށް ސޮއިކުރައްވައިފިއެވެ.\nނާޒިމް ޖުމްހޫރީ ޕާޓީއާ ގުޅިވަޑައިގެންނެވީ މިއަދު ހަވީރު ކުނޫޒުގައި ބޭއްވި ހާއްސަ ރަސްމިއްޔާތެއްގައެވެ. ނާޒިމް ޖުމްހޫރީ ޕާޓީއަށް ސޮއިކުރެއްވި ފޯމާއި ހަވާލުވެވަޑައިގެންނެވީ އެ ޕާޓީގެ ލީޑަރު ގާސިމް އިބްރާހިމެވެ.\nމީގެކުރިން ޕީޕީއެމްގައި ވެސް ހުންނެވި ނާޒިމް ޖޭޕީ އަށް ސޮއިކުރެއްވިއިރު ބޭސްފަރުވާ އަކަށްފަހު އޭނާ ރާއްޖެ ވަޑައިގެންފައިވަނީ ރޭގެ ވަގުތެއްގައެވެ.\nނާޒިމްގެ ކޮޓަރިން ފިސްތޯލައެއް ފެނުނު މައްސަލައިގައި އިއްވާފައިވާ 11 އަހަރުގެ ޖަލު ޙުކުމް ތަންފީޒު ކުރުން ފަސް ކުރަން ސުޕްރީމް ކޯޓުން ވަނީ މިމަހުގެ 04 ވަނަ ދުވަހު އަމުރު ކޮށްފައެވެ.\nނާޒިމް ދިރިއުޅޭ ކޮޓަރިން ފިސްތޯލައެއް ފެނުުނު މައްސަލާގައި ނުރައްކާތެރި ހަތިޔާރު އެތެރެކޮށް ގެންގުޅުމުގެ ކުށުގައި 2015 ވަނަ އަހަރުގެ މެއި މަހުގެ 27 ވަނަ ދުވަހު 11 އަހަރަށް ޖަލަށް ލާން ކްރިމިނަލް ކޯޓުން ކުރި ހުކުމަށް ހައި ކޯޓުން ވަނީ ތާއީދުކޮށްފައެވެ. އަދި އެ މައްސަލަ ނާޒިމްގެ ފަރާތުން ސުޕްރީމް ކޯޓުގައި އިސްތިއުނާފު ކުރުމުން އެ ކޯޓުންވަނީ 2016 ވަނަ އަހަރުގެ ޖޫންމަހުގެ 26 ވަނަ ދުވަހު އެ މައްސަލަ ބަލައިނުގަތުމަށް ނިންމަވައިފައެވެ.\nނަމަވެސް ސުޕްރީމް ކޯޓުން ނިންމި އެ ނިންމުން މުރާޖައާ ކޮށްދިނުމަށް އެދި ނާޒިމްގެ ފަރާތުން ހުށަހެޅި މައްސަލާގައި ސުޕްރީމް ކޯޓުން މިހާރު ވަނީ އެ މައްސަލަ ބަލައިގަތުމާ މެދު ގޮތެއް ނިންމުމަށް އިޖްރާއީ އަޑުއެހުމެއް ބޭއްވުމަށް ނިންމާފައެވެ.\nނޮވެމްބަރު 12, 2018 19:42\nފިސްތޯލަ މައްސަލާގަޢަދީބު ގެ އަތެއްވާކަމަށްވަނީ\nނޮވެމްބަރު 12, 2018 20:30\nމިނިސްޓަރ ކަން ޔަގީން ވީ\nނޮވެމްބަރު 13, 2018 00:10\nކޮބާހީވޭ ކަމެއް ހެން\nނޮވެމްބަރު 13, 2018 01:39\nމަހުޖަނު ދިން ރިސްވަތުގެ އަގު\nނޮވެމްބަރު 13, 2018 09:43\nތޔަ ޕާޓީއަށް ކިޔަންވީނު "ދިވެހިރާއްޖޭގެ ބާޣީންގެ ޕާޓީ"؟މިހެން މި ބުނީ އެމްޑީޕީން ނަންކިޔާ ގިނަ ބާޣީން ނިސްބަތްވަނީ ތިޔަ ޕާޓީއަށްކަމަށްވާތީއެވެ.\nނޮވެމްބަރު 13, 2018 11:29\nޢިބޫގެ ވެރިކަން ވައްޓާލަން ތައްޔާރު ވުމުގެ ކޮޅުމަތި\nނޮވެމްބަރު 13, 2018 18:36\nޢިބޫ ގެ ވެރިކަންހަލާަކު ކުރާނި އަންނި


Mi Season Ge Champions League Gadha 16 In Feshigen VAR Beynun Kuranee - Vaguthu\nމި ސީޒަންގެ ޗެމްޕިއަންސް ލީގު ގަދަ 16އިން ފެށިގެން ވީއޭއާރް ބޭނުން ކުރަނީ\nމި ސީޒަންގެ ޔޫރޮޕާ ލީގާއި ޔޫއެފާ ޗެމްޕިއަންސް ލީގުގެ ގަދަ 16އިން ފެށިގެން ވީޑިއޯ އެސިސްޓެންޓް ރެފްރީ (ވީއޭއާރް) ބޭނުން ކުރުމަށް ޔޫއެފާއިން ނިންމައިފިއެވެ.\nޔޫއެފާއިން ކުރިން ނިންމާފައި އޮތީ އަންނަ ސީޒަނުން ފެށިގެން ޔޫރޮޕްގެ މުބާރާތްތަކުގައި ވީއޭއާރް ބޭނުން ކުރުމަށެވެ. އެހެން ނަމަވެސް، މިއަދު އެ އިދާރާއިން ބުނެފައި ވަނީ މި ސީޒަންގެ ޗެމްޕިއަންސް ލީގާއި ޔޫރޮޕާ ލީގުގެ ގަދަ 16އިން ފެށިގެން ވީއޭއާރް ބޭނުން ކުރާނެ ކަމަށެވެ.\nއަންނަ އަހަރުގެ ނޭޝަންސް ލީގާއި ޔޫރޯ 21 އަހަރުން ދަށުގެ މުބާރާތުގައިވެސް ވީއޭއާރް ބޭނުން ކުރުމަށް ޔޫއެފާއިން ނިންމާފައިވާ އިރު، ޕްރިމިއާ ލީގުގައިވެސް 2019 ވަނަ އަހަރު ސީޒަނުން ފެށިގެން ވީއޭއާރް ބޭނުން ކުރާނެއެވެ.\n" ވީއޭއާރް ބޭނުންކުރަން އަހަރެމެން ތައްޔާރު. ކުރިއަށް އޮތް ތަނުގައި ރެފްރީންގެ ނިންމުންތައް ވަރަށް ބޮޑަށް ފަސޭހަވެގެން ދާނެ ކަމަށް މި ބަލަނީ،" ޗެމްޕިއަންސް ލީގުގައި ވީއޭއާރް ބޭނުން ކުރުމާ ގުޅޭ ގޮތުން ޔޫއެފާ ރައީސް އެލެކްސެންޑްރާ ކެފަރިން ބުންޏެވެ.\nމިއަހަރު ނޮކްއައުޓް ސްޓޭޖުން ފެށިގެން ވީއޭއާރް ބޭނުން ކުރި ނަމަވެސް، އަންނަ އަހަރުން ފެށިގެން ޕްލޭ އޯފް ބުރާ ހިސާބުން ޔޫރަޕްގެ މުބާރާތްތަކުގައި ވީއޭއާރް ބޭނުން ކުރާނެއެވެ. އޭގެ އިތުރުން ޔޫއެފާއިން ބުނެފައި ވަނީ 2020 ވަނަ އަހަރުގެ ޔޫރޯގައި ވީއޭއާރް ބޭނުން ކުރުމަށް ވިސްނާ ކަމަށާއި، އެކަމަށް އަދި ފައިނަލް ގޮތެއް ނުނިންމާ ކަމަށެވެ.\nމި އަހަރު ރަޝިއާގައި ބޭއްވި ވޯލްޑް ކަޕްގައިވެސް ކާމިޔާބުކަމާއެކު ވީއޭއާރް ބޭނުން ކޮށްފައިވާ އިރު، ވޯލްޑް ކަޕްގައި ވީއޭއާރް ބޭނުން ކުރުމުން އެކަމަށް ގިނަ ބަޔަކު ތާއީދުވެސް ކޮށްފައިވެއެވެ.


Verikamah Aharu Furey Dhuvahaa Dhimaakoh Raees Yameenge Shareeaiy...\nވެރިކަމަށް އަހަރު ފުރޭ ދުވަހާ ދިމާކޮށް ރައީސް ޔާމީންގެ ޝަރީއަތް ތާވަލުކޮށްފި\n5 ދުވަސް,4ގަޑި, 39 މިނެޓް, 25 ސިކުންތު ކުރިން 3760މަރިޔަމް އިސްއާދާ\nކުރީގެ ރައީސް އަބްދުﷲ ޔާމީން އަބްދުލް ޤައްޔޫމުގެ މައްޗަށް ދައުލަތުން ކުރާ މަނީ ލޯންޑަރިންގެ ދައުވާގެ ޝަރީއަތުގެ އަޑުއެހުމެއް މިމަހުގެ ސަތާރަވަނަ ދުވަހަށް ތާވަލުކޮށްފިއެވެ.\nރައީސް ޔާމީންގެ ޝަރީއަތުގެ ހުރިހާ އަޑުއެހުމެއް ނިމި ހުކުމް އިއްވުމުގެ މަޖިލީސް ނޮވެމްބަރު ފަހެއް ވީ އަންގާރަ ދުވަހަށް މީގެ ކުރިން ތާވަލުކޮށްފައިވީ ނަމަވެސް ޝަރީއަތް ފެށުމަށް ވަގުތު ކުޑަތަން ވެފައިވަނިކޮށް ޖުޑިޝަލް ސާވިސް ކޮމިޝަނުން ވަނީ މައްސަލަ އޭރު ބައްލަވަމުން ގެންދެވި ކްރިމިނަލް ކޯޓުގެ އިސް ގާޒީ އަހުމަދު ހައިލަމް ސަސްޕެންޑުކޮށްފައެވެ.\nހައިލަމް ސަސްޕެންޑު ކުރީ ޖޭއެސްސީން އޭނާގެ ސުލޫކީ މައްސަލައެއް ބަލަން ހާޒިރުވާން އެންގުމުން ހާޒިރު ނުވެވޭވެނެ ކަމަށް ވިދާޅުވެ ގާޒީ ހުށަހެޅި އުޒުރު ބަލައި ގަނެވެން ނެތް ކަމަށް ބުނެއެވެ.\nޖޭއެސްސީއިން ހައިލަމްގެ ސުލޫކީ މައްސަލައެއް ބަލަން ނިންމީ، ނަސްރުގެ ދުވަހުގެ ތަހުނިޔާ ކިޔަން ހައިލަމް ކްރިމިނަލް ކޯޓުގެ ވައިބާ ގުރޫޕަކަށް ފޮނުއްވި ފޮޓޯއެއްގައި ރައީސް ސޯލިހް އަދި ރައީސް ނަޝީދު ގެ ކަރުގައި ޗޭނެއް ޖަހައިގެން3ނޮވެމްބަރުގެ ބަތަލު ޝަހީދު ހުސެއިން އާދަމް ދަމާފަ ގެންދާ މަންޒަރު ރަމްޒުކޮށްދޭ ގޮތަށް ހުރުމުގެ ސަބަބުންނެވެ.\nއެ މައްސަލައާއި ގުޅިގެން ހައިލަމް ވަނީ މާފަށް އެދި ބަޔާނެއް ވެސް ނެރުއްވައިފައެވެ. އަދި އެ މައްސަލައިގައި ހައިލަމްގެ ޖަވާބަކީ އެ ބަޔާންކަމަށް ބުނެ ހައިލަމް ވަނީ ޖޭއެސްސީއަށް ސީޓީއެއް ފޮނުއްވާފައެވެ. ނަމަވެސް ޖޭއެސްސީ އިންވަނީ ހައިލަމް ސަސްޕެންޑުކޮށްފައެވެ.\nއިދިކޮޅު ފަރާތްތަކުން ވަނީ ޖޭއެސްސީގެ މި އަމަލަކީ ރައީސް ޔާމީންގެ ޝަރީޢަތަށް ނުފޫޒު ފޯރުވަން ހިންގި އަމަލެއްކަމަށް ސިފަކޮށްފައެވެ. އަދި އެހެން ފަނޑިޔާރަކު އެ މައްސަލަ ބެއްލެވި ނަމަވެސް، އެ ފަނޑިޔާރަކަށްވެސް ސަސްޕެންޑުކޮށްފާނެ ކަމުގެ ބިރު އޮންނާނެ ކަމަށް ރައީސް ޔާމީންގެ ވަކީލުންގެ ޓީމުގައި ހިމެނިވަޑައިގަންނަވާ ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ވެސް ވަނީ ފާހަގަކުރައްވާފައެވެ.\nރައީސް ޔާމީންގެ ޝަރީޢަތުގެ އަޑުއެހުމެއް 17 ނޮވެމްބަރަށް ތާވަލް ކުރިއިރު އެ އަޑުއެހުމަކީ ހުކުމް އިއްވުމަށް ބޭއްވޭ އަޑުއެހުމެއް ކަމެއް ސާފެއްނޫނެއެވެ. އަދި އެ މައްސަލައާއި މިހާރު ހަވާލުވެގެން ހުންނެވީ ކޮން ގާޒީއެއްކަންވެސް ސާފެއްނޫނެވެ.\nނޮވެމްބަރު ސަތާރަ ވަނަ ދުވަހަށް ރައީސް ޔާމީންގެ ޝަރީއަތް ތާވަލު ކުރެވިފައިވާއިރު އެ ދުވަހަކީ ރައިސް އިބްރާހިމް މުހައްމަދު ޞޯލިހުގެ ކަމެއް ނުވި ވެރިކަމުގެ ގޮތުގައި ގިނަ ބަޔަކު ދެކޭ ވެރިކަމަށް އެއް އަހަރު ފުރޭ ދުވަހެވެ.\nއެހެންކަމުން އެ ދުވަހު ރައީސް ޔާމީނާ ދެކޮޅަށް ހުކުމެއް އިއްވުން ވަރަށް ގާތް ކަމަށް ގިނަބަޔަކު ދެކެއެވެ. އެއީ ވެރިކަމަށް އަހަރު ފުރޭ ދުވަހު ޕާޓީ ކުދިންނަށް ދެއްވާ ހަދިޔާ އެއްގެ ގޮތުގައި ކަމަށް ވެސް ގިނަ ބަޔަކު އަންނަނީ ބުނަމުންނެވެ.\nރައީސް ޔާމިންގެ ޝަރީއަތް ކުރިމިނަލް ކޯޓު


ހަސްކާ: ވެލިދޫ ޒުވާނުންގެ މާސްޓަޕީސްއެއް ހަސްކާ: ވެލިދޫ ޒުވާނުންގެ މާސްޓަޕީސްއެއް – Noonu Daily\nހަސްކާ: ވެލިދޫ ޒުވާނުންގެ މާސްޓަޕީސްއެއް\nPublished October 7, 202007:09\nUpdatedOctober 27, 202018:35\nހަސްކާ ފިލްމުގެ މަސައްކަތުގައި އޮމްބެ އާއި ކްރޫ ހަރަކާތްތެރިވަނީ -- ފޮޓޯ | ސިމް އޯސިސް\nނ. ވެލިދޫއިން: "ސިމް އޯސިސް" ގެ ނަމުގައި ވީޑިއޯ ޕްރޮޑަކްޝަން ސްޓޫޑިއޯއެއް ހިންގާ އަލީ ސިމާހު (އޮމްބެ) ކޮވިޑްގެ ލޮކްޑައުން ނެގީ ވަރަށް ބޮޑު ފުރުސަތެއްގެ ގޮތުގަ އެވެ. ކޮވިޑްގެ ލޮކްޑައުންއާ އެކު ރަށު ބަންދުވާން ޖެހުމުން އޭނާ ބެލީ އަތް އުރާލައިގެން ނުހުރެ އެ ދުވަސްތަކުގެ ބޭނުން ވެސް ރަނގަޅު ގޮތުގައި ހިފާށެވެ. ކަން ދިމާކުރި ގޮތުން ކޮވިޑް އެންމެ ބާރަށް ފެތުރި ރާއްޖޭގެ ހާލަތު ނާޒުކުވި ވަގުތާ ރޯދަ މަހާ ވެސް ދިމާވީ އެވެ. އެއާ އެކު ރޯދަ ކުރު ކުރުމުގެ ގޮތުން ވެސް ކަމެއް ކުރަން ރަށުގައި ބަންދުވެފައި ތިބި އޭނާގެ އެކުވެރީންނާ އެކު ސައްލާ ފެށީ އެވެ. އޭނާއާ އެއް އުމުރުގެ ރަށުގެ އެތައް ޒުވާނުންނަކަށް ވެސް ރަށުގައި ތިބުމަށް ހާލަތު އޭރު އޮތީ މަޖުބޫރު ކުރުވާފަ އެވެ. އެ މަޖުބޫރީ ހާލަތުން އުފަންވީ "ހަސްކާ"ގެ ހިޔާލެވެ.\n"ގިނަ ޒުވާނުންތަކެއް ރަށުގައި ލޮކްޑައުން ވީމާ އަސްލު މި ހިޔާލު މި އައީ. ރޯދަ މަސް ތެރޭ އެންމެން ކަމެއް ކުރަން ވާހަކަ ދެއްކުމުގެ ތެރެއިން ފިލްމެއް ހެދުމުގެ ހިޔާލު އައީ. އެ ހިސާބުން ދެން ޕްލޮޓެއް ބޮލުގައި ރާވާ އަސްލު ރޯދަ މަސް ތެރޭ 'ހަސްކާ' ފިލްމުގެ މަސައްކަތް ފެށީ. އެކަމަކު ދެން ރޯދަ މަސް ވީމާ، އެހާ ވަގުތެއް އެއްވެސް މީހަކަށް ނުދެވުނު. އެކަހަލަ މިކަހަލަ ގޮތަކަށް ވަރަށް ސްލޯކޮށް މަސައްކަތް ދިޔައީ،" ފިލްމު "ހަސްކާ"ގެ އުފަންވުމާ ގުޅޭ ގޮތުން އޮމްބެ "ނޫނޫ ޑެއިލީ"އަށް ކިޔައިދިނެވެ.\nހަސްކާ ޝޫޓްކުރުމުގެ މަސައްކަތުގައި އޮމްބެ އާއި ޓީމް ހަރަކާތްެތެރިވަނީ\nއޮމްބެ އިސްވެ ހުރެ ފާޅުކުރި ހިޔާލު އެންމެ ފަހުން ބޮޑުވެ ފުރިހަމަ ބޮޑު ފިލްމަކަށް ބަދަލުވީ އެވެ. ސީދާ ވެލިދޫގެ އުފެއްދުމެއްގެ ގޮތުގައި ނެރުނު އެ ފިލްމުގެ ހުރިހާ މަސައްކަތެއް ނިންމާ، މިދިޔަ މަހުގެ 18 ވަނަ ދުވަހު މި ރަށުގެ މަގޭ ސިނަމާގައި ފިލްމު ވަނީ ޕްރިމިއާކޮށްފަ އެވެ. ފިލްމުގެ ޓިކެޓް 50 ރުފިޔާއަށް ވިއްކިއިރު ތަރުހީބު ރަނގަޅެވެ.\nއޮމްބެ ބުނި ގޮތުގައި "ހަސްކާ" ފިލްމު ބިނާކޮށްފައި ވަނީ ރޯދަ މަސް ތެރޭގައި ރަށްރަށުގައި ހިނގާ ވައްކަމުގެ ކަންތައްގަނޑެއްގެ މައްޗަށެވެ. އެކަހަލަ ހާދިސާއެއް ނަގާ ބޮޑު ވާހަކައެއް އުފެއްދީ އެވެ. އޭނާގެ އެންމެ ބޮޑު އުފަލަކީ އެ ފިލްމު ރަށުގެ ރައްޔިތުން ބަލައިގަތުމެވެ. ރައްޔިތުން އެ ހުނަރުވެރިންގެ މަސައްކަތަށް ދިން ބޮޑު ތަރުހީބެވެ. އެއީ އެ ޓީމުން ހޯދި އެންމެ ބޮޑު ހިތްވަރުގެ ގޮތުގައި އޮމްބެ ސިފަކުރި އެވެ.\n"ރަށު ވަކި މީހެއް ނޫން އެންމެން ވަރަށް ސަޕޯޓިވް. ހީވެސް ނުކުރަން މިވަރުގެ ސަޕޯޓެއް ލިބޭނޭ،" އޮމްބެ ބުންޏެވެ.\nހަސްކާ އަކީ ސީރިއަސް ކޮމިޑީއެކެވެ. އެ ފިލްމުގެ ލީޑް ރޯލުތަކުން ވެސް މުޅިން ފެނިފައި ވަނީ މި ރަށުގެ ޒުވާނުންނެވެ. އެގޮތުން ލީޑް ރޯލުން ފެނިގެން ދަނީ، ނުހާދު (ބެނީ) އާއި އަހުސަން (ޑިޑޫ) އަދި ސަމާހާ އެވެ. ސަޕޯޓިން އެކްޓަރުންނަކީ ހުރުމާ، ނަފްހާ، އާދަމްފުޅު (ކާއްޕޮ) އަދި އަނޫފް އެވެ. އިތުރު ކާސްޓުންގެ ގޮތުގައި އަލީ އިސްމާއިލް (ބަނަސް) އާއި މުހައްމަދު އިބްރާހިމް (ދަނގަޑޭ) ފެނިގެންދެ އެވެ.\nހަސްކާ ފިލްމުގެ ޕޯސްޓަރުތަކެއް\nއަތޮޅުގެ ރަށެއްގައި ފިލްމެއް ނަގާ ނިންމާލުމަކީ އެއްގޮތަކަށް ވެސް ފަސޭހަ ކަމެއް ނޫނެވެ. މާލެއާ އަޅާކިޔާއިރު ހާސްބައި އުނދަގޫ ކަމެކެވެ. އޮމްބެ ބުނި ގޮތުގައި މިއީ ވަރަށް އުނދަގޫ އަދި ނެގި ވަރަށް ބޮޑު ޗެލެންޖެކެވެ. ސަބަބަކަށްވީ، ޒަމާނީ ފިލްމެއް ނެގުމަށް ބޭނުންވާނެ ވަސީލަތްތައް ރަށުން ހޯދަން އުނދަގޫވުމެވެ. އޭނާ ބުނި ގޮތުގައި އެ ހުރިހާ ދަތިތަކަކާ އެކުވެސް އޭނާ ބެލީ މޮޅަތި މީހުން ކޮށްފައި ހުންނަ މަސައްކަތް ބަލައި ރަނގަޅު ކޮލިޓީ އުފެއްދުމެއް ނެރޭށެވެ. އޭނާއާ ޓީމުން އެކަން ކާމިޔާބުކުރި އެވެ.\n"ރަށްރަށުން މި ލިބެނީ ވަރަށް ލިމިޓެޑް އެއްޗެއް. އެކަށީގެންވާ ވަސީލަތްތަކެއް ނުލިބޭ މިކަހަލަ ކަމަކަށް. އެކަމަކު އަޅުގަނޑުމެން ހަމަ ކޮލިޓީ ފިލްމެއް މި ދޫކޮށްލީ. އުފަލަކީ މިއީ ހަމަ ހުސް ވެލިދޫގެ ޒުވާނުންގެ މަސައްކަތޭ. މުޅި ފިލްމަކީ ވެލިދޫގެ ޒުވާނުން ވެލިދޫގައި ޝޫޓްކޮށް ނިންމާލި ފިލްމެއް. އެއީ އުފަލަކީ. ފަހުރަކީ،" އޮމްބެ ބުންޏެވެ.\n"މިއީ ނެގި ޗެލެންޖެއް. ފަސޭހަކަމެއް ނޫން. އެކަމަކު މިއަދު އެކަން ކުރެވުނީމާ މި ހިރީ ހިތްހަމަ ޖެހިފައި. މިއީ ނުވާނެ ކަމެއް ނޫންކަން އެނގިއްޖެ،"\nހަސްކާގެ ޕްރިމިއާ ނައިޓްގެ ތެރެއިން -- ފޮޓޯ | ސިމް އޯސިސް\nއޮމްބެއާ އެކު ފިލްމުގެ މަސައްކަތުގައި އެސިޓެންޓް ޑައިރެކްޓަރެއްގެ ގޮތުގައި އިބުރު ހަރަކާތްތެރިވި އެވެ. އަދި ވާހަކަ ލިޔެ، ފިލްމުގެ ސްކްރީން ޕްލޭ ތައްޔާރު ކުރީ ރިޝާން (ރިޗީ) އެވެ. އޮމްބެ ބުނި ގޮތުގައި މުޅި ޓީމުގެ ކޮންމެ މެންބަރަކު ވެސް އެހާމެ ހުނަރުވެރި އެވެ. ފިލްމު ފުރިހަވީ އެންމެންގެ މަސައްކަތުންނެވެ. އެންމެން އެކުގައި އެއް ޓީމެއްގެ ގޮތުގައި އެކަތިގަނޑެއްގެ ގޮތުގައި ކުރި މަސައްކަތުންނެވެ. ޖުމްލަ 16 މެންބަރުންގެ ޓީމެއް ހަސްކާގެ ފަހަތުގައި ތިބި ކަމަށް އޮމްބެ ބުންޏެވެ.\n"މިއީ ވެލިދޫގެ ޒުވާނުންގެ ޓީމް ވޯކެއް. ކޮންމެ މެންބަރަކު ވެސް އެ މީހުންގެ ފުލް ކޮމިޓްމަންޓް މި ފިލްމަށް ދިން،" އޮމްބެ ބުންޏެވެ.\nފިލްމުގެ ލީޑްރޯލުން ފެނުނު މި ރަށުގެ ދެ އެންޓަޓެއިނަރުން ކަމަށްވާ، ބެނީ އާއި ޑިޑޫވެސް ތިބީ މި މަސައްކަތާ މެދު ފަހުރުވެރިވެފަ އެވެ. އެ ޒުވާނުންނަށް ވެސް މިއީ ތަފާތު ތަޖުރިބާ އެކެވެ. މި ހުނަރުންވެރިންނަށް ވެސް ލިބޭ އުފަލަކީ އެ މީހުންގެ ހުނަރު ރަށުގެ ރައްޔިތުން ބަލައިގަތުމެވެ. އެ މީހުންނަށް ދޭ ތަރުހީބެވެ.\n"މިއީ ބަލައިލަން ހަމަ ވޯތް ފިލްމެކޭ އަޅުގަނޑު ބުނާނީ. ރައްޔިތުންގެ ފަރާތުން ލިބުނު އެއްބާރުލުން ތަރުހީބު އެކަމަށް ވަރަށް ބޮޑަށް ޝުކުރިއްޔާ،" ބެނީ ބުންޏެވެ.\nހަސްކާ ފިލްމު ޝޫޓިންގައި ބެނީ -- ފޮޓޯ | ސިމް އޯސިސް\nއިބުރު އާއި ރިޗީވެސް ބުނި ގޮތުގައި އެ މީހުން ބެލީ ގޮންޖެހުންތަކާ އެކުވެސް ކޮލިޓީ ރަނގަޅު އާޓިސްޓިކް އުފެއްދުމެއް ނެރޭށެވެ. އެ މީހުން ވާސިލްވާން އުޅުނު އެ ހިސާބަށް ހަސްކާގެ މަސައްކަތް ނިންމާލެވުނު އިރު އޮތީ ދެވިފަ އެވެ. އެ މީހުން ބުނާ ގޮތުގައި ހަސްކާގެ މަސައްކަތަކީ އެ މީހުން ފަހުރުވެރިވާ މަސައްކަތެކެވެ. ފިލްމު ބަލާ އެކަކުވެސް މާޔޫސް ނުވާނެ ކަމުގެ ޔަގީންކަން އިބުރު އާއި ރިޗީ ވެސްދެ އެވެ.\n"ވަރަށް ތާރީހީ މަސައްކަތެއް މި ކުރެވުނީ. މިއީ ވެލިދޫ އެންމެން ހިއްސާވެގެން އަލަށް ބައެއްގެ އެކްޓިންތަކެއް ނެރެ ބެލުންތެރިންނާ ހަމައަށް ގެނެސްމި ދެވުނީ. ކުދިކުދި އުނދަގޫތަކާ އެކުވެސް އަހަރުމެން އެންމެންނަށް ބަލައިގަނެވޭ ވަރު ފެންވަރު ރަނގަޅު އެކްޓިންތަކެއް ގެނެސްދީފައި ހުންނާނީ. މި ބަލައިލާފައި ބުނާނެ މި މީހުންގެ އެކްޓިންއަކީ މިހާރު މިފެންނަ ފިލްމުތަކަށް ވަކި ދޫކުރާވަރުގެ އެކްޓިންއެއް ނޫނޭ،" ރިޗީ ބުންޏެވެ.\nހަސްކާގެ ފިލްމުގެ ޝޫޓިންގައި އޮމްބެ އާއި އިބުރު އަދި ރިޗީ -- ފޮޓޯ | ސިމް އޯސިސް\nއޮމްބެ އާއި "ހަސްކާ"ގެ ޓީމުން މި ގާއިމްކުރީ އާ ބެންޗުމާކެކެވެ. ހުނަރެއް ދައްކާލުމަށް އާޓިސްޓިކް މަސައްކަތެއް ކުރުމަށް ވަކި ތަނެއް ނެތެވެ. އެއީ ރަށްފުށުގައި ވެސް ކުރެވިދާނެ ކަމެކެވެ. ހުނަރަކީ ދެއްކީމާ ފެންނަ އެއްޗެކެވެ. ވެލިދޫ ޒުވާނުންގެ ހުނަރު ހުރިކަން މި ޓީމުން ސާބިތުކޮށްދިނީ އެވެ. އެ މީހުން ތަފާތު ދެއްކީ މާސްޓަ ޕީސްއެއް ނެރެ ސިއްސުވާލައިގެންނެވެ. ހަސްކާ މިވީ މި ރަށުގެ ތާރީހުގައި ލިޔާނޭ އެންމެހާ ޒުވާނުންގެ މާސްޓާ ޕީސްއަކަށެވެ.\n"މި މަސައްކަތާ އެކު ހިތްވަރު ލިބިއްޖެ. އިތުރު ޕްރޮޑަކްޝަންތައް ނެރުން މިހާރު މިހިރަ އަމާޒަކީ،" އޮމްބެ ބުންޏެވެ.


Quarter eggai enme bodu faidhaa eh hoadhi company akah Apple\nކުއާޓާއެއްގައި އެންމެ ބޮޑު ފައިދާއެއް ހޯދި ކުންފުންޏަކަށް އެޕަލް!\nއެޕަލްގެ އިވެންޓެއްގައި އެ ކުންފުނީގެ ސީއީއޯ ޓިމް ކުކް\nޕަބްލިކް ކުންފުންޏަކުން ކުއާޓާއެއްގެ ތެރޭގައި އެންމެ ބޮޑު ފައިދާއެއް ހޯދި ކުންފުންޏަކަށް އެޕަލް ވެއްޖެ އެވެ.\nމިދިޔަ ޑިސެމްބަރު މަހުގެ 27 ވަނަ ދުވަހުގެ ނިޔަަލަށް ނިމުނު ކުއާޓާގައި އެޕަލް އަށް ވަނީ ސާފު ފައިދާގެ ގޮތުގައި 18 ބިލިއަން ޑޮލަރު ލިބިފަ އެވެ. މީގެ ކުރިން ކުއާޓާއެއްގައި އެންމެ ބޮޑު ނަފާއެއް ހޯދި ކުންފުންޏެއްގެ ގޮތުގައި އޮތީ އެކްސޯންމޮބިލް އެވެ. އެ ކުންފުނިން ހޯދި ފަައިދާގެ މިންވަރަކީ 15.9 ބިލިއަން ޑޮލަރެވެ.\nއައިފޯނާއި އައިޕެޑް ފަދަ އުފެއްދުންތަކުން މަގުބޫލުކަން ހޯދާފައިވާ އެޕަލް އަށް މިހާ ބޮޑު ފައިދާއެއް ލިބުމުގެ ފަހަތުގައި ވަނީ ރެކޯޑް މިންވަރަކަށް އައިފޯނު ވިކުމެވެ. އެޕަލް އިން ވަނީ ނިމުނު ކުއާޓާގައި 74.5 މިލިއަން އައިފޯނު ވިއްކައިފަ އެވެ.\nއެޕަލްގެ ސީއީއޯ ޓިމް ކުކް ވިދާޅުވީ އައިފޯނަށް އޮތީ އާދަޔާ ހިލާފް ބޮޑު ޑިމާންޑެއް ކަމަށެވެ. ނަމަވެސް އައިޕެޑްގެ ވިޔަފާރި ދަށަށް ދާން ފެށި ގޮތަށް އަދިވެސް އޮތީ އެގޮތުގަ އެވެ. މިދިޔަ އަހަރުގެ މި މުއްދަތާ އަޅާބަލާއިރު މި އަހަރު ވަނީ އައިޕެޑްގެ ވިޔަފާރި 18 ޕަސެންޓް ދަށްވެފަ އެވެ.


ލޮނުޒިޔާރަތް ޕާކް ހުޅުވިއްޖެ - Male' City Council\nމާލޭ ލޮނުޒިޔާރަތްކޮޅުގައި މާލޭ ސިޓީ ކައުންސިލްގެ ފަރާތުން ތަރައްޤީކުރި ” ލޮނުޒިޔާރަތް ޕާކް ” މި އަދު ހުޅުވިއްޖެއެވެ.\nޕާކް ހުޅުއްވައިދެއްވުމުގެ ގޮތުން، ޕާކްގެ ނަންބޯޑުގެ މަތީގައި އޮތް މާބޮނޑި ނަންގަވައިދެއްވީ ދައުލަތަށް ގިނަދުވަހު ޚިދުމަތްކުރެއްވި ނިޝާން ޢިއްޒުއްދީންގެ ޢިއްޒަތުގެ ވެރިޔާގެ ޢުމަރު ޒާހިރެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ޞާލިޙް ބައިވެރިވެވަޑައިގެން މުޚާޠަބްކުރެއްވި މި ރަސްމިއްޔާތުގައި ވާހަކަފުޅުދައްކަވަމުން ވިދާޅުވީ މާލޭގެ ހިތްފަސޭހަކަމާ ގުޅިފައިވާ އެއްތައް މަޝްރޫއުއެއް ކުރިއަށް އޮތް އަހަރުގައި ފެންނިގެންދާނެކަމަށެވެ. އަދި މާލެ ހިތްފަސޭހަ ކުރުމުގެ މަސައްކަތުގެ ދަށުން، މާލޭގެ ކިތަންމެ ސަރަޙައްދެއްގައި މިހާރުވާނީ އުޅަނދުފަހަރު ޕާކް ކުރެވޭނެ އިންތިޒާމު ހަމަޖައްސައިދީ، ހިނގާ މީހުންނަށާއި، އެއްގަމު އުޅަނދުތަކަށް މަގުމަތިން ޖާގަ ހޯދައިދީފައި. މާލޭގެ ބިމުގެ ދަތިކަން ބޮޑުކަމުން، އަޅުގަނޑުމެން ބޭނުންވާ މިންވަރަށް މިކަން ނުކުރެވުނަސް، މާލޭގައި ހުސް ބިންތައް އުފެއްދުމަށްޓަކައި، ސަރުކާރުގެ އިތުރު ޢިމާރާތްތައް މާލޭގައި ހެދުން މި އަންނަނީ މަދުކުރަމުންކަމަށެވެ. އަދި، މި އަންނަ އަހަރަށް ސަރުކާރުން ކަނޑައެޅި މަޝްރޫޢުތަކުގެ ތެރެއިން، މާލެ ސަރަޙައްދުގައި، އެންމެ އިސްކަންދީގެން ކުރާނެ އެއްކަމަކީ، މާލޭގެ ރަށްވެހިންނަށް ބޯހިޔާވަހިކަން ހޯދައިދިނުމުގެ މަސައްކަތުގެ ޢަމަލީބައި ކުރިއަށް ގެންދިޔުންކަމަށާއި، އިރާދަކުރެއްވިއްޔާ، އޭރުން މާލޭ ރައްޔިތުންގެ ވަރަށް ގިނަ ޝަކުވާތަކަށް ހައްލު ލިބިގެންދާނެކަމަށް ވިދާޅުވިއެވެ.\nމިރަސްމިއްޔާތުގައި ވާހަކަފުޅުދައްކަވުމުން މާލޭ ސިޓީގެ މޭޔަރ ޞިފާ މުޙައްމަދު ވިދާޅުވީ މި ޕާކް ފަރުމާކުރެވިފައިވަނީ ހުރިހާ އުމުރެއްގެ މީހުންނަށާއި އަދި ޚާއްޞައެހީއަށް ބޭނުންވާ ފަރާތްތަކަށްވެސް ދަތިކަމެއްނެތި ބޭނުންކުރެވޭ ގޮތައްކަމަށެވެ. މި މަޝްރޫޢުއަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ ރިޔާސީ ވަޢުދެއްކަމަށާއި މި ވަޢުދު ފުއްދުމަށް މާކޭ ސިޓީ ކައުންސިލާ ޙަވާލުކުރެއްވީތީ ޝުކުރުދަންނަވާކަމަށެވެ. މި ޕާކްގެ ސަބަބުން ސިޓީ ކައުންސިލައް އެތައް ތަޖުރިބާތަކެއް ލިބިއްޖެކަން ފާހަގަކުރައްވައި މާލޭގެ އެހެން ޕާކުތައް ދެން ބަލަހައްޓާނީ މިތަނުގެ ދަށުންކަމުގައި ވިދާޅުވިއެވެ. އޭގެ އިތުރުން ހުރިހާ ޕާކްތަކަށް ބޭނުންވާ ފަންނީ އެހީތެރިކަން މި ޕާކުންލިބިގެންދާނެކަމަށްވިދާޅުވިއެވެ.\nޕާކްގެ ސަބަބުން އެތައް ބައިވަރު ދިވެހިންނަށް ވަޒީފާ ލިބިގެންދިޔަކަމަށާއި އަދި ގަސްހައްދާ އިންދުމުގެ މަސައްކަތް ދަސްވެގެން ދިޔަކަން ފާހަގަކުރައްވައި، ކުރިއަށް އޮތްތާންގައި ސިޓީ ކައުންސިލްގެ ވަޒީފާތަކަކީ ދިވެހީންގެ ވަޒީފާތަކަކަށް ބަދަލުކުރައްވާނެކަމަށް ވިދާޅުވިއެވެ.\nރަސްމިއްޔާތުގައި ވާހަކަދައްކަވަމުން ޑެޕިއުޓީ މޭޔަރ ޝަމާޢު ޝަރީފް ވިދާޅުވީ މިތަނުގައި ހުރި ކޮންކްރިތްތައް ނަގައި ފުރަތަމަ ގަހެއްޖަހައި އެތައް ދުވަހަކު އެއިން ކުރިފަޅާތޯ ބަލަންޖެހުނުކަމަށެވެ. އަދި ޕާކް ތަރައްޤީކުރުމަށްޓަކައި ރާއްޖޭގެ އެތަންމިތަނުން ގަސްތައް ގެނެވިފައިވާނޭކަމަށް ވިދާޅުވުވިއެވެ. އަދި ފުރަތަމަ މަސައްކަތް ފެށިއިރު ކައުންސިލްގެ ޓީމަށް ބަގީޗާ ހެއްދުމުގެ އެއްވެސް މައުލޫމާތެއް ލިބިފައި ނުވާކަމަށާއި ނަމަވެސް މިހާރު އެކަން ދަސްވެފައިވާކަމަށް ވިދާޅުވުވިއެވެ. އަދި ޕާކް ފަރުމާކޮށް ތަރައްޤީކޮށް ދިމާވާ މައްސަލަތކުގައި ހައްލުނެރެދެއްވި މިހާރުގެ ހެލްތު މިނިސްޓަރ އަޙުމަދު ނަސީމްއަށް ޝުކުރުއަދާކުރެއްވިއެވެ.\nލޮނުޒިޔާރަތް ޕާކަކީ ދައުލަތުގެ ބަޖެޓުން 16.8 މިލިއަން ރުފިޔާއަށްވުރެ ބޮޑު ހޭދައެއް ކުރައްވައިގެން ތަރައްޤީކުރި ޕާކެކެވެ. މި ޕާކް ހެދުމުގެ މަސައްކަތް ފެށުނީ 17 ފެބްރުވަރީ 2019 ވަނަ އަހަރުއެވެ. މިތަން ފެހިކުރުމުގެ ގޮތުން ގާތްގަނޑަކަށް 500 ވައްތަރުގެ ގަސް އިންދިފައިވެއެވެ. ޕާކްގައި ދުވާމީހުންގެ ޓްރެކްތައް ހެދިފައިވެއެވެ. މީގެ އިތުރުން ޕާކްގެ މާމެލާމެލި ސަރަޙައްދަކީ ކައިވެނި ހަފުލާތަކަށް ޚާއްޞަކުރެވިފައިވާ ތަނެކެވެ. ޕާކްގެ ތަންތަނުގެ ނަންތަކުގެތެރޭގައި ހޭޅި، މާމެލާމެލި، މެދު ބަގީޗާ، ކަސްރަތުފެހި، ފާލަން އައްސޭރި، ވަރުނުލާ ރާޅު، އުސް ބަގީޗާ، ފެންއާރު ހިމެނެއެވެ.\nޕާކް ހުޅުވުމުގެ ރަސްމިއްޔާތުގައި ރައްޔިތުންގެ މަޖްލިސްގެ ރައީސް މުޙައްމަދު ނަޝީދު އާއި އުއްތަމަފަނޑިޔާރު އަލްއުސްތާޛު އަޙުމަދު މުޢުތަސިމް އަދުނާން އާއި ނާއިބް ރައީސް ފައިސަލް ނަސީމް ބައިވެރިވެވަޑައިގެންނެވިއެވެ. އަދި ދައުލަތުގެ ބައެއް ވަޒީރުންނާއި މާލޭ ސިތިގެ މަޖްލިސް މެމްބަރުން ބައިވެރިވެޑައިގެންނެވިއެވެ.\nލޮނުޒިޔާރަތް ޕާކްގެ މަސައްކަތުގައި އެތައް ފަރާތްތަކުން އެކިއެކި އެހީތަށް ދީފައިވެއެވެ. އެގޮތުން ދެއްވީ ތަކެތީގެ އެހީއެވެ. މީގެ އިތުރުން ދަރުމަވެރިންނާއި ގަސްއިންދުމަށް ލޯބިކުރާ ފަރާތްތަކުންނާއި ސަރަޙައްދުގެ ހެޔޮއެދޭ ފަރާތްތަކުން އެހީތެރިކަން ފޯރުކޮއްދިނެވެ. އަދި ސަރުކާރުގެ ބައެއް މުވައްސަސާތަކާއި، ދައުލަތުގެ ބައެއް ކުންފުނިތަކުގެ އެހީތެރިކަން ލިބިފައިވެއެވެ.\nބަގީޗާ ފަރުމާއަކަށް ތައްޔާރުކުރެވުނު މި ޕާކް މިދުވަސްވަރު ހުޅުވިފައި ހުންނާނީ ފަތިހު 4:30 އިން ހެނދުނު 9:30 އަށެވެ. އަދި ހަވީރު 4:30 އިން ރޭގަނޑު 9:30 އަށެވެ.


ސައުދީން އިތުރު މީހަކު ކޮރޯނާ ވައިރަހަށް ޕޮޒިޓިވް ވެއްޖެ – Dhen.mv\nސައުދީން އިތުރު މީހަކު ކޮރޯނާ ވައިރަހަށް ޕޮޒިޓިވް ވެއްޖެ\nMarch 5, 2020 - 9:32 am\nސައުދީ އަރަބިއްޔާއިން އިތުރު މީހަކު ކޮރޯނާ ވައިރަހަށް ޕޮޒިޓިވް ވެއްޖެއެވެ. މިއީ މި ބައްޔަށް ޕޮޒިޓިވްވި ސައުދީގެ ދެވަނަ މީހާއެވެ.\nސައުދީގެ ހެލްތު މިނިސްޓްރީން ބުނިގޮތުގައި ވައިރަސް ފެނިފައިވަނީ އިރާނަށް ދަތުރުކޮށްފައި، ބަހްރެއިންގެ މަގުން ސައުދީ އަށް އެނބުރި އައި އެގައުމުގެ ފިރިހެނެއްގެ ގައިން ކަމަށެވެ. ސައުދީ އަށް އެތެރެވުމުގެ ކުރިން އިރާނަށް ދަތުރުކޮށްފައިވާކަން އޭނާ ބުނެފައި ނުވާ ކަމަށްވެސް މިނިސްޓްރީން ބުނެއެވެ.\nއޭނާ އަށް މިހާރު ކަރަންޓީނު މަރުކަޒެއްގައި ފަރުވާދެމުންދާއިރު، އޭނާއާ ބައްދަލުވި އެންމެން ވެސް ވައިރަހަށް ޓެސްޓުކޮށްފައިވާ ކަމަށް މިނިސްޓްރީން ބުނެއެވެ. އަދި އެމީހުންގެ ނަތީޖާ ފަހުން އިއުލާން ކުރާނެ ކަމަށްވެސް ބުނެފައިވެއެވެ.\nކޮރޯނާ ވައިރަސް އިރާނުގައި ވަރަށް ބޮޑަށް ވަނީ ފެތުރިފައެވެ. އެގޮތުން މިހާތަނަށް މި ބައްޔަށް އިރާނުން 2،922 މީހުން ޕޮޒިޓިވް ވެފައިވާއިރު، މި ބަލީގައި 92 މީހަކު ވަނީ އެގައުމުން މަރުވެފައެވެ. އިރާނަކީ ޗައިނާ ފިޔަވައި މި ބަލީގައި ދެން އެންމެ ގިނަ މީހުން މަރުވި ގައުމެވެ.


Airport hadhan Kulhudhufushin negi2goachakah2million rufiyaage badhalu dheefi | Mihaaru\nކުޅުދުއްފުށީ މަތިން ނަގާފައިވާ ފޮޓޯއެއް: އެއާޕޯޓު ހަދަން ނެގި ދެ ގޯއްޗެއްގެ ވެރިފަރާތަށް ފައިސާ މިއަދު ހަވާލުކުރާނެ ކަމަށް މެޖިސްޓްރޭޓް ކޯޓުން ބުނި .-- ފޮޓޯ: އިރުޝާދު\nއެއާޕޯޓު ހަދަން ކުޅުދުއްފުށިން ނެގި ދެ ގޯއްޗަކަށް ދެ މިލިއަން ރުުފިޔާގެ ބަދަލު ދީފި\n03 ސެޕްޓެމްބަރ 2019 - 15:02 18 comments\nއެއާޕޯޓު އަޅަން ހދ. ކުޅުދުއްފުށިން ނެގި ދެ ގޯއްޗަކަށް ބަދަލުގެ ގޮތުގައި ދެ މިލިއަން ރުފިޔާ ކުޅުދުއްފުށީ މެޖިސްޓްރޭޓް ކޯޓަށް ޖަމާކޮށްފި އެވެ.\nއެ ރަށުގައި އެއާޕޯޓު އަޅަން 18 ގޯތި ނެގި އިރު، ގޯތީގެ ބަދަލަށް ދޭން ކަނޑައެޅި އަދަދާ މެދު ހިތްހަމަނުޖެހިގެން ދެ ގޯއްޗެއްގެ ވެރި ފަރާތް އެ މައްސަލަ މިދިޔަ އޮކްޓޫބަރު މަހު ހައި ކޯޓަށް ހުށަހެޅި އެވެ. އެ މައްސަލަ ބެލުމަށް ފަހު، މައްސަލަ ހުށަހެޅި ޑޭޒީވިލާގެ ވެރިފަރާތް އަލީ އިސްމާއިލް އާއި ކުލަވަރުގޭގެ ވެރިފަރާތް މޫސާ ހަސަނަށް ދޭން ކަނޑައަޅާފައި ވަނީ އަދުލްވެރި ބަދަލެއް ނޫން ކަމަށް ހައި ކޯޓުން ނިންމި އެވެ. އަދި އެ މައްސަލަ އަލުން ބަލަން ކުޅުދުއްފުށީ މެޖިސްޓްރޭޓް ކޯޓަށް ހުކުމް ކުރި އެވެ.\nއެ ރަށު ކޯޓުން މި މައްސަލަ އަލުން ބެލުމަށް ފަހު އަލީ އިސްމާއިލަށް 1.1 މިލިއަން ރުފިޔާ އާއި މޫސާ ހަސަނަށް 950،000 ލައްކަ ރުފިޔާ ދޭން މިދިޔަ މަހު އަށެއްގައި ހުކުމްކުރި އެވެ. އެ ހުކުމާ އެއްގޮތަށް މިދިޔަ މަހު 29 ގައި ދައުލަތުން ވަނީ އެ ފައިސާ ކުޅުދުއްފުށީ މެޖިސްޓްރޭޓް ކޯޓަށް ޖަމާކޮށްފަ އެވެ.\nއަލީ އިސްމާއިލް "މިހާރު" އަށް ބުނީ ފަހުން ކަނޑައެޅި އަދަދާ މެދު ވެސް ހިތްހަމަ ނުޖެހޭ ކަމަށެވެ. ނަމަވެސް މައްސަލަ ދިގުދެމިގެންދާނެތީ، އިސްތިއުނާފު ނުކުރަން ނިންމީ ކަމަށް ބުންޏެވެ.\nކުޅުދުއްފުށީ މެޖިސްޓްރޭޓް ކޯޓުން ބުނީ އެ ދެ މީހުންނާ މިއަދު ފައިސާ ހަވާލުކުރާނެ ކަމަށެވެ.\nމި މައްސަލަ ހައިކޯޓަށް ހުށަހެޅީ ގޯތީގެ ބަދަލުގައި ދޭން ކަނޑައެޅި ފައިސާއާ މެދު ހިތްހަމަނުޖެހިގެންނެވެ. ޑޭޒީވިލާގެ ބަދަލުގެ ގޮތުގައި އެފަހަރު ކަނޑައެޅީ 850،000 ރުފިޔާ އެވެ. އަދި ކަލަވަރުގޭގެ ބަދަލުގައި 650،000 ރުފިޔާ އެވެ.\nއިތުރު ލިޔުންތައް ހދ. ކުޅުދުއްފުށި ކުޅުދުއްފުށި އެއާޕޯޓް\nދެ ގެއެއްގެ ބަދަލުގެ މައްސަލަ އަލުން ބަލަން އަންގައިފި


Island Aviation Ge MD Akah Mihadh – adduLIVE\nއައިލެންޑް އޭވިއޭޝަންގެ އެމްޑީއަކަށް މިހާދު\nJan 06, 2021, 17:43 ހަސަން ރަޝީދު\nއައިލެންޑް އޭވިއޭޝަންގެ މެނޭޖިން ޑިރެކްޓަރުގެ މަގާމަށް މުހައްމަދު މިހާދު އައްޔަން ކުރަން ނިންމައި ޕްރައިވަޓައިޒޭޝަން އެންޑް ކޯޕްރަޓައިޒޭޝަން ބޯޑު (ޕީސީބީ) އަށް ހުށަހަޅައިފި އެވެ.\nއެ މަގާމަށް ރަސްމީކޮށް މިހާދު އައްޔަން ކުރާނީ ޕީސީބީ އިންނެވެ.\nމިހާދު މިހާތަނަށް ހުންނެވީ މޯލްޑިވްސް އެއާޕޯޓްސް ކޮމްޕެނީ ލިމިޓެޑު (އެމްއޭސީއެލް) ގެ ބޯޑު މެމްބަރެއްގެ ގޮތުގައެވެ. މީގެ ކުރިން މިހާދު ވަނީ މޯލްޑިވްސް ޓުއަރިޒަމް ޑިވެލޮޕްމެންޓް ކޯޕަރޭޝަންގެ މެނޭޖިން ޑިރެކްޓަރު ކަމާއި ސީއީއޯކަން ވެސް ކުރައްވާފައެވެ.\nމީގެއިތުރުން ރައީސް އޮފީހުން ވަނީ އައިލެންޑް އޭވިއޭޝަންގެ އެމްޑީގެ މަގާމުގައި މިހާރު ހުންނެވި މުހައްމަދު ރިޒްވީ ރީޖަނަލް އެއާޕޯޓްސް ކޮމްޕެނީގެ އެމްޑީގެ މަގާމަށް ބަދަލުކުރަން ވެސް ޕީސީބީ އަށް ހުށަހަޅާފައެވެ.\n"ރީޖަނަލް އެއާޕޯޓްސް ކޮމްޕެނީ ލިމިޓެޑް" ގެ ނަމުގައި ސަރުކާރުގެ ކުންފުންޏެއް ރައީސް އިބްރާހީމް މުޙައްމަދު ޞާލިޙް އުފެއްދެވީ މިދިޔަ ސެޕްޓެމްބަރު މަހުއެވެ.\nމި ކުންފުންޏަކީ ސަރުކާރުން ހިންގަމުން ގެންދާ ސަރަޙައްދީ އެއަރޕޯޓްތައް ވިޔަފާރީގެ އުޞޫލުން ހިންގުމަށް އުފެއްދި ކުންފުންޏެކެވެ.\nއަދި މިއީ ސަރުކާރުން ރީޖަނަލް އެއަރޕޯޓްސް މެދުވެރިކޮށް ހިންގަމުން ގެންދަވާ ވައިގެ ބަނދަރުތައް ދެމެހެއްޓެނިވި ގޮތެއްގައި ތަރައްޤީކޮށް ހިންގުމަށްޓަކައި އުފެއްދެވި ކުންފުންޏެއް ކަމަށްވެސް ރައީސް އޮފީހުން ބުނެއެވެ.


މި އަހަރުގެ ޅެންވެރިންގެ ދުވަހުގެ މުނާސަބަތުގައި މުލަކަތޮޅު ދިއްގަރުގައި ބޭއްވެވި ރަސްމީ ޖަލްސާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nމި އަހަރުގެ ޅެންވެރިންގެ ދުވަހުގެ މުނާސަބަތުގައި މުލަކަތޮޅު ދިއްގަރުގައި ބޭއްވެވި ރަސްމީ ޖަލްސާގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n24 ޖަނަވަރީ 2020، ރިފަރެންސް: SA/NRFN/2020/4\nކަޅު އަނދިރި ރޭރެއަށް މާ، ކަޅު ހިލަތަކުގެ މަތީގައި، ކަޅު ހިނި ހިރޭހިރުންވެސް ދެނެވޮޑިގަތުންމަތީވީ ޚާލިޤުވަންތަ اللَّـهُ سُبْحَانَهُ وَتَعَالَىٰގެ ކިބަފުޅަށް ޙަމްދާއި ޝުކުރުކުރަން. މި އުއްމަތުގެ ކައު ނަބިއްޔާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ ގެ ކިބަޔަށް ޞަލަވާތާއި ސަލާމް ލެއްވުން އެދި ދުޢާކުރަން. އަދި މި ޞަލަވާތާއި ސަލާމުގައި އެކަލޭގެފާނުގެ އާލު އަޞްޙާބުން ޝާމިލުކުރަން.\nމިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫން، ދިވެހިބަހުގެ އެކެޑަމީގެ ރައީސް އަޝްރަފް ޢަލީ، ނިޝާން ޢިއްޒުއްދީނުގެ ޢިއްޒަތުގެ ވެރިން، ދިވެހި ޅެން ބަގީޗާގައި ހިމެނިވަޑައިގަންނަވާ އެންމެހައި ޅެންވެރީން، ރައްޔިތުންގެ މަޖިލީހުގެ ޢިއްޒަތްތެރި މެންބަރުން، ވަޑައިގެން ތިއްބެވި އެންމެހައި ކައުންސެލަރުން، ސްކޫލްގެ ލޮބުވެތި ދަރިވަރުންނާއި ޓީޗަރުން، އަދި މި ޙަފްލާއަށް ވަޑައިގެން ތިއްބެވި އެންމެހައި ލޮބުވެތި ރައްޔިތުން؛\nރީތި ނަލަނަލަ ހަނދެއް ކުރި އަލީގައި، ރީތި މޫދެއްގެ ލޮނުގަނޑުމަތީގައި ދަތުރުކުރަމުން އައިއިރު، އަޅުގަނޑުގެ ހިތަށް ވެރިވަމުންދިޔައީ، މި އަހަރުގެ ޅެންވެރިންގެ ދުވަސް، އެ ޅެންވެރިއަކަށް ޚާއްޞަ ކުރެވިފައިވާ، ނިޝާން ޢިއްޒުއްދީނުގެ ޢިއްޒަތުގެ ވެރިޔާ، އާދެ، ތަފާތު އެކި ރޮނގުރޮނގުން ދިވެހި ޤައުމަށާއި، ދިވެހި ރައްޔިތުންނަށް ޚިދުމަތްތަކެއް ކޮށްދެއްވާފައިވާ، އާދެ، މި ފަސްގަނޑުގެ، އާދެ، ދިއްގަރުގެ ފަޚުރުވެރި ދަރިއެއް ކަމުގައިވާ ޢަބްދުއްރަޝީދު ޙުސައިންގެ ގަލަންކޮޅުން ކުލަޖައްސަވާފައިވާ ދިވެހި ޅެންވެރިކަމުގެ ގުލްޝަނަށް ދޫކޮށްލެވިފައިވާ އަދަބިއްޔާތުގެ މުއްސަނދި ޚިޔާލުފުޅުތަކާއި ޝުޢޫރުތައް ދައްކުވައިދޭ އަގުހުރި ޅެންތައް.\nއާދެ، އެއްވެސްޝައްކެއްނެތް، އެމަނިކުފާނުގެ އެ މަސައްކަތުގެ ތެރެއިން އެތައް ފިލާވަޅުތަކެއް، ދިވެހި އެތައް ދަރީންތަކަކަށް އެކި ގޮތްގޮތުންވަނީ ދެއްވާފައި. އޭގެ ބޭނުން އަޅުގަނޑުމެން ހިފައިފި ކަމަށްވަންޏާ، އަޅުގަނޑުމެންނަށް އުޖާލާ މުސްތަޤްބަލެއް ހޯދުމަކީ އެއްވެސް ޝައްކެއްއޮތް ކަމެއް ނޫން.\nއާދެ، އަޅުގަނޑަށްވެސް ދެންމެ މި އެނގިގެންދިޔައީ، އެއް ޅެން. އަޅުގަނޑާވެސް ވަރަށް ގުޅުން އެބަހުރި. އާދެ، އަޅުގަނޑުމެންގެ މުޅި ޢާއިލާއާއި، އަޅުގަނޑުމެން އެންމެ ޝައުޤުވެރިވާ، އަޅުގަނޑުމެންގެ އެންމެ ކަމުދާ އެއް ޅެމެއްގެ ގޮތުގައި، ލަވައެއްގެ ގޮތުގައި މި އޮންނަނީ "އިލާހީ މި ބިން". އާދެ، އަޅުގަނޑުގެ ދަރިފުޅު، އެ ލަވަ ދިވެހިރާއްޖެއިން ބޭރުގެ މުބާރާތެއްގައި ކިޔައި، ވަނައެއްވެސް ލިބިގެންދިޔަ.\nއާދެ، ތިޔަބޭފުޅުންގެ ތެރެއިން ގިނަ ބޭފުޅުންނަށް އެނގިވަޑައިގަންނަވާނެ، އަޅުގަނޑުގެ ދަރިފުޅަކީ ޚާއްޞަ އެހީއަށް ބޭނުންވާ ދަރިއެއް. އެހެންނަމަވެސް، ވަރަށް ރީތިކޮށް އެ ލަވަ ކިޔައި، އެ ލަވައަށް ވަނައެއް ލިބިގެންދިޔައީމާ، މިއަދު އަޅުގަނޑާވެސް، އާދެ، މިރަށާއި ޢަބްދުއްރަޝީދު ޙުސައިނާ ގުޅުމެއްވާކަން މިހާރު އެނގިއްޖެ.\nއާދެ، ޅެންވެރިންގެ ޚިދުމަތުގެ އަގު ވަޒަން ކުރުމަށްޓަކައި މިނިސްޓްރީގެ ފަރާތުން މިފަދަ ޖަލްސާއެއް ބާއްވާކަމީ އެއީ އަޅުގަނޑުމެން ފާހަގަކުރަންޖެހޭ ކަމެއް. އާދެ، ވަކިން ޚާއްޞަކޮށް، މިފަދަ ތައްޔާރީތަކެއް ކުރެވިގެންދާއިރު، މިކަމަށްޓަކައި އެންމެބޮޑަށް މަސައްކަތް ކުރެއްވި ފަރާތްތައް އަޅުގަނޑުމެން ފާހަގަކުރަން އެބަޖެހޭ. އާދެ، ދިވެހިބަހުގެ އެކެޑަމީގެ މުވައްޒަފުން މިކަމުގައި ކޮށްފައިވާ މަސައްކަތްތައް އަޅުގަނޑު ފާހަގަކުރަން. އަދި އެއަށްވުރެވެސް ބޮޑަށް އާދެ، މި ފަސްގަނޑުގައި ދިއްގަރުގެ ރައްޔިތުންނާއި، ދިއްގަރުގެ ހުރިހާ ރައްޔިތުން ހިމެނޭގޮތަށް ކޮށްފައިމިވާ މަސައްކަތް އަޅުގަނޑުމެން ފާހަގަކޮށް، އެފަރާތްތަކަށް އިޚްލާޞްތެރިކަމާއެކު ޝުކުރު ދަންނަވަން.\nއާދެ، ޅެންވެރިންގެ ދުވަހެއް، ދިވެހި ޤައުމުގައި ފާހަގަކުރެއްވުމަށްޓަކައި އެކަން ނިންމަވައި، މިކަންތައް ފެށްޓެވީތީވެ، އާދެ، އޭރުގެ ސަރުކާރުން، އޭރުގެ ރައީސް، ރައީސް އަލްއުސްތާޛު މައުމޫން ޢަބްދުލްޤައްޔޫމަށް އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން. އާދެ، ތިޔަބޭފުޅުންނަށް އެނގިވަޑައިގަންނަވާނެ، ދިވެހި ޅެންވެރިންގެ ދުވަސް، އެ ދުވަހެއް މި ފާހަގަކުރެވެނީ، ދިވެހިރާއްޖެ ނުދެކޭފަދަ ވަރުގަދަ ޝަޚްޞިއްޔަތެއްގެ ޒިކުރާ އައުކުރުމުގެ ގޮތުން. އާދެ، އަލްއުސްތާޛު އަލްމަރްޙޫމް އިބްރާހީމް ޝިހާބަކީ އަޅުގަނޑު ދަންނަވާނީ ދިވެހި އުދަރެހުގައި ދެވަނައެއް ނުވާފަދަ އުސްތާޛެކޭ. އާދެ، "ދާދި އަވަހަށް ނެތި ފަނާވިޔަކަސް އަގެއްނެތް ޖިސްމުތައް، ތާއަބަދު ދެމިހުންނަ ހެޔޮ ޛިކްރާއަކަށް ނިމުމެއްނެތޭ". اللَّـهُ سُبْحَانَهُ وَتَعَالَىٰ އެ މަރްޙޫމުގެ ފުރާނަފުޅަށް ހެޔޮ ރަޙްމަތް ލައްވައި، ސުވަރުގޭގެ މަތިވެރި ނިޢުމަތް މިންވަރު ކުރައްވާށި. އާމީން!\nއާދެ، ޅެންވެރިކަމަކީ އަދަބިއްޔާތުގެ މުއްސަނދިކަން ރަމްޒުކޮށްދޭ ފަންނެއް. މި ފަންނު ދިރުވައި އާލާކުރުމުގެ މަސައްކަތް ކުރައްވާ ހުރިހާ ބޭފުޅުންނަށް އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން. ޅެންވެރިކަމަކީ އިންސާނާގެ އެންމެ ފުން އިޙްސާސްތަކާ ގުޅިފައިވާ ފަންނެއް. ދަސްކޮށްގެން ޅެން ހަދާ މީހުންނަށްވުރެ، ދުނިޔޭގައި ގިނައީ އުފެދުމުގައި އެ ހުނަރު ލިބިގެން ޅެންވެރިކަން ކުރައްވާ ބޭފުޅުން. ރާއްޖޭގެ ޅެންވެރިކަމުގެ ގުލްޒާރުންވެސް އެފަދަ އެތައް ބޭފުޅުންނެއް އަޅުގަނޑުމެންނަށް ވަނީ ފެނިފައި. އާދެ، މިހާރުވެސް އަޅުގަނޑުމެންގެ ކުރިމަތީގައި، މި ޖަލްސާގައި އެތައް ބޭފުޅުންނެއް އެބަ ބައިވެރިވެވަޑައިގަންނަވާ.\nއާދެ، އަޅުގަނޑުމެން މިފަދަ ދުވަހެއްގައި، ދިވެހިރާއްޖޭގައި އުފެދުނު މިފަދަ ފަރާތްތަކުގެ މަތިން އާދެ، ޝާޢިރުންގެ މަތިން، އަދީބުންގެ މަތިން، އުސްތާޛުންގެ މަތިން، ހަނދާންކުރުމަކީ އެއީ އަޅުގަނޑުމެން ކުރަންޖެހޭ ކަމެއް. އެއީ، މިއަދުގެ ދަރީންނަށް، ވަކިން ޚާއްޞަކޮށް، މިއަދު ކިޔަވާ ކުދިންނަށް މުހިންމު ކަމެއް.\nއާދެ، މިގޮތުން އަޅުގަނޑުމެން ފާހަގަކުރަން އެބަޖެހޭ، އާދެ، ފަޟީލަތުއްޝައިޚް އަލްމަރްޙޫމް ޙުސައިން ޞަލާޙުއްދީން، އާދެ، ޢިލްމުވެރިއެއް. ގިނަ ކަންތައްތަކެއް އުނގެނިވަޑައިގެން، އެތައް ބައެއްގެ އުސްތާޛެއްގެ ގޮތުގައި މަސައްކަތް ކުރެއްވި ބޭފުޅެއް. އާދެ، އަރިހުގައި ބަޔަކު ތިބި ނަމަވެސް، އެބަޔަކަށްވެސް ވަނީ ޢިލްމުގެ އެތައް ގުނައެއް ލިބިފައި. އާދެ، އަޅުގަނޑުމެންގެ މުސްކުޅިން ބުނެއުޅޭ، "ބޮކަރު ގަހެއްގެ ދޮށުގައި އަހިގަހެއް ހެދުނަސް، އެ އަހިގަހުގައިވެސް ދުވާނީ ބޮކަރު ވަހޭ". އާދެ، މިއީ އަޅުގަނޑުމެންނަށް އެނގި ފާޅުވެގެންވާ ކަންތައްތައް.\nއާދެ، މީގެ އިތުރަށް، ޅެންވެރިކަމުގެ އުޖާލާވި ރަންތަރި ނުވަތަ އައްޝައިޚް އަލްމަރްޙޫމް މުޙައްމަދު ޖަމީލް ދީދީއަކީވެސް އުފެދުމުގައިވެސް، އަޅުގަނޑު ދަންނަވާނީ މިފަދަ ހުނަރެއް ލިބިވަޑައިގެންފައިވާ ބޭފުޅެކޭ. އަޅުގަނޑުމެން އެއަށްވުރެ ކުރިއަށް ޖެހިލާއިރު، އަޅުގަނޑުމެންނަށް އެބަ ފާހަގަކުރެވޭ، އާދެ، ހުތްޢަލިދީދީ، ބޮޑުފެންވަޅުގޭ ސީދީފަދަ ޝާޢިރުންނަކީވެސް މި ދެންނެވި ފަދައިން، އުފެދުމުގައި ހުނަރު ލިބިވަޑައިގެން ތިއްބެވި ބޭފުޅުން. އެފަދަ ކިތަންމެ ޅެންވެރިންނެއް މިއަދުވެސް އަޅުގަނޑުމެންގެ ތެރޭގައި އެބަ ތިއްބެވި.\nއާދެ، އަޅުގަނޑު ނަންތައް ކިޔަން ފަށައިފި ކަމަށްވަންޏާ، ނިންމާލުމަކީ ފަސޭހަކަމަކަށް ނުވާނެ. އެހެންނަމަވެސް، މިފަދަ މަޤާމެއްގައި، މިފަދަ ޖަލްސާއެއްގައި ކޮންމެވެސްވަރަކަށް އަޅުގަނޑު ގަބޫލުކުރަނީ، ނަންތަކެއް ފާހަގަކުރަންޖެހޭނެ ކަމަށް.\nއާދެ، އާމިނަތު ޙުސައިން ކަމުގައިވިޔަސް، މަރިޔަމް ސަޢީދު ކަމުގައިވިޔަސް، އާމިނަތު ފާއިޒާ ކަމުގައިވިޔަސް، މިއީ، ދިވެހި ޅެންވެރިކަމުގެ ގުލްޝަނުގައި ވަރަށް ޚިދުމަތްތެރި، ވަރަށް ގިނަ ފިލާވަޅުތަކެއް އަޅުގަނޑުމެންގެ ތެރެއަށް ދޫކުރައްވާފައި ތިއްބެވި ބޭފުޅުން. އާދެ، ހަމައެއާއެކު، ހޯރަފުށީ އާދަމް ސަލީމް، ޔޫސުފް މުޙައްމަދުފުޅު، ސަޢީދު ޢަލިފުޅު، މި ބޭފުޅުން ޅެންވެރިކަން ބޭނުންކުރެއްވީ، އެ ބޭފުޅުންގެ ދޫމަތީ ބަސްފުޅެއްގެ ގޮތުގައި.\nއާދެ، އަޅުގަނޑު ދަންނަވާނީ، މިހާރުވެސް ދިވެހި ޅެންވެރިކަމުގެ ގުލްޒާރުގައި ކުލަޖައްސަމުންދާ އެތައް ޝާޢިރުންތަކެއް، މިރޭގެ މި ޙަފްލާގައި، ކުރީގައިވެސް އަޅުގަނޑު މި ދެންނެވި ގޮތަށް އެބަ ބައިވެރިވެވަޑައިގަންނަވައޭ. އަދި، ދިވެހިރާއްޖޭގެ އެކި ރަށްރަށުގައި މި ފަންނު ކުރިއެރުވުމަށްޓަކައިވެސް އަދިވެސް އެ މަސައްކަތް އެ ބޭފުޅުން އެބަ ކުރައްވައޭ.\nއާދެ، ކުރީގެ ބޭފުޅުންގެ ވާހަކަތަކުންވެސް އެނގިގެންގޮސްފި، ޅެންވެރިކަމަކީ މުޖުތަމަޢު ހެޔޮމަގަށް އަޅުވައި، ޒުވާނުންގެ ހިތްތަކުގައި ޤައުމީ ޖަޒުބާތު އުފައްދާ އެއްޗެއް. އެހެންވީމާ، އެގޮތަށް އަޅުގަނޑުމެން ވިސްނާލިކަމުގައިވިޔަސް، މިއަދު ޅެންވެރިކަން ދިރުވައި އާލާކުރުމަކީ، އަޅުގަނޑު ދަންނަވާނީ އެއީ އިތުރު މަސައްކަތަކައިގެން، އިތުރު ހިތްވަރަކައިގެންވެސް އަޅުގަނޑުމެން ކުރަންޖެހޭނެ ކަމެކޭ.\nއާދެ، ޅެންވެރިޔާ އަޅުގަނޑުމެންނަށް ގެނެސްދެނީ އެވޭލާ ޒަމާނުގެ ޖަޒީރާވަންތަ ރިވެތި ދިރިއުޅުމުގެ ކަންތައްތައް ހުރިގޮތް. އާދެ، އެ ދުވަސްވަރަކީ ފޮޓޯ، ވީޑިއޯތައް އަޅުގަނޑުމެންނާ ހަމައަށް ގެނެވޭ ދުވަސްވަރެއް ނޫން. އެ ދުވަސްވަރުގެ އުޅުމާއި، އެ ދުވަސްވަރުގެ ހުރިހާ ކަންތައްތަކެއް، ކުރިން އަޅުގަނޑުމެންނާ ހަމައަށް ގެނެވިފައި މި ހުންނަނީ، ޅެންތަކެއްގެ ގޮތުގައި، ރައިވަރުތަކެއްގެ ގޮތުގައި ނުވަތަ ފަރިހިތަކެއްގެ ގޮތުގައި. އަޅުގަނޑުމެން ފަހުގެ ތާރީޚަށް ބަލައިފި ކަމުގައިވިޔަސް، މިފަދަ ޅެންތަކުން ޤައުމީ ޖޯޝް އަޅުގަނޑުމެންގެ ތެރޭގައި އުފެދިގެންދޭ. ވަޠަނީ ރޫޙު އަޅުގަނޑުމެންގެ ތެރޭގައި އުފެދިގެންދޭ. އާދެ، ހުރިހާ ބޭފުޅުންނަށްވެސް އެނގިވަޑައިގަންނަވާނެ "ވަޠަން އެދޭގޮތަށް ދަމާހެ ހެޔޮހިތުން މިޖާނުދޭން. ވަޠަންގެ އާ ޒުވާނުނޭ ކެރޭށެއަދު އިޖާބަދޭން". އާދެ، މިއީ ވަރަށް ފުރިހަމަ ނަސޭހަތެއް، ވަރަށް ފުރިހަމަ ނިދާއެއް. އާދެ، އަޅުގަނޑުމެން މިއިން ކޮންމެ ޅެމަކުން ނަގަންވީ ފިލާވަޅަކީ، ޅެންވެރިޔާ ޅެމެއް އަޅުގަނޑުމެންގެ ތެރެއަށް ދޫކޮށްލަނީކީ ހަމައެކަނި، އަޑުއަހާފައި ނިންމާލާކަށް ނޫންކަން. އެ ޅެމުގައި އެ ރަމްޒުކޮށްދޭ، އެ ދޭހަކޮށްދޭ ކަންތައްތަކުގެ މައްޗަށް ވިސްނައި، އަޅުގަނޑުމެން އެއާ އެއްގޮތަށް އަޅުގަނޑުމެންގެ ޢަމަލުތައް ބަހައްޓައި، އަޅުގަނޑުމެން ކަންތައްތައް ކުރަން އެބަޖެހޭ.\nއެހެންވީމާ، އަޅުގަނޑު ދަންނަވާނީ، މިއަދުގެ ހާލަތަށް އަޅުގަނޑުމެން ބަލައިލާއިރުވެސް މި ޅެންތަކަކީ މިއީ، އެ ޅެންތަކުގައި އެ ބުނާގޮތަށް އަޅުގަނޑުމެން ކަންތައްތައް ސީދާކުރަންޖެހޭ ޅެންތަކެކޭ. އާދެ، "ދިވެހި ޤައުމީ ޒުވާނުން ކެރޭ، ދިވެހި މާޒީ ހިމާޔަތް ކުރޭ، ދިވެހި އުއްމަތުގެ މިއީ އިލްތިމާސް". އަޅުގަނޑުމެންގެ މުޖުތަމަޢަށް މިއަދު ބޭނުންވަނީ ޤައުމާމެދު ވިސްނައި، އަޅުގަނޑުމެންގެ އިޖުތިމާޢީ ހަމަޖެހުމަށް ލޯބިކުރާ، އަޅުގަނޑުމެންގެ ޤައުމު ކުރިއަރުވަން ރަނގަޅު ޖީލެއް ބިނާކުރަން ބޭނުންވާފަދަ ބަޔަކު. އާދެ، މި ޅެންތަކުގެ ޒަރީއާއިން އެކަނިވެސް އަޅުގަނޑު ދަންނަވާނީ، އަޅުގަނޑުމެންގެ މަޤްޞަދު އަޅުގަނޑުމެންނަށް ހާސިލުކުރުމަކީ އެއީ ވަރަށް ފަސޭހަކަމެކޭ.\nއާދެ، މިއަދު ވަކިން ޚާއްޞަކޮށް، އަޅުގަނޑުމެންގެ މި ޙަފްލާ، ސްކޫލެއްގައި ބޭއްވިގެންދާތީ، ސްކޫލުގެ ޓީޗަރުންނާއި އަދި ދަރިވަރުން ގިނަ އަދަދަކަށް ތިބީތީވެ އަޅުގަނޑު ދަންނަވާލަން އޮތީ، ޅެންވެރިންގެ މި އިލްތިމާސްތަކާއި މި މެސެޖުތައް އަޅުގަނޑުމެން ސްކޫލްތެރެއިން އިތުރަށްދީ، ދަރިވަރުން ބިނާކުރުމަށްޓަކައި އަޅުގަނޑުމެން މަސައްކަތްތަކެއް އިތުރަށް ކުރަން އެބަޖެހެއޭ.\nއާދެ، އަޅުގަނޑުމެން ކޮންމެ ދުވަހަކުވެސް އެބަ ދައްކަން ކުޑަކުދިންގެ ވާހަކަ. އަޅުގަނޑުމެންގެ ކޮންމެ މީހަކީވެސް ﷲގެ އިރާދަފުޅުން ކުޑަ ދަރިއެއް ހުންނަ މީހެއް. އާދެ، "ދެއްވާށެ ކުޑަކުދީންނަށް ހިތްގައިމު ފޮނި އުފާތައް. އެންމެންގެ ލޯބި ލިބިގެން ބޮޑުވާނެ ރަން ދުވަސްތައް". އާދެ، އަޅުގަނޑު ދަންނަވާނީ، މުޅި ޤައުމު ކުރަންވީ މަސައްކަތަކީ މިއީއޭ. ދަރީންނަށް، ޅަދަރީންނަށް ހެޔޮގޮތުގައި ރަނގަޅު މުސްތަޤްބަލެއް ހޯދައިދިނުމަށްޓަކައި، މަންމައާއި، ބައްޕައާއި، މާމައާއި، ކާފައާއި، މުނިމާމަ، މުނިކާފަވެސް، ދައްތަ، ބޭބެ، ކޮއްކޮ ހިމެނޭގޮތަށް އަޅުގަނޑުމެން ކުރަންވީ މި މަސައްކަތް. މިކަން ކުރުމަކީ މިއީ، ވަކި ބައެއްގެ މަސްއޫލިއްޔަތެއްގެ ގޮތުގައި އަޅުގަނޑުމެން ދޫކޮށްލައިފި ކަމަށްވަންޏާ، ދުވަހަކުވެސް އަޅުގަނޑުމެންނަށް ވާނެކަމެއްނޫން.\nއާދެ، މުދައްރިސުންނާއި، މުއައްސަސާތަކުގެ ވެރިންނާއި، ހުރިހާ އެންމެން ގުޅިގެން އަޅުގަނޑުމެން ބަލަންވީ، އަޅުގަނޑުމެންގެ ލޯފަދަ އަޅުގަނޑުމެން ލޯބިވާ އަޅުގަނޑުމެންގެ ދަރީންނަށް ހިމާޔަތާއި ރައްކާތެރިކަން، ލޯތްބާއި ކުލުނު، އޯގާތެރިކަމާއި އަޅައިލުން ހޯދައިދީގެން ރަނގަޅު ޖީލެއް، ރަނގަޅު ދަރީންތަކެއް ބިނާކުރުމުގެ މަސައްކަތް ކުރުމަށް. ޤައުމަކަށް އޮންނާނެ އެންމެ މުހިންމު ކަމަކީ އެއީ، اللَّـهُ سُبْحَانَهُ وَتَعَالَىٰ އަޅުގަނޑުމެންނަށް މިންވަރު ކުރެއްވި، ހަވާލުކުރެއްވި އަމާނާތެއް އެއީ. އަޅުގަނޑުމެން އެ އަމާނާތަށް ހެޔޮކޮށްހިތައި، އަޅުގަނޑުމެންގެ ޒިންމާ ހެޔޮގޮތުގައި އަޅުގަނޑުމެން އަދާނުކޮށްފިނަމަ އަޅުގަނޑުމެންނާ ސުވާލުކުރެވޭނެ. އާދެ، އެއީ "ދެއްވިތިއީ ހަދިޔާއެކޭ މާތް ޤުދުރަތުން. ދެއްވި މާތްވި އަމާނަތޭ ތިއީ ޤުދުރަތުން".\nއެހެންވީމާ، މިއަދު އަޅުގަނޑު ދަންނަވާނީ، މި ކަންތައްތަކަށް ފުންކޮށް ވިސްނައި، ޤައުމުގައި ހުރި މައްސަލަތައް ހައްލުކޮށް، ޤައުމަކީ އަމާން ތަނެއްގެ ގޮތުގައި ހެދުމަށްޓަކައި އަޅުގަނޑުމެން މި ހުރިހާ ޅެންތަކަކާއި، އަޅުގަނޑުމެންގެ މާޒީގައި، މިފަދަ އުސްތާޛުންނާއި އަދި މިއަދު، އަޅުގަނޑުމެންގެ މި ޢިއްޒަތްތެރި، އާދެ، ނިޝާން ޢިއްޒުއްދީނުގެ ޢިއްޒަތުގެ ވެރިޔާ، އާދެ، ޢަބްދުއްރަޝީދު ޙުސައިންގެ ގަލަންކޮޅުން، ރަން ގަލަމުން އަޅުގަނޑުމެންނަށް އެ ދެއްވާފައިވާ ނަސޭހަތްތައް ގަބޫލުކޮށް، އަޅުގަނޑުމެން މި ކަންތައްތައް ކުރަން އަވަސްވެގަންނަން އެބަޖެހެޔޭ.\nއާދެ، ހަމަ މިއާއެކު، އަޅުގަނޑުމެންނަށް އެތައް ޅެންވެރިންނެއް، އެތައް އުސްތާޛުންނެއް، އެތައް އަދީބުންނެއް، އެތައް ޝާޢިރުންނެއް، އަޅުގަނޑުމެންނަށް ނަސޭހަތްތެރިވެ އިލްތިމާސްކޮށްފައިވަނީ ކޮންކަމަކަށްތޯ. އަޅުގަނޑުމެންނަކީ ހެޔޮބަޔަކަށްވާން. އަޅުގަނޑުމެން އެބަޖެހޭ މައިންބަފައިން ދެކެ ލޯބިވާ، އަޅައިލާ، މައިންބަފައިންނަށް ކުލުނު ހުންނަ ބަޔަކަށްވާން. އާދެ، "ހުޅުވާލަދިން ތިޔަ މުށުން، ލިބިދިން އުފާވި ދުށުން، މަންމާގެ ފައިތިލަދަށުން ހޯދޭނޭ ޖަންނަތުގެ ޝާން". އާދެ، އަޅުގަނޑުމެންނަށް ސުވަރުގެވެސް މި ދެވެނީ މަންމަގެ ފައިތިލަ ދަށުން. އަޅުގަނޑުމެން ކޮންމެ މީހެއްގެ މަންމައެއް އެބަހުރި. މަންމައެއް ހުންނާނެ. އެހެންވީމާ، އަޅުގަނޑުމެން އެންމެ ފުރަތަމަ ކުރަންވީ ކަމަކީ، އަޅުގަނޑުމެންގެ މައިންބަފައިންދެކެ ލޯބިވުން. މައިންބަފައިން ދެކެ ލޯބިނުވާ މީހަކަށް، ދަރީންދެކެ ލޯތްބެއް ނުވެވޭނެ. މުޖުތަމަޢުގެ އެއްވެސް ރަނގަޅު ކަމަކަށް، އެކަމުގެ މައްޗަށް މަސައްކަތެއް ނުކުރެވޭނެ.\nއާދެ، އަޅުގަނޑުމެންގެ ދިރިއުޅުމުގައި އަބަދުވެސް ޢުމުރުން ދުވަސްވީ ފަރާތްތަކަށް، މުޅި މުޖުތަމަޢުގެ އެންމެނަށް ހެޔޮކޮށްހިތާ ބަޔަކަށް އަޅުގަނޑުމެން ވާން އެބަޖެހޭ. އެކަކު އަނެކަކަށް ނަސޭހަތްތެރިވާ މީހަކަށް އަޅުގަނޑުމެން ވާން އެބަޖެހޭ. އޯގާތެރި، ކުލުނުން ފުރިގެންވާ ބަޔަކަށް އަޅުގަނޑުމެން ވާން އެބަޖެހޭ. އަބަދު މީހުން ކުށްވެރިކޮށް، އަބަދު މީހުންނަށް ބަދުބަސް ބުނާ، އަބަދު މީހުންނަށް ބަދު ދުޢާ، އެއީ އަޅުގަނޑުމެން މުސްލިމުންގެ ގޮތުގައި ތިބެގެން ސައްތައިންސައްތަ މި ރީތި ޤައުމުގައި، މި ރީތި ފަސްގަނޑުގައި އަޅުގަނޑުމެން އެއްވެސް ގޮތަކަށް ކޮށްގެންވާނޭ ކަމެއްނޫން. މީހަކަށް ރަނގަޅުވުމުން، އެއީކީ ކިތަންމެ ރަނގަޅުވިޔަސް އެކަމަކަށް ނިމުމެއް އަންނާނެ ކަމެއްނޫން. ރަނގަޅުވުމަކުން ނުކުންނާނޭ އެއްވެސް ގޯހެއް އޮތް ކަމެއް ނޫން.\nއާދެ، މިއަދުގެ ޙާލަތަށް ބަލާއިރު، މުޅި ދުނިޔޭގެ މި ބަދަލުވެގެންދާ އޮއިވަރުގެ ތެރެއިން އަދި، ރާއްޖެއަށްވެސް އަންނަ ބަދަލުތަކާއެކު އަޅުގަނޑުމެން ހިތްވަރުލާފައި މި ކަންތައްތަކުގެ ނަމޫނާ އަޅުގަނޑުމެން ނުދައްކައިފި ކަމަށްވަންޏާ، އެކަމުގެ ހިތާމަކުރަންޖެހޭނީ އެންމެ މީހެއް ނޫން، ވަކި މީހެއް ނޫން. އެކަމުގެ ހިތާމައާ ކުރިމަތިލާންޖެހޭނީ އަޅުގަނޑުމެން ދިވެހި އެންމެހައި ރައްޔިތުން، އޭގައި އަޅުގަނޑުވެސް ހިމެނޭގޮތަށް. އެހެންވީމާ، އަޅުގަނޑުމެން ވަރަށް ބޮޑަށް ލޯ ހުޅުވައި، އަޅުގަނޑުމެން ކަންފަތްތައް ދިއްކޮށްލައިގެން އަޅުގަނޑުމެން އެބަޖެހޭ ސަމާލުވާން. އަޅުގަނޑުމެންގެ ވަށައިގެން ހިނގާ ކަންތައްތަކަށް ސަމާލުވެ، ދަރީންނަށް ރަނގަޅު މުސްތަޤްބަލެއް ހޯދައިދީ، ޅަފަތުގައި އެ އަޅައިލުންދީ، ދަރީންނަށް ދަރީންގެ ގޮތުގައި ހިތައި، އެ ކަންތައް ކުރުން އެއީ އަޅުގަނޑުމެންގެ މައްޗަށް އޮތް ވާޖިބެއްގެ ގޮތުގައި ދެކި، އެކަމަށް އަޅުގަނޑު ހުރިހާ ބޭފުޅުންނަށް ނަސޭހަތްތެރިވެ، އެ ވާހަކަ އަޅުގަނޑު ތަކުރާރުކޮށް ދަންނަވާލަން.\nއާދެ، އަޅުގަނޑު މިހުރީ ހަމަ ހައިރާންވެފައި. އަޅުގަނޑު ހަނދާން ނެތުނީކީނޫން، ދިއްގަރު ރައްޔިތުންނަށް ޝުކުރު އަދާކުރަން. އަޅުގަނޑު ހައިރާންވިވަރު ބޮޑުކަމުން، އަޅުގަނޑަށް މި ހުންނަނީ ހަމަ އެއްޗެއް ދަންނަވަން ނޭނގިފައި. އާދެ، މިއަދު އަޅުގަނޑުމެން މިރަށަށް އައުމުން ފެނިގެންދިޔަ މަންޒަރުތަކަކީ، އެއީ އާދަޔާ ޚިލާފު، ރައްޔިތެއްގެ މޫނުން ފެނިގެންދިޔަ އުޖާލާ ހިނިތުންވުން، ކުޑަކުދިންނާ ހިސާބުން ފެށިގެން ޢުމުރުން ދުވަސްވީ ބޭފުޅުންނާ ހަމައަށް، އަޅުގަނޑުމެންނަށް އެއްވެސް ތަފާތެއް ނެތް. މިއީ އަޅުގަނޑުމެން ބަލަންވީ ކަމަކީ. މިއަދު ދިއްގަރުގެ ރައްޔިތުން އެ ދައްކައިދިން ނަމޫނާ އެއީ، އަޅުގަނޑުމެންގެ ދިވެހިރާއްޖޭގެ ހުރިހާ ރަށަކުންވެސް، އަޅުގަނޑުމެން އެންމެންވެސް އުޅެންވީގޮތަކީ އަޅުގަނޑު ދަންނަވާނީ މިގޮތޭ. އާދެ، ވަރަށް ބޮޑަށް ޝުކުރިއްޔާ ދިއްގަރުގެ ލޮބުވެތި ރައްޔިތުން.\nއާދެ، ކައުންސިލުގެ ރައީސްގެ ވާހަކަފުޅުގައި ފާހަގަކުރައްވައިފި. އަޅުގަނޑު ދަންނަވާލަން އޮތީ، އިރާދަކުރެއްވިއްޔާ، ސަރުކާރުން، ނިޝާންގެ އެ ވާހަކައިގައި އެ ހިމެނިގެންދިޔަ ކަންތައްތައް، އަޅުގަނޑުމެން ކައުންސިލާއި ރައްޔިތުންނާ ގާތުން މަސައްކަތް ކުރަމުން އިރާދަކުރެއްވިއްޔާ މިދަނީ. އަޅުގަނޑުމެން އެއްވެސް ގޮތަކަށް ދިވެހި ރައްޔިތުން ދިވެހި ރަށްތަކުން، ކުޑަ ބޮޑު އެއްވެސް ރަށެއްގެ މަތިން މި ސަރުކާރުން، ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ހަނދުމަނައްތައެއްނުލައްވާނެ. އެހެންވީމާ، އެ މަސައްކަތައިގެން އަޅުގަނޑުމެން އިރާދަކުރެއްވިއްޔާ ކުރިއަށްގޮސް، ރައްޔިތުންނަށް އެންމެ ބޭނުންވާ ކަންތައްތަކަށް އިސްކަންދީގެން، އިރާދަކުރެއްވިއްޔާ ކަންތައްތައް ނިމިގެންދާއިރު، އަޅުގަނޑުމެން ޔަޤީންކުރާނީ އިރާދަކުރެއްވިއްޔާ ކަރަންޓުވެސް ނުކެނޑި، ކަރަންޓު ލިބޭގޮތަށް ކަންތައްތައް ކުރަން. ރަށް ގިރައިގެން ދިޔުމަކީ އެއީ ރައްޔިތުންނަށް އޮތް ސަލާމަތެއްނޫން. ސަލާމަތާއި ރައްކާތެރިކަމަށްޓަކައި އެ މަސައްކަތްވެސް އިރާދަކުރެއްވިއްޔާ އަވަހަށް ފެށިގެންދާނެކަމުގެ ޔަޤީންކަން އަޅުގަނޑު ތިޔަބޭފުޅުންނަށް ދެން.\nއަދިވެސް އެއްފަހަރު، އަޅުގަނޑުމެން އެންމެން ޤައުމަށްޓަކައި، އަޅުގަނޑުމެންގެ މި ވަޠަނަށްޓަކައި އެންމެން ގުޅިގެން މަސައްކަތްކޮށް، ޤައުމަށް ޚިދުމަތެއް ކޮށްދިނުމުގެ ރޫޙު އަޅުގަނޑުމެންގެ ތެރޭގައި ދެމެހެއްޓުމުގެ ނަސޭހަތް، އަޅުގަނޑު ހުރިހާ ރައްޔިތުންނަށް އެ އިލްތިމާސް ކުރަމުން އަޅުގަނޑު ވަކިވެލާނީ، "ޤައުމަށްޓަކައި އަހަރެންގެ މޭ އައްޑަނައަކަށް ދިއްކޮށްލުމީ، ފަހު ނޭވަޔަށް ދާންދެން މޮޓޯ ކަމުގައި ޚިޔާރު ކުރާނަމޭ".


ބަލިތަކުން ރައްކާތެރިވުމަށް ޒަމްޒަމްފެނުގެ ބަރަކާތް ހޯއްދެވިދާނެ – Dhen.mv\nބަލިތަކުން ރައްކާތެރިވުމަށް ޒަމްޒަމްފެނުގެ ބަރަކާތް ހޯއްދެވިދާނެ\nMarch 8, 2020 - 5:04 pm\nމުޅި ދުނިޔޭގައި ވެސް ފެތުރެމުން އަންނަ ކޮރޯނާ ވައިރަސް މިވަނީ ރާއްޖެއިން ވެސް ފެނިފައެވެ. ރާއްޖެއިން ކޮރޯނާގެ ޕޮސިޓިވް ދެމީހުން ފެނިފައިވާއިރު ބައެއް މީހުން ދަނީ ''ޕެނިކަށް'' ވެއްޓި އަމަލު ކުރަން ނުޖެހޭ ގޮތްގޮތަށް އަމަލު ކުރަމުންނެވެ. ބޭނުން ނުވާ ވަރަށް ކާޑުގެ ބާވަތްތައް ގަތުމާއި މާބޮޑަށް ހާސްވެ ގޮތް ހުސްވުމުގެ އަމަލުތައް ދަނީ ފެންނަމުންނެވެ.\nއަޅުގަނޑުމެންނަކީ މުސްލިމުންކަމަށް ވީހިނދު މިދަނޑިވަޅުގައި މުސްލިމުންގެ ސިފަތައް އިސްކުރަން ޖެހެއެވެ. ކެތްތެރިވާން ޖެހެއެވެ. އިސްތިޣްފާރުކޮށް ތެދުވެރި ތައުބާއަކުން ތައުބާ ވާންޖެހެއެވެ. އެހެނީ އެއީ ބަލާމުސީބާތްތަކުން މިންޖުވާން އޮތް މަގެވެ. ހަމައެހެންމެ ﷲތަޢާލާއަށް ކުއްތަންވެ ގިނަގިނައިން ދުޢާ ދަންނަވަން ޖެހެއެވެ. ހެނދުނާއި ހަވީރުގެ ޛިކުރުތައް ކިޔުން މަތީ ދެމި ތިބެން ޖެހެއެވެ. ބައްޔާއި އެކި މުސީބާތްތަކުން ރައްކާތެރިވެ ތިބުމަށް ދުޢާކުރަން ޖެހެއެވެ. މިއާއެކު ރައްކާތެރިކަމުގެ ފިޔަވަޅުއަޅާ ޑޮކްޓަރުންނާއި ފަންނީ މާހިރުންގެ އިރުޝާދުތައް އަޑުއަހާ އެއާ އެއްގޮތަށް ޢަމަލު ކުރަންޖެހެއެވެ.\nޒަމްޒަމް ފެނަކީ ބަލިބަލީގެ ފަރުވާއެއްގެ ގޮތުންނާއި ރަނގަޅު ޞިއްޙަތެއްގައި ތިބުމަށް ވެސް ބޭނުން ކުރެވިދާނެ ފެނެކެވެ. އެއީ ބަރަކާތްތެރި މާތް ފެނެކެވެ. އެހެން ނުވާނީ ކީއްވެތޯއެވެ. ޒަމްޒަމް ފެން އަންނަނީ ސުވަރުގޭގެ ކޯރުތަކުގެ ތެރެއިން ކޯރަކުން ކަމުގައި ނަބަވީ ޙަދީޘްތަކުން އެނގެއެވެ.\nޞަޙީޙު މުސްލިމުގައި ރިވާވެގެންވެއެވެ. ރަސޫލު صلى الله عليه وﺴﻠﻡ އަބޫ ޘައްރު އަށް ޙަދީޘް ކުރެއްވިއެވެ. ފަހެ އެކަލޭގެފާނު 40 ދުވަހާއި ރޭ ކަޢުބާގެ ހިޔަލުގައި ޒަމްޒަމް ފެން ފިޔަވައި އިތުރު އެއްޗެއް ކާނެ އަދި ބޯނެ އެއްޗެއް ނެތި ހޭދަކުރެއްވިއެވެ. ޙަދީޘް ކުރެއްވިއެވެ. ތިބާއަށް ކާންދިނީ ކާކު ހެއްޔެވެ؟ އެކަލޭގެފާނު ދެންނެވިއެވެ." އަހަރެންގެ އަތުގައި ޒަމްޒަމް ފެން ފިޔަވައި އިތުރު އެއްޗެއް ނުވެއެވެ. އަދި އަހަރެންގެ ބަނޑުގައި ސަރުބީ ޖަހައި ސަރުބީގެ ފަށަލަތައް ބަނޑުގައި ޖެހިއެވެ. އަދި ބަނޑުހައި ހޫނުކަމުގެ ސަބަބުންވާ އެއްވެސް ވަރުބަލިކަމެއް، އަދި ބަލިކަށިކަމެއް ނުވެއެވެ. އަދި އަހަރެން ނުވެސް ހިކެއެވެ. ނަބީ صلى الله عليه وﺴﻠﻡ ޙަދީޘް ކުރެއްވިއެވެ."ހަމަކަށަވަރުން އެއީ ބަރަކާތް ލެއްވިގެންވާ އެއްޗެކެވެ. އަދި ޞިއްޙަތު ރަނގަޅުކޮށް ވަރުގަދަކުރާ ކާނާއެކެވެ.''(މުސްލިމް 2473)\nއިބުނުލް ޤައްޔިމް (رحمه الله) ވިދާޅުވިއެވެ." އަހަރެންނާއި އެހެނިހެން ބޭކަލުން ޒަމްޒަމް ފެނުން ފަރުވާ ހޯއްދެވީމެވެ. އަދި ވަރަށް އަޖައިބު ކުރަނިވި ކަންތައްތައް ފެނިވަޑައިގަތެވެ." އަހަރެން ވަރަށް ގިނަ ބަލިތަކުން އެއިން ފަރުވާ ހޯއްދެވީމެވެ. އަދި ﷲ ގެ އިޒުނަ ފުޅާއެކު އަހަރެން ފަސޭހަވިއެވެ. ކާނާއެއްގެ ގޮތުގައި އެތައްދުވަސްތަކެއް ވަންދެން، އެއީ ބައި މަސް ނުވަތަ އެއަށްވުރެ ގިނަ ދުވަހު ހަމައެކަނި ޒަމްޒަމްފެން ބޭނުން ކުރި މީހަކު އަހުރެން ދުށީމެވެ. އަދި އޭނާގެ ބަނޑުހައި ކަމެއް ނުވެއެވެ. އޭނާ އެހެންމީހުންފަދައިން ތަވާފުކޮށް އުޅެއެވެ. އޭނާ ތިމަންނާއަށް ބުންޏެވެ. ތިމަން ޒަމްޒަމްފެން ފިޔަވައި އިތުރު އެއްޗެއް 40 ދުވަސްވަންދެން ބޭނުން ނުކުރަމެވެ. އަދި އަނބިމީހާއާއެކު އެއްދާންކޮށް، ރޯދަ ހިފައި އެތަށް ފަހަރަކު ތަވާފުކޮށް އުޅެމުއެވެ."(ޒާދުލް މަޢާދު)\nއިބްނުލް ޤައްޔިމް ރަޙިމަހުއް الله ވިދާޅުވިއެވެ:\nތިމަންކަލޭގެފާނު މައްކާއިން ބޭސްވެރިއެއް ފެނި ނުލެއްވީމާ ސޫރަތުލް ފާތިޙާ ފެނަށް ކިޔަވައިގެން ކިތަންމެ ފަހަރަކު ހިއްޕަވަމެވެ. (އެގޮތަށް ޒަމްޒަމްފެން ބުއިމުން) ބަލި ފަސޭހަވަމުން ގޮސް ބަލިމަޑުކަން އެއްކޮށް ފިލައިގެން ދާކަން ތިމަންކަލޭގެފާނަށް ފާހަގަވެފައިވެއެވެ.(އައްޠިއްބު އައްނަވަވީ)\nރާއްޖޭގެ ދެކުނު އަތޮޅެއްގެ ރަށެއްގެ އަންހެނަކު ބޭސް ފަރުވާއަށް ރޭޑިއޭޝަން ދެމުން ދިޔައިރު ހަންގަނޑު ކަޅުވާތީ ރޭޑިއޭޝަން ދިނުމުގެ ކުރިން ހަންގަނޑުގައި ޒަމްޒަމް ފެން އުނގުޅިއެވެ. މިކަމުގެ ސަބަބުން އޭނާގެ ހަންގަނޑު ކުލަ ބަދަލުނުވެ ހުރި ގޮތަށް ހުރިއެވެ.\nޒަމްޒަމް ފެނަކީ މިދަނޑިވަޅުގައި ވެސް އަޅުގަނޑުމެންގެ ރައްކާތެރިކަމަށް ބޭނުން ކުރެވިދާނެ އެއްޗެކެވެ. އޭގެ މާތްކަން ގަބޫލުކޮށް ރައްކާތެރިކަން އަދައިގެން އެބޭނުން ކޮށްފިނަމަ އޭގެ ހެޔޮ ނަތީޖާ ، އިންޝާﷲ ފެންނާނެއެވެ. އަދި ގިނަގިނައިން މިދުޢާ ކުރައްވާށެވެ!\nاللَّهُمَّ إِنِّي أَعُوذُ بِكَ مِنَ الْبَرَصِ، وَالْجُنُونِ، وَالْجُذَامِ، وَمِنْ سَيِّئِ الأَسْقَامِ އޭ ﷲ ! ބަރަޞް ބަލިންނާއި، ބުއްދިފިލައި ދިއުމުންނާއި، ޖުޒާމު ބަލިންނާއި، ނުބައިވެގެންވީ ބަލިތަކުން، އިބަރަސްކަލާނގެ ޙަޟްރަތުން މިއަޅާ ރައްކާތެރިކަމަށް އެދެމެވެ!


Hiya Flatthakah Aadhayaa Hilaafu Bodu Bill Eh Nufonuvaa - MWSC - Vaguthu\nއަދަދުތައް މައްޗަށް: އިތުރު ފިޔަވަޅެއް ނެތް - 21 ގަޑިއިރު ކުރިން\nހިޔާ ފްލެޓްތަކަށް އާދަޔާހިލާފު ބޮޑު ބިލެއް ނުފޮނުވާ- އެމްޑަބްލިއުއެސްސީ\nފްލެޓްތަކުގެ ދޭތެރޭގައި ހަދަމުންދާ މަގެއް ފޮޓޯ: ވަގުތު\nހުޅުމާލެ ދެ ވަނަ ފިޔަވަހީގައި ތަރައްގީކޮށްފައިވާ ހިޔާ ފްލެޓްތަކުގެ އެޕާޓްމެންޓަކަށް އާދަޔާ ހިލާފަށް ބޮޑު ފެން ބިލެއް ފޮނުވާފައިނުވާ ކަމަށް އެމްޑަބްލިޔުއެސްސީން ބުނެފިއެވެ.\nއެމްޑަބްލިއުއެސްސީން މިގޮތަށް ބުނެފައިވަނީ ދެވަނަ ފިޔަވަހީގައި މީހުން ދިރިނޫޅޭ ހިޔާ ފްލެޓެއްގެ ފެން ބިލަށް ހަލައްކަ ރުފިޔާ އަރާފައިވާ މައްސަލައެއް ރިޕޯޓް ކުރުމާއި ގުޅިގެންނެވެ.\nއެމްޑަބްލިޔުއެސްސީން ނެރުނު ބަޔާނެއްގައި ބުނީ ހިޔާ މަޝްރޫއުގެ ދަށުން ފްލެޓް ލިބިފައިވާ ފަރާތްތަކުގެ ނަމަށް ފެން މީޓަރުގެ ރަޖިސްޓްރީ ބަދަލުކޮށް، އެ ކުންފުނިން ބިލް ކުރަމުން ދާ ކަމަށެވެ.\nނަމަވެސް ފެން ބިލު އާދަޔާ ހިލާފަށް ބޮޑުވެފައި ވާކަން ފާހަގަ ވާނަމަ، އެ ފްލެޓެއްގެ ވެރިފަރާތަށް ގުޅާ އެކަން އެފަރާތްތަކުގެ ސަމާލުކަމަށް ގެންނަމުން ދާ ކަމަށް އެމްޑަބްލިއުއެސްސީގެ ބަޔާނުގައި ވަނީ ބުނެފައެވެ.\nއެގޮތުން ފްލެޓްތަކުގެ ރީޑިން ނަގާ ބިލް ކުރަން ފަށާފައިވީ ނަމަވެސް، އާދަޔާ ހިލާފަށް ފެން ބިލު ބޮޑުވެފައިވާ ފްލެޓް ތަކަށް ބިލު ކޮށްފައި ނުވާނެ ކަމަށް އެމްޑަބްލިއުއެސްސީން ބުނެއެވެ.\n“މިހާރު މީޑިއާގައި ދައުރުވަމުން އަންނަ ހަ ލައްކަ ރުފިޔާގެ ފެން ބިލު ކަމަށް ބުނާ ބިލަކީ އެމްޑަބްލިއުއެސްސީގެ ފަރާތުން ފޮނުވާފައިވާ ބިލެއް ނޫންކަން ހުރިހާ ފަރާތްތަކުގެ މައުލޫމާތައްޓަކައި ދަންނަވާލަން“ ބަޔާނުގައި ބުނެފައިވެއެވެ.\nއޭގެ އިތުރުން އެ ކުންފުނިން ވަނީ ފެން ބިލުގެ މައްސަލައެއް އުޅޭކަން ފާހަގަވާނަމަ، ކުންފުނީގެ ހޮޓްލައިން ނަންބަރު 105 މެދުވެރިކޮށް ކޯލް ސެންޓަރަށް ހުށަހެޅުމަށް އެދިފައެވެ.\nމާޅެންދޫގެ ފެނާއި ނަރުދަމާ ނިޒާމް ގާއިމުކުރުމުގެ %86 ނިމިއްޖެ\nއޮކްޓޯބަރ 15, 2021 15:53\nކުލި ދައްކަން ނުފަށަނީސް އެމްޑަބުލިއުއެސް އާއި އިސްޓެލްކޯ އިން ބިލް ހަދަނީ ކީއްވެތޯ ؟ ތިޔައީވެސް ދައުލަތުގެ ދެ ކުންފުނި ތިހާ އަވަހަށް ބިލް ކުރަން ފެށީ ކީއްވެތޯ ؟ ބިލް ކުރަން ވަކި މުއްދަތެއް ލިބެންވާނެ ނުހެދި ހުރި ތަންތަން ހަދަން ވެސް ؟ ރައްޔިތުން ނަށް ސިޔާސީ ވަފާތެރި ކެހިވެރިން ދެނީ ދޯކާ އަބަދުވެސް !\nއޮކްޓޯބަރ 15, 2021 16:14\nދެން އިތުރު ކުންފުންޔަކުން ފެނުގެ ޚިދުމަތް ދޭކަމެއް ނުދެނަހުރިން. ތިމަންނަމެން ނުފޮނުވަމޭ ތިބުނަނީ. އެހެންވީމަ ބިލު އަމިއްލައަށް ދިޔައީކަމަށް ތިވާނީ.


Magumathee ge rakkaatherikamaa gulhey campaign eh Transport aai Youth Ministry in fashanee | Mihaaru\nމަގުމަތީ ރައްކާތެރިކަމާ ގުޅޭ ގޮތުން ޓްރާންސްޕޯޓް މިނިސްޓްރީ އާއި ޔޫތު މިނިސްޓްރީން ބޭއްވި ނޫސްވެރިންގެ ބައްދަލުވުމުގެ ތެރެއިން -- ފޮޓޯ: މިހާރު\n30 މެއި 2019 - 17:206comments\nޔޫތު މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި، ޔޫތު މިނިސްޓަރު އަހްމަދު މަހްލޫފު ވިދާޅުވީ މި ޕްރޮގްރާމް ފަށާނީ އަންނަ އާދީއްތަ ދުވަހު ކަމަށެވެ. ޓްރާންސްޕޯޓް މިނިސްޓްރީ އާއި ޔޫތު މިނިސްޓްރީގެ އާއި ފުލުހުންގެ އިތުރުން 20 ކުންފުންޏަކުން މި ޕްރޮގްރާމުގައި ބައިވެރިވާނެ ކަމަށް އޭނާ ވިދާޅުވި އެވެ.\nމި ކެމްޕެއިނުގެ ހަރަކާތްތައް ރަސްމީކޮށް އިފްތިތާހު ކޮށްދެއްވާނީ ނައިބު ރައީސް ފައިސަލް ނަސީމެވެ. މާލޭގެ އެއް ނަންބަރު ފާލަން ސަރަހައްދުގައި ބާއްވާ ޚާއްސަ ރަސްމިއްޔާތެއްގައި އެ ކެމްޕެއިން ރަސްމީކޮށް ފެށުމަށް ފަހު، ހޭލުންތެރި ކުރުމުގެ ތަފާތު ހަރަކާތްތައް މާލެ އާއި ހުޅުމާލޭގެ އެކި ހިސާބުތަކުގައި އާދިއްތަ ދުވަހުގެ ހަވީރު 4:30 ން 5:45 އަށް ކުރިއަށް އޮންނާނެ އެވެ.\nމިނިސްޓަރު މަހްލޫފު ވިދާޅުވި ގޮތުގައި، މި ކެމްޕެއިނުގެ މައިގަނޑު އަމާޒަކީ ސޯޝަލް މީޑިއާ މެދުވެރިކޮށް، އާންމުންގެ ހޭލުންތެރިކަން އިތުރު ކުރުމެވެ.\n"ޖުމްލަކޮށް މި ހަރަކާތުގައި އޮންނާނީ އަޅުގަނޑުމެން ފްރޭމްތަކެއް ތައްޔާރުކޮށް، ވީހާ ވެސް ގިނަ ބަޔަކާ އެކު ފޮޓޯ ނަގައި ސޯޝަލް މީޑިއާގައި ޕޯސްޓުކުރުން،" އޭނާ ވިދާޅުވި އެވެ.\nޓްރާންސްޕޯޓް މިނިސްޓަރު އާއިޝަތު ނަހުލާ ވިދާޅުވީ، އެކްސިޑެންޓުތައް މި ރޯދަ މަހު ގިނަވެފައިވާއިރު، މިއީ މި ދުވަސްވަރަށް ވަރަށް މުހިއްމު ކެމްޕެއިނެއް ކަމަށެވެ. އަދި މަގުމަތީގެ ރައްކާތެރިކަމާ ގުޅޭގޮތުން ކުރިން ހިންގި ކެމްޕެއިންތަކުގައި މީހުންގެ ވިސްނުމަށް ހެޔޮ ބަދަލުތަކެއް އައިކަން ފާހަގަކުރެއްވުނު ކަމަށް އޭނާ ވިދާޅުވި އެވެ. މިނިސްޓަރު ނަހުލާ ވިދާޅުވީ، އަލަށް މި ފަށާ ކެމްޕެއިނަށް ފަހު ވެސް އެކްސިޑެންޓްތަކާއި ހިތާމަވެރި ހާދިސާތައް މަދުވާނެ ކަމަށް އުންމީދު ކުރައްވާ ކަމަށެވެ.\nމި ކެމްޕެއިނުގައި އެންމެ އިސްކަމެއް ދީގެން އަލިއަޅުވާލާނީ ބާރަށް ދުއްވުމުގެ ސަބަބުން ދިމާވާ މައްސަލަތައް ކަމަށް ސުޕްރިންޓެންޑެންޓް އަދި ޓްރެފިކް ޕޮލިހުގެ ހެޑް ހުސައިން ސަމީރު ވިދާޅުވި އެވެ. މީގެ އިތުރުން، ކުޑަކުދިން ގޮވައިގެން ދުއްވާއިރު، ރައްކާތެރިވުމުގެ މުހިއްމު ކަމާއި މަގު ހުރަސް ކުރަނީ ރައްކާތެރި ވަގުތެއްގައި ކަމަށް ހެދުމުގެ މުހިއްމުކަން ވެސް މި ކެމްޕެއިންގައި ކިޔައިދޭނެ ކަމަށް އޭނާ ވިދާޅުވި އެވެ. އަދި ދުވާރަކީ ހިނގައި އުޅޭ މީހުންނަށް ރައްކާތެރިކަމާ އެކު ބޭނުންކުރެވޭނެ ތަނަކަށް ހެދުމުގެ މުހިއްމު ކަމާ ބެހޭ ގޮތުން ވެސް ހޭލުންތެރި ކުރާނެ ކަމަށް އޭނާ ވިދާޅުވި އެވެ.\nމައިގަނޑު ތިން ހޭޝްޓެގެއް ބޭނުންކޮށްގެން ކުރިއަށް ގެންދާ މި ކެމްޕެއިނުގެ ހަރަކާތްތައް މާލޭގެ ނުވަ ސަރަހައްދެއްގަ އާއި ހުޅުމާލޭގެ ދެ ސަރަހައްދެއްގައި ކުރިއަށް ގެންދާނެ ކަމަށް ޔޫތް މިނިސްޓްރީގެ ކޮމިއުނިޓީ އެމްޕަވާމެންޓް ކޮންސަލްޓަންޓް ފާތިމަތު ޝެހިޒިނީ ވިދާޅުވި އެވެ.\nމާލޭގައި މި ކެމްޕެއިނުގެ ހަރަކާތްތައް އޮންނާނީ އެއް ނަމްބަރު ފާލަމާއި ހުޅުމާލެ ފެރީ ޓާމިނަލް، ނިއުޕޯޓުން ބްރިޖް ކައިރި، ސްޓެލްކޯ ފުރަގަސް (ހެލިޕޭޑް ސަރަހައްދު)، ބަސް ޓާމިނަލް، ސުނާމީ ބިނާ، ރަސްފަންނު، އެމްޕީއެލް ކަސްޓަމްސް ސަރަހައްދު އަދި ވިލާ ކޮލެޖުގެ ބޭރުގަ އެވެ. ހުޅުމާލޭގައި ހަރަކާތްތައް ކުރިއަށް ގެންދާނީ ސެންޓްރަލް ޕާކު އަދި ބާބެކިއު ސަރަހައްދުގަ އެވެ.\nމި ކެމްޕެއިނުގެ ހޭޝްޓެގަކީ ފުލުހުން އާންމުކޮށް ބޭނުންކުރާ "މިހާރު އެނގިއްޖެ" އާއި "ރޯޑް ސޭޕްޓީ އިޒް އިމްޕޯޓަންޓް" އަދި "ރައްކާތެރި މަގުމަތި" އެވެ.\nކޮންމެ މަހަކު ވެސް މިފަދަ ކެމްޕެއިނެއް ކުރިއަށް ގެންދަން ވިސްނަވާފައި ވާ ކަމަށް ޔޫތު މިނިސްޓަރު މިއަދު ވިދާޅުވި އެވެ. އަދި އެކަންތައް ކުރިއަށް ގެންދާނީ ހަމައެކަނި މާލޭގައި ނޫން ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ފުލުހުން ޔޫތު މިނިސްޓްރީ އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ހޭލުންތެރިކުރުން ޓްރާންސްޕޯޓް މިނިސްޓްރީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު ޓްރެފިކް ގަވާއިދު


Sihhee kuhli nurakkalu ge muhdhathu june 29 ah ithurukoffi\nހެލްތް މިނިސްޓަރު އަބްދުﷲ އަމީން: އާންމު ސިއްހަތުގެ ކުއްލި ނުރައްކަލުގެ މުއްދަތު ހަތަރުވަނަ ފަހަރަށް ވަނީ އިތުރުކޮށްފައި --\nއާންމު ސިއްހަތުގެ ކުއްލި ނުރައްކަލުގެ މުއްދަތު ހަތަރުވަނަ ފަހަރަށް އިތުރުކޮށްފި އެވެ.\nކޮވިޑް19 ބައްޔަކީ "ޕެންޑެމިކް" އެއް ކަމަށް ޑަބްލިއުއެޗްއޯއިން ކަނޑައެޅުމާ ގުޅިގެން ރާއްޖޭގައި އާންމު ސިއްހީ ކުއްލި ނުރައްކަތުގެ ހާލަތު ސަރުކާރުން އިއުލާނުކޮށްފައިވަނީ މއި މަހުގެ 12 ވަނަ ދުވަހުއެވެ. ސިއްހީ ކުއްލި ހާލަތު އިއުލާން ކޮށްފައިވަނީ އާއްމު ސިއްހަތު ރައްކާތެރިކުރުމުގެ ގާނޫނުގެ ދަށުން ހެލްތު މިނިސްޓަރަށް ލިބިގެންވާ ބާރުގެ ދަށުންނެވެ. ސިއްހީ ކުއްލި ހާލަތު ފުރަތަމަ އިއުލާން ކޮށްފައިވަނީ ރާއްޖޭގެ ހުރިހާ ސަރަހައްދަކަށް އެ ދުވަހުން ފެށިގެން 30 ދުވަހުގެ މުއްދަތަކަށެވެ.\nއެ މުއްދަތު ހަމަވުމުން މި އޭޕްރީލް މަހުގެ 30 ވަނަ ދުވަހުގެ ނިޔަލަށް ވަނީ މުއްދަތު އިތުރުކޮށްފައެވެ.\nއަދި ދިވެހިރާއްޖޭގައި ފުޅާދާއިރާއެއްގައި ކޮވިޑް19 ފެތުރުމުގެ ފުރުސަތު އޮތުމުން އެ ނުރައްކާ ކުޑަކޮށް އާންމު ރައްޔިތުންގެ ސިއްހަތާ ރައްކާތެރިކަން ކަށަވަރުކުރުމަށްޓަކައި ހާއްސަ ފިޔަވަޅުތަކެއް އަޅަންޖެހޭ ކަމަށް ޑިރެކްޓަރު ޖެނެރަލް އޮފް ޕަބްލިކް ހެލްތް ލަފާދީފައިވާތީ ސިއްހީ ކުއްލި ނުރައްކަލުގެ މުއްދަތު މެއި މަހުގެ 30 ގެ ނިޔަލަށް ދެމެހެއްޓުމަށް ވަނީ ނިންމާފައެވެ.\nމިރޭ ހެލްތް މިނިސްޓަރު ވަނީ ހަތަރުވަނަ ފަހަރަށް އެ މުއްދަތު އިތުރުކުރައްވާފައެވެ. އެގޮތުން ޖޫން މަހުގެ 29 ވަނަ ދުވަހުގެ ނިޔަލަށް މުއްދަތު އިތުރުކުރާ ކަމަށް އާންމު ސިއްހަތުގެ ކުއްލި ނުރައްކަލުގެ މުއްދަތު އިތުރުކޮށް ނެރުނު ގަރާރުގައި ވަނީ ބުނެފައެވެ.


Running Mate Akah Vumah IdhikoLhun Ves HushaheLhi _ RD: Shaheem\nރަނިންގ މޭޓަކަށް ވުމަށް އިދިކޮޅުން ވެސް ...\nކުށް ސާބިތުވެ ހަސަން ސަޢީދު4...\nArchives Select Month April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 October 2017 August 2017 July 2017 May 2017 April 2017 January 2017\nރަނިންގ މޭޓަކަށް ވުމަށް އިދިކޮޅުން ވެސް ހުށަހެޅި – ޑރ.ޝަހީމް\nby vomadmin July 20, 2018\nކުރިއަށް އޮތް ރިޔާސީ އިންތިޚާބުގައި އިދިކޮޅު ފަރާތްތައް ތަމްސީލުކުރާ ރިޔާސީ ކެންޑިޑޭޓުގެ ރަނިންގ މޭޓަކަށް ވުމަށް އިދިކޮޅު ފަރާތްތަކުން ދަޢުވަތު ދިންކަމަށާ، އެހެންނަމަވެސް ވަގުތުން އެކަމަށް އިންކާރުކުރައްވާފައިވާނެކަމަށް ޕީޕީއެމްގެ ރިޔާސީ ކެންޑިޑޭޓު، ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ރަނިންގ މޭޓު ޑރ.މުޙައްމަދު ޝަހީމް ޢަލީ ސަޢީދު ވިދާޅުވެއްޖެއެވެ.\nމާލޭގައި ދިރިއުޅުއްވާ ހުވަދުއަތޮޅުގެ ރައްޔިތުންނާ ބައްދަލު ކުރެއްވުމަށް ޕީޕީއެމްގެ “ރުމާލު 2” ޖަގަހައިގައި ބޭއްވި ޙަފްލާގައި ވާހަކަފުޅުދައްކަވަމުން ޑރ.ޝަހީމް ވިދާޅުވީ ދާދިފަހުން ސިޔާސީ ޕާޓީއަކުން އެކުލަވާލެއްވި ހިޔަނި ކެބިނެޓަށް އެމަނިކުފާނު ވަޑައިގަތުމަށްއެދި ދަޢުވަތު ލިބިވަޑައިގަތްކަމަށެވެ. ނަމަވެސް އެ ދަޢުވަތު ލިބިވަޑައިގަތުމާއިއެކު އެކަމަށް ވަގުތުން އިންކާރު ކުރެއްވި ކަމަށްވެސް ޑރ.ޝަހީމް ވިދާޅުވިއެވެ. އެ ދަޢުވަތަށް އިންކާރު ކުރެއްވުމުން، އިދިކޮޅު ފަރާތްތައް ތަމްސީލުކުރުމަށް ނުކުންނަވާ ރިޔާސީ ކެންޑިޑޭޓުގެ ރަނިންގ މޭޓަކަމަށް ވުމަށްވެސް ދަޢުވަތު ލިބިވަޑައިގަތްކަމަށް ޑރ.ޝަހީމް ވިދާޅުވިއެވެ.\n” ދާދިފަހުން ސިޔާސީ ޕާޓީއަކުން ހިޔަނި ކެބިނެޓެއް ޢިއުލާންކޮށްފައިވެސް އެކިބިނެޓު އުވާލައިފި. މިކެބިނެޓަށް ދިއުމަށްވެސް އަޅުގަނޑަށް ދަޢުވަތުދިން. އަޅުގަނޑުދެންނެވިން، ހޯހޯއޭ ތިޔަތަނަކަށް އަޅުގަނޑެއް ނުދާނަމޭ. ރަނިންމޭޓަކަށް އަންނަންވީ ނޫންހެއްޔޭވެސް އަޅުގަނޑުގާތުގައި އެހި. (އިދިކޮޅު ފަރާތްތަކުގެ) އިސް މީހުންހަމަ. އަޅުގަނޑު ދެންނެވިން، ހޯހޯއޭ ތިޔަތަނަކަށް އަޅުގަނޑު ނުދާނަމޭ. މީހުން ވަންނަން ހެޔޮވާވަރުގެ ތަންތަނެއްނޫނޭ އެއީ. އެމީހުން އެމަސައްކަތްކުރަނީ ބޭރުގެ ނޫފޫޒުތަކާއެކު. އެހެންވީމާ ހަޤީގަތުގައި ރާއްޖޭގައި މިވަގުތު ނެތް އިދިކޮޅު ޕާޓީއެއް.”\nޑރ.ޝަހީމް ވިދާޅުވީ ރައީސް ޢަބްދުﷲ ޔާމީންގެ ރަނިންގ މޭޓުކަން އެމަނިކުފާނަށް ދެއްވުމަށް ރައީސް ދެއްވި ދަޢުވަތު އެއްވެސް ޝަރުޠަކާއި ނުލައި ޤަބޫލުފުޅުކުރައްވާފައިވާނެކަމަށެވެ. ޑރ.ޝަހީމް ވަނީ ރައީސް ޔާމީނުގެ ރަނިންމޭޓުކަން އެމަނިކުފާނަށް ލިބިވަޑައިގަތުމުން އިދިކޮޅު އެމްޑީޕީއަށް ނިސްބަތްވާ ބައެއް ފަރާތްތަކުން އެމަނިކުފާނަށް ވަރަށް ބޮޑަށް ފާޑު ކިޔަމުންދާކަން ފާހަގަކުރައްވާފައެވެ. އަދި ރިޔާސީ އިންތިޚާބު ނިމުމާއިއެކު ރައީސް ޔާމީން ޑރ.ޝަހީމް ސަރުކާރުން އެކަހެރިކުރައްވައި މަޤާމުން ދުރުކުރައްވާނެކަމަށް އިދކޮޅު ފަރާތްތަކުން ދައްކަމުންދާ ވާހަކަތަކަށްވެސް ޑރ.ޝަހީމް ވަނީ ރައްދުދެއްވާފައެވެ.\n” އެމަނިކުފާނު (ރައީސް ޔާމީން) ހުށަހެޅުއްވީ އެމަނިކުފާނާއެކު ދިވެހިރާއްޖޭގައި އިސްލާމްދީނުގެ ކަންކަން ޤާއިމުކުރުމަށް އެހީވުމަށް އައުމަށް. އިސްލާމްދީނުގެ ކަންކަން ޤާއިމުކުރުމަށް އެހީވުމަށް އައުމަށް މީހަކު ބުނީމާ، އެކަން ޤަބޫލުނުކުރުމަކީ ބޮޑު ފާފައެއްނޫންތޯ؟ އަދި ޤައުމުގެ ވަލިއްޔުލްއަމްރު، މިވަގުތު ޤައުމުގެ ވަލިއްޔުލްއަމްރު މިއެދެނީ، ތިމަންމަނިކުފާނަށް އެހީވުމަށް އަންނާށޭ، އިސްލާމްދީނުގެ ކަންކަން ރާއްޖޭގައި ޤާއިމުކުރުމަށް. އެހެންވީމާ އެކަން އެއްވެސް ޝަރުޠެއްނެތި ޤަބޫލުކޮށްގެން އަޅުގަނޑު މިހިރީ.”\nޑރ.ޝަހީމް ވިދާޅުވީ އެމަނިކުފާނު ވަރަށް އަވަހަށް ސަރުކާރު ހިންގާ މައިޕާޓީ ޕީޕީއެމްއާ ރަސްމީކޮށް ގުޅިވަޑައިގަންނަވާނެ ކަމަށެވެ.\nކުށް ސާބިތުވެ ހަސަން ސަޢީދު4މަހާ 24 ދުވަހަށް ޖަލަށް\nގައުމުން ވަރުގަދަ ތައްލިހި މޮޅުވިޔަނުދީ ހިފަހައްޓައިފި\nސައިކަލް އެކްސިޑެންޓްގައި ދެ މީހަކަށް އަނިޔާވެ، އެކަކު ހިތަދޫ ރީޖަނަލް ހޮސްޕިޓަލަށް ފޮނުވާލައިފި\nމީދޫގައި ދެ ސައިކަލް ޖެހި ހިނގި އެކްސިޑެންޓްގައި ސައިކަލް ދުއްވަން ތިބި ދެ މީހުންނަށް އަނިޔާވެއްޖެ އެވެ. އިއްޔެ ...\nvomadmin June 18, 2019\nމަސީޙު އިސްތިއުފާ ނުދެއްވައިފިނަމަ އިތުބާރު ނެތްކަމުގެ ވޯޓެއް ނަގާނަން- ރިޔާޒު\nރައްޔިތުންގެ މަޖިލީހުގެ ރައީސް ޢަބްދުﷲ މަސީޙު އިސްތިއުފާ ނުދެއްވައިފިނަމަ އިތުބާރު ނެތްކަމުގެ ވޯޓެއް އެމަނިކުފާނުގެ މައްޗަށް ނަގާނެކަމަށް އިދިކޮޅު ...\nvomadmin October 3, 2018\nއެޖެންޑާ 19: އައްޑޫ ތަސައްވަރު ލޯންޗުކޮށްދެއްވުމަށް ރައީސް ސޯލިހު އައްޑުއަށް ވަޑައިގަންނަވަނީ\nރައްޔިތުންގެ މަޖިލީސް އިންތިހާބުގެ ކެމްޕޭން އެޖެންޑާ 19 “އައްޑޫ ތަސައްވަރު” ރައީސް އިބްރާހިމް މުހައްމަދު ސޯލިހު ލޯންޗުކޮށްދެއްވާނެކަމަަށް އެމްޑީޕީން ...\nvomadmin March 5, 2019\nޖެރާޑް ޖެންސާރ ރާއްޖެ ސިފަ ކުރަނީ ވަރަށް ނިކަމެތިކޮށް، ކޮންމެ ދިވެއްސެއްގެ ވެސް ލޭ ހޫނުވާނެ: ޝިއާން\nއީޔޫ ކައުންސިލްއަށް ޓެރަރިޒަމްގެ ކުށް ސާބިތުވެފައިވާ ގައިދީ މުހައްމަދު ނަޝީދުގެ ބައިނަލްއަގްވާމީ ޤާނޫނީ ވަކީލުންގެ ޓީމުގައި ހިމެނޭ ޖެރާޑް ...\nvomadmin February 26, 2018\nއައްޑޫ ސިޓީ ތަރައްޤީ ކުރުމުގައި ދެމި ހުންނަވާނެކަމަށް ރައީސް ނަޝީދު ވިދާޅުވެއްޖެ\nއައްޑޫ ސިޓީ ތަރައްގީ ގެނެސްގެން ނޫނީ ރާއްޖެއަށް ތަރައްގީނުވާނެކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ. ރައީސް ނަޝީދު ...\nvomadmin November 8, 2018


Lockdown gai Malaika ah libunu enme ufaaveri habarakee India in Tiktok ban kurun!\nލޮކްޑައުނުގައި މަލައިކާއަށް ލިބުން އެންމެ އުފާވެރި ހަބަރަކީ އިންޑިއާގައި ޓިކްޓޮކް މަނާ ކުރުން!\n01 ޖުލައި 2020 - 05:58:26\nއިންޑިއާ އާއި ޗައިނާއާ ދެމެދު، ހިނގަމުންދާ ބޯޑަރުގެ ހަމަނުޖެހުންތަކާއެކު އިންޑިއާ އިން އިއްޔެ ޓިކްޓޮކް މަނާ ކުރި އިރު އެއީ މިފަހުން ލިބުނު އެންމެ އުފާވެރި ހަބަރަކީ އެއީ ކަމަށް ބަތަލާ މަލައިކާ އަރޯރާ ބުނެފި އެވެ.\nއިންޑިއާގައި އެންމެ މަގުބޫލު އެއް އެޕުގެ ގޮތުގައި ފާހަގަކުރާ، ޓިކްޓޮކަކީ ގިނަ ޒުވާނުންތަކެއް ވެސް ބޭނުން ކުރަމުންދާ އެޕެކެވެ. އަދި ބޮލީވުޑުގެ ތަރިން ކަމަށްވާ، ޝިލްޕާ ޝެޓީ އައި ސާރާ އަލީ ހާންގެ އިތުރުން ޖެކްލީން ފެނާންޑެސް އަދި ޝާހިދު ކަޕޫރާއި ކާތިކް އާރިޔަން ފަދަ ތަރިން ވެސް އެ އެޕް ވަރަށް ފޯރީގައި ދިޔައީ ބޭނުން ކުރަމުންނެވެ.\nހޯމަ ދުވަހު، އިންޑިއާ ސަރުކާރުން ޓިކްޓޮކް މަނާ ކުރަން ނިންމިއިރު ޓިކްޓޮކްއާއެކު ޗައިނާއިން އުފައްދާފައިވާ 50 އެއްހާ އެޕް، އެގައުމުން މަނާ ކުރަން ވަނީ ނިންމާފަ އެވެ.\nއެ ހަބަރާއެކު، މަލައިކާ ވަނީ އެއީ ލޮކްޑައުނުގައި އޭނާއަށް ލިބުނު އެންމެ އުފާވެރި ހަބަރު ކަމަށާއި މީހުން ދެން އެ މީހުންނަށް ނިސްބަތްވާ ގޮތަށް މޮޔަ ވީޑިއޯތައް ނުހަދާނެ ކަމަށް ބުނެފަ އެވެ.\nއިންޑިއާ އިން އެ އެޕްތައް ބޭން ކުރީ ގައުމުގެ ސަލާމަތަށް އޮތް ނުރައްކާ ބޮޑުވެދާނެ ކަމަށް ބަލަ އެވެ. ބޯޑަރުގައި ހިނގި ހަމަނުޖެހުންތަކާއެކު ޖޫން 15 ގައި މަރުވި 20 އިންޑިއާ ސިފައިންގެ މަރާއި ގުޅިގެން އިންޑިޔާއާއި ޗައިނާގެ ދެމެދު ވަނީ އިތުރަށް މައްްސަލަ ގޯސްވެފަ އެވެ.\nކުރިން ބޮލީވުޑުގެ ގިނަ ފިލްމުތަކުން ފެނިގެންދިޔަ މަލައިކާ މިހާރު އާންމުކޮށް ފެނިގެންދަނީ ނެށުމާއި މޮޑެލް ކުރުމުގެ ދާއިރާއިންނެވެ. އެގޮތުން އެފަދަ ބޮޑެތި ޝޯތަކުގައި ޖަޖެއްގެ ގޮތުގައި އޭނާ ދަނީ ފެންނަމުންނެވެ.\nޗުއްޓީ ނިންމާގޮތަށް ކެޓީ ދާނީ ތުރުކީއަށް ދަތް ޖަހަން\nކަރީނާ އާއި އަމްރިތާ ދުވަހަކު ވެސް ދިމާނުވޭ!


ވީމޭ އިންތިޒާރުގައި –2– Esfiya\nވީމޭ އިންތިޒާރުގައި – 2\n**2 ވަނަ ޕާޓު**\nމާހީއަށް ފިލާވަޅުތައް ހަދާގޮތް ކިޔާދީފައި ރީޝަމް ގޮނޑީގައި ހަމަޖެހިލިއެވެ. އޭރުވެސް އާނީޔާ ބުނި އެއްޗެހި މަތިން ހަނދާނެއް ނުނެތެއެވެ. ރީޝަމްގެ ހިތުގައި ސުވާލެއް އުފެދުނެވެ. އާނީޔާ މާ ވަރަކުން ރީޝަމް އަށް ސަމާލުކަން ދެނީ ކީއްވެބާއެވެ؟ ބޭރަށް ދިޔައަސް ދާތަނާއި އަންނަ ވަގުތާއި ކުރާ ކަންތައްތައް ވަރަށް ލޯބިން އަހާނެއެވެ. އަހާނީ ޖަވާބުދޭ ހިތްވާ އަދި ޖަވާބުދޭން ފަސޭހަ ގޮތަކަށެވެ. ރީޝަމްގެ އެކުވެރިންގެ ބެލެނިވެރިން ހެން ރުޅި އިސްކޮށް އަމުރު ކޮށްގެނެއް ނޫނެވެ. ރީޝަމްއަށް ވެސް އިނގެއެވެ. އެހެން ކަންތައް ކުރުމުން އެކުއްޖާ ޖަވާބުދޭ ހިތް ކެނޑި ރުޅި އިސްކުރާލެއް އަވަސް ވާނެކަމެވެ. ކުއްލިއަކަށް ސިއްސައިގެން ދިޔައީ ގޭތެރެއިން އެއްޗެހިތަކެއް ވެރުނު އަޑަށެވެ. އެއާއި އެކީ ބޮޑު ފިރިހެނެއްގެ އަޑު ވެސް ރީޝަމްއަށް އިވުނެވެ. މާހީ ދެކަންފަތުގައި އަތް އަޅައިގެން ފެންކަޅިވެފައި އިންތަން ފެނުމުން ރީޝަމް ވެސް ދެރަވިއެވެ.\n“މާހީ އާދެބަ ދޮންތިއާ އެއްކޮށް..” ގޭތެރޭގެ މަސްލަހަތު އެހާ އަވަހަށް ރަނގަޅު ވާނެހެން ހީނުވަތީ ރީޝަމް ދޮރުފޮތިގަނޑު އެއްފަރާތަކަށް ކަހާލިއެވެ. މާހީ ކައިރިއަށް އައުމުން ކުޑަދޮރުން ބޭރަށް ނިކުމެ ރީޝަމް ދިޔައީ ކައިރީގައި އޮތް ކުޑަ ޕާކަށެވެ. އެއީ އާނިޔާ އޭނަ ކައިރީ ހަދަން ބުނާ ގޮތެވެ.”މާހީ ކޮން އެއްޗެއް ކާ ހިތްވަނީ.. އަދި އެ ވީ އެއިޓް ތާރޓީ.. ޝޮޕްސް ހުންނާނީ ހުޅުވާފަ ދޯ..” ރީޝަމް މާހީ ހިތްހަމަ ޖައްސާލަން ބުންޏެވެ.”ދޮންތި… ޑެޑީ.. ކީއްވެ އެ..އައީ..” މާހީ ދެރަވެފައި އެހިއެވެ. ރީޝަމް ކުޑަ އިރުކޮޅަކަށް ހުއްޓުން އެރިއެވެ.”އަޅޭ ދޫނި.. ޑެޑީ އަންނާނެ ދޯ މަންމި އާ މާހީ އާ ދެކިލަން..” އެ ހިތަށް އުފާވެރިކަން ގެނެވޭތޯ ރީޝަމް ވާހަކަ ދެއްކިއެވެ. ހަޤީޤަތަކީ އާނިޔާ އާއި މާހީގެ ބައްޕަ، ހާނިމް ވަނީ މާހީއަށް ދެ އަހަރުގައި ވަރިވެފައެވެ. ދެފަހަރު މަތިން ޖަލަށް ގޮސްފައި ވާއިރު މަސްތުވާތަކެތީގެ ވިޔަފާރިކުރެއެވެ.\n“ދެން ކީއްވެ ޑެޑީ މަންމިއަށް ތަދުކުރަނީ؟..” މާހީ އިނީ ނުލާހިކު ދެރަވެފައެވެ. ރީޝަމް ދެލޯ މަރާލިއެވެ.”އެއީ ޑެޑީ ކުޑަކޮށް ރުޅި ގަދަ ވީމަ ވާނެ ގޮތެއް ދޯ؟ މާހީ ވެސް ރުޅި އައިމަ ކުދިން ގައިގަ ޖެހެއެއްނު..” ބެންޗެއްގައި ރީޝަމް މާހީ ބޭންދިއެވެ. އަސްލު ހާނިމް މިގެއަށް އަންނަ ސަބަބަކީ މާހީ ބަލައެވެ. ރީޝަމް އަކަށް ވެސް އާނިޔާ އަކަށް ވެސް އެއީ މައްސަލަ އެއް ނޫނެވެ. ބައްޕަ ދަރިފުޅާއި ބައްދަލު ކުރެވެން ޖެހޭނެއެވެ. ނަމަވެސް ހާނިމްގެ ވިސްނުން ހުރި ގޮތުން މާހީ ދޭކަށް ލާހިކެއް ނޫނެވެ. މިދުވަސްވަރު އެމީހުންގެ ވިޔަފާރި ބަނގުރޫޓް ވާނެހެން ހީވާތީ ހާނިމް ވިސްނަނީ މާހީ ވިއްކާލަންށެވެ. އެއީ އަމިއްލަ ދަރިފުޅުކަން ހަނދާނެއް ނެތްފަދައެވެ. ދަރިފުޅު ނޫނަސް އެހެންވެސް އިންސާނަކަށް އެފަދަ ގޮތަކަށް ހިތެއް ހުރި މީހެއް ކަންތަކެއް ނުކުރާނެއެވެ. އެންމެ ފަސް އަހަރުގެ މާހީއަށް ވެސް ބައްޕަގެ ގޯސްކަން ވަނީ ލޮލުން ދެކެފައެވެ.\nމާހީ ރޯން ފެށުމުން ރީޝަމް ފުން ނޭވާއެއް ލިއެވެ.”ހިނގާ އަވަހަށް ޝޮޕްއަށް ދާން ދޯ؟..” ރީޝަމް ހިނިތުންވެލަމުން ފަހަތް ބަލާލި އިރު މާހީ ދުވެފައި ގެއަށް ދަނީއެވެ. ހާސްވެފައި ރީޝަމް ވެސް މާހީ ފަހަތުން ދުއްވައިގަތެވެ. ނަމަވެސް މާހީ މާ ކުރިން ގޮސް ގެއަށް ވަދެފިއެވެ. ކުޑަދޮރުން ނުވަދެވުނީތީ ގެއަށް ވަންނަ ދޮރުންނެވެ. އޭރު އާނިޔާ ފެންނާކަށް ނެތެވެ. ހާނިމް އާނިޔާގެ ކޮޓަރިން ނިކުންނަނީއެވެ.”އެހެރީ ދޯ މަގޭ ދަރި..” ހާނިމް މާހީ އަށް ބަލާލިއެވެ. މާހީ ބިރުން ރީޝަމްގެ ފަހަތަށް ވަނެވެ.”ހާނިމް! މާހީ އާ ކައިރި ވެގެން ނުވާނެ!..” އެތެރޭގައި އޮތް އާނިޔާއަށް އެހެން ބުނި އަޑު އިވުމުން ބަލި އަޑަކުން ހަޅޭއްލަވައި ގަތެވެ.”ކައިރި ވާނަން.. ކީއް ކުރެވޭނީ ކަލެއަށް..” ހާނިމް ބާރުބާރަށް މާހީ އާއި ދިމާއަށް ހިނގައިގަތެވެ.”ތި ހުރިތާ ހުއްޓޭ.. ހަމަ މިހާރު..” ރީޝަމް ވެސް ހަޅޭއްލެވިއެވެ.”މީ ކާކުތަ އަދި މާ މޮޅުވެގެން އުޅެން.. ބަސްއަހައިގެން މާހީ މަށާ ހަވާލު ކުރޭ..” ހާނިމް ދެލޯ ރަތަށް އެރިއެވެ.”ނުދޭނަން! ހަމަ މިހާރު ނުކުމެގެން ދާންވީ! ފުލުހުންނަށް ގުޅާނަން..” ރީޝަމް ގޮތެއް ދުލެއް ނުކުރިއެވެ.”އަޅެ ކަލޭގެ މަޤާމު ހަނދާން ކޮށްބަލަ މަށަށް ހަޅޭއްނުލަވާ.. މިގެއިން ޖާގައެއް ނެތްއިރު އުޅެވޭތީ ޝުކުރު ކުރާކަށް ނޭނގޭ ދޯ.. ކުޑަ މިނުން އަރާމުގަ މާހީ ގޮވައިގެން އޮންނައިރު އެ އާނިޔާ ގަނޑު ވެސް ޖެހޭ މިނުލަފާ މީހާ ބުނާގޮތް ހަދަން..” ހާނިމް ރީޝަމް އާއި ދިމާއަށް ޝަހާދަތް އިނގިލި ދިއްކޮށް އެއްޗެހި ކިޔެވެ.\nރީޝަމްގެ ދެލޮލުން ކަރުނަ ފައިބަން ފެށިއެވެ. ވާނުވާ ރަނގަޅަށް ރީޝަމް އަކަށް ނޭނގެއެވެ. އިނގޭނަމަ އޭނަ އާނިޔާ ދައްތަ އަށް އުނދަގޫ ނުކޮށް އުޅޭނެއެވެ.”އަ.. އަހަރެންގެ މަޤާމު އަހަރެންނަށް އިނގޭ..” މާހީ އަށާއި އާނިޔާ އަށްޓަކައި ރީޝަމް ދެންވެސް ބެލީ ވާހަކަ ދެއްކޭތޯ އެވެ. މިފަހަރު ހާނިމް ވާހަކަ ނުދައްކާ އިސްކުރީ ރުޅިއެވެ. އެދިޔަ ގޮތަށް ގޮސް ރީޝަމްގެ މޫނު މަތީގައި ޖެހިއެވެ. ބޭރު ދޮރު ކައިރީގައި ހުރުމުން ރީޝަމް ބޭރަށް ވެއްޓެން ނެގީ އެންމެ ސިކުންތެކެވެ. މާހީ ރޮއިގަންނަމުން ރީޝަމް ހިފަހައްޓަން އުޅުނެވެ.”މަގޭ އެންމެ ހަމަލާ އަކުން ބިމާއި ހަމަވާ މީހެކޭ މިއުޅެނީ..” ހާނިމް މަލާމާތަށް ހޭންފެށިއެވެ. އަދި ރީޝަމްގެ ބަނޑުގައި ފައިން ޖަހަންފެށިއެވެ. ރީޝަމް ދެންވެސް ބެލީ ހިތްވަރު ކުރެވޭތޯއެވެ. އުނދަގުލުން ކޮޅަށް ތެދުވެ މާހީ ގޮވައިގެން ދުރަށް ހިނގައިގަތް އިރު ދެލޮލުގައި ގިނަ ވެފައި ހުރި ކަރުނަތައް ފައިބަން ފަށައިފިއެވެ.\nހާނިމް ގާތަށް ރުޅި އައިސްގެން ޖަހަން ހިއްލާލި އަތް ހުއްޓުނީ ބާރުގަދަ އަތަކުން ހާނިމްގެ އަތް ހިފެހެއްޓުމުންނެވެ. ހާނިމް ޖަހާނެކަން އިނގިގެން ލޯމަރައިގެން ހުރި ރީޝަމް ލޯ ހުޅުވަލާ ފަހަތް ބަލާލި ވަގުތު ދެލޯ ބޮޑުވިއެވެ. އެތާ ހުރީ މާއިލް ނޫން ދެވަނަ މީހެއް ނޫނެވެ. މާއިލްގެ ލޮލުގައިވި ރުޅިވެރިކަމުން ރީޝަމް ވެސް ޖެހިލުންވިއެވެ.”ވަޓް އާރ ޔޫ ގޮއިން ޓު ޑޫ؟؟..” މާއިލް ދަތްކުނޑި ވިކާލިއެވެ.”އަނެއްކާ އަނެކަކު އައީ ދޯ؟؟ ކަލެއާ ބެހޭ ކަމެއް ވެސް ނޫނެއްނު މީ؟؟..” ހާނިމް މާއިލްގެ އަތް ފޮޅުވާލިއެވެ. އޭރު މާހީ އާއި ރީޝަމްގެ ހާލެއް ބަލަން ދޮރު ކައިރިއަށް އައި އާނިޔާ ވެސް ހުރީ ހުއްޓުން އަރާފައެވެ.”މަށާ ބެހޭނެ..” ބަލަހައްޓައިގެން ހުރި ނަޒަރުން މާއިލް ފަހެއް ނުޖެހޭނެ ކަން ރީޝަމްއަށް ކަށަވަރު ވިއެވެ. އާނިޔާ އާއި ދިމާއަށް ހާނިމްއަށް ބަލާލެވުނީ ފުލުހުންގެ ޖިޕް އަންނަތަން ފެނުމުންނެވެ. އޭރު އާނިޔާ ހުރީ ފޯނު ހިފަހައްޓައިގެން ރުޅިވެރި ނަޒަރަކުން ބަލަންށެވެ.”ޔޫ ލިޓްލް….” ހާނިމް ގާތަށް އައީ އަމަށަކު ރުޅިއެއް ނޫނެވެ. ވަގުތުން ހާނިމް ފިލަން ދުއްވައިގަތެވެ. ފުލުހުން ވެސް ހާނިމް ފަހަތުން ދިޔައެވެ.\n“ރީޝް.. އާރ ޔޫ އޯކޭ؟..” ހާނިމް ދިޔަތަން ބަލާފައި މާއިލް ރީޝަމް ކައިރިއަށް ދިޔައެވެ. ރީޝަމްގެ ފެންކަޅިވެފައި ހުރި ދެލޯ ގޮސް ހުއްޓުނީ މާއިލްގެ ދެލޮލަށެވެ.”ތެންކްޔޫ މާއިލް..” ބުނާނެ އެއްޗެއް ނޭނގުމުން ރީޝަމް ބުންޏެވެ.”އިޓްސް އޯކޭ..” ރީޝަމްގެ ފަހަތުގައި ފިލާ ހުރި މާހީއަށް މާއިލް ބަލާލިއެވެ. މާއިލްގެ ނަޒަރު މާހީއަށް ހުއްޓުމުން މާހީ އިތުރަށް ފޮރުވެން އުޅުނެވެ.”މިއީ ދޯ މާހީ އަކީ..” މާއިލް ހިނިތުންވެލިއެވެ. ރީޝަމް ބޯ ޖަހާލިއެވެ. އިތުރަށް އެތާ ހުންނަން ބޭނުން ނުވުމުން މާހީ އާނިޔާ ކައިރިއަށް ގޮސް އާނިޔާ އާއި އެކި އެތެރެއަށް ވަނެވެ.”އަމް.. ރީޝް.. އިފް ޔޫ ޑޯންޓް މައިންޑް ސުވާލެއް އަހާލަންތަ؟..” މާއިލް ރީޝަމްއަށް ބަލާލިއެވެ.”ބަޓް އެހަށް އާދެބަލަ އެސުވާލަށް ޖަވާބުދޭން ފަސޭހަ ތަނަކަށް..” މާއިލް ވިސްނާލާފައި ރީޝަމް ގޮވައިގެން ދިޔައީ އެއްކަލަ ކުޑަ ޕާކަށެވެ.”ދެން އަހަން ވީ އެއްނު ތި ސުވާލެއް..” ރީޝަމް އިށީންދެލިއެވެ.\n“އަސްލު ކީއްވެ އެމީހާ އެހެން އެ ހެދީ؟؟ އެން އޭނަ އެއީ ކާކުކަން ބުނެދެވިދާނެ؟..” ނާހަން ހުރެފައި ވެސް ރީޝަމް ކައިރީގައި މާއިލް އެހިއެވެ.”އޭނަ އަކީ މާހީގެ ބައްޕަ ހާނިމް.. އަސްލު މާހީ ހޯދަން ވެގެން ގެއަށް އަންނަނީ..” ރީޝަމް ދުރަށް ބަލާލިއެވެ.”އޯހ..” މާއިލް ދެބުމަ ކައިރިކޮށްލިއެވެ.”ހްމްމް.. ދައްތަ އާއި ހާނިމް ވަކިވީ މާހީއަށް ދެއަހަރުގަ..” ކުޑަކޮށް ކިޔައިދެވޭތޯ ރީޝަމް ބެލިއެވެ.”ތިހެން ވީއިރު ބައްޕައަށް ދަރިފުޅު ބައްދަލު ކުރެވެން ޖެހޭނެ ދޯ؟..” މާއިލް ދެކޭގޮތް ބުންޏެވެ.”ނޯ ވޭ.. ހާނިމް މާހީ ބަލާ އަންނަނީ ރަނގަޅު ނިޔަތަކު ނޫނޭ.. މާއިލް އަށް ވެސް އިނގޭނެ ދޯ ލޯބިވާނަމަ އަނިޔާއެއް ނުކުރާނެ ދައްތަ އަކަށް ވެސް އަހަރެން…އައި މީން މާހީ އަކަށް ވެސް..” ރީޝަމް އަށް ރޮވެން އުޅުނެވެ.”އަހަރެންނަކަށް އަސްލު މި ވާނުވާއެއް ނޭނގޭ.. އެހެންނަމަ ދޯ އުފާވެރި ދިރިއުޅުމެއް އުޅޭނީވެސް..” ރީޝަމް ތުންފަތުގައި ދަތް އަޅާފައި ކަރުނަތައް ހިންދާލިއެވެ.”ތިބުނީ؟؟..” މާއިލް އަށް ރީޝަމް ކީ އެއްޗެހި ސާފެއް ނުވިއެވެ.”މިބުނީ މަންމައެއް ވެސް ބައްޕަ އެއް ވެސް އަދި ޢާއިލާގެ އިތުރު މީހަކު ހުންނަ ކަމެއް ނުވަތަ ނެތް ކަމެއް ވެސް އަހަރެންނަކަށް ނޭނގެއޭ..” ރީޝަމް މާއިލްއަށް ބަލާލިއެވެ.\n“ވަރަށް ހީވޭ ރީޝް ވެސް އަހަރެންގެ މަތިން ހަނދާން ވާނޭހެން..” ރީހާން އެލީޒާއަށް ބަލާލީ އުންމީދާއި އެކު ހިނިތުންވެފައެވެ.”އައި ހޯޕް ޓޫ..” ރީހާންގެ މޫނުމަތީގައި ވި ހިނިތުންވުމުން އެލީޒާއަށް ވެސް ހީލެވުނެވެ.”އަހާލެވިދާނެތަ ސުވާލެއް؟..” އެލީޒާ ރީހާންއަށް ބަލާލިއެވެ. މަޑުމަޑުން ރީހާން ބޯ ޖަހާލިއެވެ.”މިހާރު ކޮބާ ރީޝަމް؟..” އެސުވާލު އެހުމާއެކު ރީހާން މޫނުމަތީގައި ހުރި ހިނިތުންވުން ފިލައިދިޔައެވެ.”ނެ..ނޭނގެ..” އަޅައިގަންނަމުން ރީހާން ބުންޏެވެ. އިތުރަށް ސުވާލު ކުރާކަށް އެލީޒާއަށް ނުކެރުނެވެ. ރީހާން ފުންނޭވާއެއްލާފައި ކާރު ދުއްވާލިއެވެ.\nއެލީޒާ އެ ސުވާލު ކުރުމުން ރީހާންގެ މުޅި މޫޑު ޚަރާބު ވިއެވެ. އެގަޑީގައި ކޮންމެ އަކަސް ރީހާން ދިނީ ތެދު ޖަވާބެކެވެ. މަންމަ، އަދި ރީޝަމް ވީތަނެއް އެއްގޮތަށް ވެސް ރީހާންއަށް އިނގިފައެއް ނެތެވެ. ދޮންބައްޕަ އުޅެނީ އޭނައާއި އެކީ ލަންޑަންގައެވެ. ނަމަވެސް ރީހާން ކުރި ކަމަކަށްފަހު އޭނަގެ ދޮންބައްޕަ، ލިހުވާން ވެސް ރީހާން ދެކެ ހިތްހަމަ ނުޖެހެއެވެ.\n“އޭ ރީހު.. ހިނގާ ބަލަ ކޮންމެވެސް ކަމެއް ކުރަން..”އެލީޒާގެ އަޑަށް ރީހާން ބަލާލިއެވެ. އޭރު ލިއީޝް އާއި އޭނާގެ ލޯބިވެރިޔާ ޒާން އަތުގުޅާލައިގެން އަންނަނީއެވެ. އޭނާގެ ހިތުގައި ވަކި އަޅައިގަތް ހެން ހީވިއެވެ. އެލީޒާ ބަލަ ބަލަ އިންދާއި ރީހާން ތެދުވެގެންގޮސް ގޮސް ލިއީޝް ކުރިމަތީގައި ހުއްޓުނެވެ.”ހެއި..” އަސަރެއް ނެތް ގޮތަކަށް ރީހާން ގޮވާލިއެވެ.”ހައި؟..” ސުވާލެއް ގޮތަށް ލިއީޝް ވެސް ގޮވާލިއެވެ.”ޑޯންޓް ޔޫ ރިމެމްބަރ މީ ލިއީޝް..” ދެންވެސް ރީހާން ބުނީ ހަމަ އެ ރާގުގައެވެ.”އަމް ސޮރީ.. ނޭނގުން ތީ ކާކު ކަމެއް..” ލިއީޝް ޒާންގެ އަތަށް ބާރުކޮށްލިއެވެ. ރީހާންގެ ހިތް ރޮއްވާލި އެވެ. ނަމަވެސް މޫނުމަތިން ފެނުނީ ހައިރާންކަމެވެ.”ތީ ކާކުތަ؟..” ޒާން ވެސް ނުހުރެވިގެން އެހިވެ.”ލިޝް.. ހަމަ އަސްލަށް ވެސް ހަނދާން ނެތުނީތަ..” އެ ހައިރާންކަން މަތީ ހުރެ ރީހާން އެހިއެވެ.”އަހަރެން ނުދަންނަ މީހުންނާ ވާހަކަ އެއް ނުދައްކަން.. ސޯ ޕްލީޒް ޑޯންޓް ޓޯކް ޓު މީ..” ހިތްހަމަ ނުޖެހިފައި ލިއީޝް އިއްވާލިއެވެ. ގަދަކަމުން ރީހާން ހިންދިންރުވާލިއެވެ.”ސްޓޮޕް ލައިންގް ލިޝް.. އަހަރެންނަށް އަންގާ ވެސް ނުލާ މީހަކާ ރައްޓެހި ވެސް ވީދޯ.. ބުނެވެސް ނުލާ.. އެ ކީއްވެތަ ލިޝް..” ރީހާން އަޑު ކުރެހުނެވެ.\n“އަހަރެންނަކަށް ނޭނގެ ތީނަ ތި ކިޔާ އެއްޗެއް..” ލިއީޝް އެހެން ބުނެފައި ޒާން އަތުގައި ހިފައިގެން ހިނގައިގަތެވެ. ރީހާންގެ ދެލޯ ފެންކަޅިވާން ނެގީ ސިކުންތެކެވެ. އޭނަ ލިއީޝް އާއި ހަމައަށް ވާޞިލްވުމަށް ނުފުރޮޅާ އެންމެ ގަލެއް ވެސް ނީންނާނެ ކަން ކަށަވެރެވެ. އެވަރު ވެސް ލިއީޝް އަށް ނޭނގުނީ ހެއްޔެވެ؟ އެހެން ވާހަކަ ދައްކާ އިރު ރީހާންގެ ހިތަށް ކުރާނެހާ އަސަރު ހަމަ ނޭނގެނީ ހެއްޔެވެ؟ އެލީޒާ ގޮވާލި އަޑަށް މޫނު ފުހެލާފައި ރީހާން ހީލަމުން ފަހަތް ބަލާލި އެވެ.”ހިނގާ ބަލަ އެއްޗެއް ކައިލަން..” އެލީޒާ ވިސްނާލަމުން ބުންޏެވެ.\n“ލިއީޝް.. އެކާކުތަ؟؟ އަނެއްކާ ލިއީޝްގެ ލޯބިވެރިއެއް ހުންނަނީތަ؟ ކީއްވެ ނުބުނީ؟..” ޒާން ސުވާލުތައް ކުރިއެވެ.”ނޫނެކޭ ޒާން.. އަހަންނަކަށް ނޭނގެ އޭނާ އެހެން ކީ ކީއްވެ ކަމެއް.. އަމުދުން އޭނައަށް މަގޭ ނަން އިނގިއްޖެ.. އަހަރެންގެ ބޯއި ފްރެންޑް އަކީ ޒާން ކަން އިނގިއްޖެ.. އަޅެ އޭނާ އަހަރެމެންނަށް ފާރަ ލަނީތަ؟..” ލިއީޝް ހިތުގައި ބިރުވެރިކަން އުފެދުނެވެ.”ވެދާނެ..” ޒާން އަލުން ރީހާންއަށް ބަލާލި އިރު އަންހެން ކުއްޖަކާ އެއްކޮށް ހެމުން އެތާ ހުރި ފިހާރަ އަކަށް ވަންނަނީއެވެ. ޒާން ކަޅި އަޅާލާފައި ފުން ނޭވާއެއް ލިއެވެ.\nބޭރުގައި ރޭގަނޑު ހޭދަ ކޮށްފައި ރީހާން ގެއަށް ދިޔައިރު ހުރީ ވަރުބަލިވެފައެވެ. ދޮރު ލައްޕާފައި ދިޔަ ގޮތަށް ގޮސް އެނދަށް ވެއްޓިގަތް ގޮތަށް ރީހާން ދެލޯ މަރާލިއެވެ. އަނެއްކާ ވެސް ލިއީޝް ކަންތައް ކުރިގޮތް ހަނދާންވާން ފެށިއެވެ. އުންމީދު ނުކޮށް ހުއްޓާ ރީހާންގެ ދެލޯ ތެމުނެވެ. “ކީއްވެ ލިޝް؟ އަހަރެން ކޮން ކުށެއް ކުރީ؟ އަހަރެން ލިޝް އަށްޓަކާ ނުކުރާ ކޮން ކަމެއް އޮތީ.. އައި މިސް ޔޫ ލިޝް..” ރީހާން އަމިއްލަ ނަފްސާއި ވާހަކަ ދެއްކިއެވެ. ރީހާންއަށް އެންމެ ބޮޑު މައްސަލަ އަކަށްވީ މީހަކާ ރައްޓެހިވުމަށްފަހު އޭނާއަކީ ކާކުކަން ނޭނގޭކަމަށް ހެދީމައެވެ. ރީއްޗަށް ތިމަންނަ ބޭނުމީ ގުޅުން ކަނޑާލަންށޭ ބުނިނަމަ އަމިއްލަ އުފާ ޤުރުބާންކޮށް ލިއީޝްއާއި ގުޅުން ކަނޑާލީމުހެވެ.\nކުޑައިރު ދެމީހުން ދިމާވީ ޕްރީ ސްކޫލުންނެވެ. ލިއީޝް ކުޑައިރު ވެސް އެހުންނަ ލޯބިކަމުން ކްލާހުގެ ކުދިން ހަސަދަވެރިވެގެން ގިނައިން އިންނަނީ ބާކީ ކޮށްލާފައެވެ. އެކަން ރީހާން އަށް ފާހަގަ ވެގެން ލިއީޝް އާއި އެކުވެރިވާން ނިންމިއެވެ. އެކުވެރިއެއް ލިބުމުން ލިއީޝް ވެސް ވަރަށް އުފާވިއެވެ. އަދި ގޭތެރެގެ ކަންތައް ލިއީޝްއަށް އިނގޭ ގޮތަކަށް ކިޔައިދިނެވެ. މަންމަ އާއި ބައްޕަގެ ވާހަކަ އެވެ. ގޭތެރޭގައި އެ ކުޑަ ކުޑަ ލިއީޝް އާއި ދިމާއަށް ހަޅޭއްލަވާ ވާހަކައެވެ. އަނެއްކޮޅުން ސްކޫލަށް އައިސް ވެސް ބާކީ ވެފައި އިންނާތީ ދެރަވާ ވާހަކައެވެ. އެހުރިހާ ވާހަކަ އެއްވެސް ރީހާން ކަނުލާ އަޑު އެހީ އަހާ ހިތުން އެވެ. ބޮޑުވަމުން އައި ވަރަކަށް ދެ ހިތުގައި ވެސް ޖަހަމުން ދިޔަ އެކުވެރި ކަމުގެ ވިންދު ތަފާތުވަމުން ދިޔައީ ބުނެލުމެއް ނެތިއެވެ. ދެމީހުންނަށް ވެސް އެކަން ރޭކާލީ އުމުރުން ސާދަ އަހަރު ވަނިކޮށްނެވެ. އެއޮށް ކުޑައިރު ދެމީހުން ލޯބިވުމުން އެމީހުންނަށް އެކަންވީ މަޖާ ކަމަކަށްވެ. އަދި ލޯބީގެ ގުޅުމެއް ފެށީ އެންމެނަށް ސިއްރުންނެވެ.ރީހާންގެ ގެއަށް އައުމުގެ ތެރޭގައި ރީޝަމް އާއި ވެސް ލިއީޝް އެކުވެރިވިއެވެ. ރީހާން ފިރިހެން ކުއްޖަކަށް ވުމުން ޙިއްސާ ނުކުރެވޭ ވާހަކަތައް ރީޝަމް ޙިއްސާ ކުރަނީ ލިއީޝް އާއި އެވެ. ކަމެއް ޖެހުނަސް ލިއީޝްގެ ފުރިހަމަ އެހީތެރިކަން ރީޝަމް އަށް ލިބެއެވެ.\nނަމަވެސް ކަންތައްތައް ބަދަލުވާން ފެށީ ރީހާން ގްރޭޑް ދިހައެއްގެ ފަހު ޓާރމްގައެވެ. އެ ޗުއްޓީއަށް ލިހުވާން ބޭނުންވީ ރީހާން އެކަނި ގޮވައިގެން ޗުއްޓީގައި ލަންޑަނަށް ދާންށެވެ. ރީޝަމް ރީހާން ކައިރީގައި ޝަކުވާ ކުރި ނަމަވެސް ލިހުވާންގެ ގޮތް އިނގޭތީ އެއްޗެކޭ ބުނާކަށް ނުކެރުނެވެ. ރީހާން ލަންޑަނުގައި ހޭދަވި ދެތިން ދުވަހު ލިއީޝްގެ ފޯނު ކޯލް ތަކާއި މެސެޖްތައް ބަރާބަރަށް ލިބެއެވެ. އެހެންނަމަވެސް އެ ހަތަރުވަނަ ދުވަހުން ފަށައިގެން ކޯލެއްގެ އިތުރުން މެސެޖެއް ވެސް ރީހާން އަކަށް ނުލިބެއެވެ. ރީޝަމްއަށް ގުޅާފައި އެހުމުން ރީޝަމް ބުނީ ލިއީޝް ރާއްޖެ އިން ބޭރަށް ފުރައިފިކަމެވެ. އޭނާގެ އާއިލާ ވެސް ދިޔައެވެ. އިތުރު މަޢުލޫމާތު ރީޝަމްއަކަށް ވެސް ނޭނގެއެވެ.\nއެ ޗުއްޓީ ވެގެން ދިޔައީ ރީހާންއަށް ވޭންދެނިވި ދުވަސްތަކަކަށެވެ. އަނބުރާ ރާއްޖެ އައިސް ވެސް ލިއީޝް ހޯދި އިރު އެންމެން ބުނަނީ ރާއްޖޭގައި ނެތް ކަމަށެވެ. ރީހާން ހިތަށް ތަދުނުވާ ދުވަހެއް ނުދެއެވެ. އެ ހާލުގައި އުޅެފައި އަށާރަ އަހަރު ފުރުމުން ރީހާން ލަންޑަނަށް ބަދަލުވީ ލިއީޝް ހޯދުމުގެ މަޤްސަދުގައެވެ.\nހޫނު ކަރުނަތިކިތައް ފައިބަމުން ދިޔައިރު އެ ފުހެލަން ރީހާން މަސައްކަތެއް ނުކުރެއެވެ. އަނބުރާ ރާއްޖެ ދާންވީ ކަންނޭނގެއެވެ. ނަމަވެސް ލިއީޝްއަށް ކުރެވޭ އިންތިޒާރެއްގެ ބޮޑު ކަމުން ރީހާންއަށް އިތުރަށް ވިސްނާކަށް ނުކެރުނެވެ. އެވަގުތު އައި ކުއްލި ރުޅީގެ ހުރިހާ ވަރެއް ބޭލުނީ އޮށޯވެ އޮތް އެނދުގެ ބާލީސް ތަކަށެވެ.”ވައި ޑިޑް ޔޫ ޑޫ އިޓް ލިޝް.. އައި ޑިޑް މައި ބެސްޓް ޓު ފައިންޑް ޔޫ އެން ލުކް އެޓް ނައު.. އައި ކާންޓް ޓޭކް ދިސް ޝިޓް ލިޝް.. އައި ލަވް ޔޫ.. ލިޝް އަށް ދުވަހަކު ވެސް ނޯޅޭ އަހަރެން ލިޝް ދެކެ ވާ ލޯތްބެއް.. ދެން ކީއްވެ މިހާރު؟..” ރީހާން ގޮށްމުށުން ފާރުބިތުގައި ޖަހަންފެށިއެވެ.”މަންމާ..ރީޝް..އައިމް ސޯ ސޮރީ.. އައި ކުޑުންޓް ފައިންޑް ހާރ އިވެން އައި ހޭވް ގޯން ތްރޫ އޯލް ދީސް.” ރީހާން ބިތުގައި ޖެހުން ހުއްޓާލާފައި ފާރު ކައިރިއަށް ތިރިވެ ކަކޫ ގެނެސް މޭގައި ޖައްސާލިއެވެ. ހީވީ ހިތުތެތޭގައިވާ އުދާސްތަކުން ލިއުމެއް ތައްޔާރުކުރިހެންނެވެ. “ޕްލީޒް..ޑޯންޓް ހާރޓް މީ ދިސް މަޗް..” ރީހާން އަޑު ބެދުނެވެ.\nAlheyy.. Haaadha sad eyy Reehaan ah V goih. 😪 anyways.. This prt was also awesome.. Lysssssssssssssm sissyyy.. Mish u 😷😶🤗💋💞💞💖\ni hope reehan getsahappy life too dhw ave? thankiu sm! meantalot!!! <33\nއައިރާ……. (7 ވަނަބައި)\nލޯބި May 23, 2019\nލޯބި July 7, 2018\nމުޅި އުމުރަށްވެސް ލޯބި ވާނަމެވެ…… (6 ވަނަ ބައި)\nލޯބި June 9, 2013\nކުރަމުން ތިދާހާ ގޯނާ 3..\nލޯބި January 30, 2016\nބިރުވެރި ލޯބި December 20, 2021\nއަންނަންދެން ހުންނާނަން ލޯބިން 33\nހިތާމަ މަޖާ ލޯބި April 20, 2021


ސަރަހައްދީ ބަނދަރުތަކަށް އެތެރކުރާ މުދަލުގެ ޑިޔުޓީން 50 އިންސައްތަ ކުޑަކޮށްދޭ ގޮތަށް ހަމަޖެއްސުމާއި ގުޅިގެން ދެން ދުންފަތުގެ ބާވަތްތަކާއި އެނަރޖީ ޑްރިންކްސް ފަދަ ތަކެތި އެތެރެކުރާނީ ސަރަހައްދީ ބަނދަރުތަކަށް ކަމަށް ވިޔަފާރިވެރިއަކު ބުނެފިއެވެ.\nއޭނާ ވިދާޅުވީ ސަރަހައްދީ ބަނދަރުތަކުން މާލެއަށް މުދައު ގެނައުމަކީ މިހާރު ވަރަށް ކުރަން ވަރަށް ފަސޭހަކަމެއް ކަމަށާއި ކޮންޓޭނަރެއްގެ ޑިޔުޓީން ކުޑަވާވަރުގެ ނިޞްބަތަށްބަލާއިރު މިކަމުން އެމީހުންގެ ވިޔަފާރިތަކަށް ވަރަށް ބޮޑު ފައިދާއެއް ކުރާނެ ކަމަށެވެ.\n"މިކަމުގެ ފައިދާ ރައްޔިތުންނަސް ކުރާނެ. އެއީ މިބާވަތްތަކުގެ އަގުވެސް ދެން ހެޔޮވާނެ."\nއޭނާ ވިދާޅުވީ ރައްޔިތުންގެ ޞިއްޙަތު ސަލާމަތްކުރަން ކުރަންޖެހޭ ކަންކަން ކުރުމަކީ ސަރުކާރުގެ މަސްއޫލިއްޔަތެއް ކަމަށާއި އެއީ ވިޔަފާރިވެރިންގެ މަސްއޫލިޔަތެއް ނޫން ކަމަށެވެ. "ކިތަންމެ އަގު ބޮޑުކުރި ނަމަވެސް ބޭނުންކުރާ ބައަކު ހަަމަ ބޭނުންކުރާނެ! 20 ރުފިޔާއަށް ވިއްކި ސިގިރެޓްފޮށި 80 ރުފިޔާއަށް އެރީމާވެސް އެތެރެކުރަންޖެހޭ އަދަދު ވީ ގިނަ." ކަމަށްވެސް ބުނެފައިވެއެވެ.


Embraer matindaa boatu vihkan raahje ah!\nއެމްބްރެއާ މަތިންދާ ބޯޓް ވިއްކަން ރާއްޖޭގައި ޓުއާއެއް ދީފި\nބްރެޒިލްގެ އެމްބްރެއާ މަތިންދާ ބޯޓު ވީއައިއޭގައި- ފޮޓޯ: މޯލްޑިވިއަން އެއާލައިން ސްޕޮޓާސް\nދުނިޔޭގެ މަތިންދާ ބޯޓް ބަނދެ އުފައްދާ މަޝްހޫރު އެއް ކުންފުނި ކަމަށްވާ އެމްބްރެއާ މަތިންދާ ބޯޓް ރާއްޖޭގެ މަތީންދާ ބޯޓް އޮޕަރޭޓުންނަށް ތައާރަފު ކުރަން ޓްއާއެއް ބާއްވައިފި އެވެ.\nއެމްބްރެއާ އެއާ ކްރާފްޓެއެއް ރާއްޖެއަށް ދަތުރު ކޮށްފައި ވަނީ ދިވެހި ކުންފުންޏެއް ކަމަށްވާ އިނަ މޯލްޑިވްސްގެ އެޖެންޓް ކަމުގަ އެވެ. މި ދަތުރުގެ ބޭނުމަކީ އެ ކުންފުނިން ބަންނަ ނުވަތަ އުފައްދާ މަތިންދާ ބޯޓުތައް ރާއްޖެއަށް ތައާރަފުކޮށް ދިވެހި ކުންފުނިތަކަށް މާކެޓް ކުރުމެވެ. އެމްބްރެއާ އިން ބަންނަ މަތިންދާ ބޯޓްތަކުގެ ކުރީކޮޅު އޮންނަނ މިއަރެއްގެ ބޯކޮޅުގެ ސިފައިގަ އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި އިއްޔެ ބޭއްވި ޓްއާގައި ރާއްޖޭގައި ވައިގެ ދަތުރުފަތުގެ ހިދުމަތް ދޭ ހަތަރު ކުންފުނި ކަމަށްވާ މޯލްޑިވިއަން އާއި މަންތާ އެއާ އަދި ފްލައިމީ އާއި ޓީއެމްއޭ އިން ބައިވެރިވެފައިވެ އެވެ.\nއެމްބްރެއާ އެއާ އިން ވަނީ ރާއްޖޭގައި ވައިގެ ދަތުރުފަތުރުގެ ހިދުމަތް ދޭ ހަތަރު ކުންފުނީގެ އޮފިޝަލުންނާއެކު އިއްޔެ އެއް ގަޑިއިރުގެ ޑެމޮސްޓްރޭޝަން ޓްއާއެއް ދީފަ އެވެ. މި ޓުއާގައި އެ މަރުކާގެ މަތިންދާ ބޯޓު ފަހަރުން ކަސްޓަމަރުންނަށް ލިބޭނެ ލުއިތަކާއި އެއާކްރާފްޓުގައި ހުރި މުހިންމު ފީޗާތައް ވެސް ދައްކާލާފައިވެ އެވެ.\nއެމްބްރެއާ އެއާއިން މި ދަތުރުގައި ބޭނުންކޮށްފައިވަނީ ދުނިޔޭގެ ގިނަ ބައެއްގެ މަގުބޫލުކަން ހޯދާފައިވާ އެމްބްރެއާ ޝާކް- އީ190 އެސް ޓޫ މަރުކާގެ މަތިންދާ ބޯޓެކެވެ.\nމި ބޯޓު ގިނަ ބައެއްގެ މެދުގައި މަގުބޫލުވެފައިވަނީ ހިނި އައިސްފައި އޮންނަ މިޔަރެއްގެ ގޮތުގަ އެވެ. އެ ބައްޓަމަށް ބޯޓުގެ ކުރީކޮޅު ހަދާފައި އޮންނާތީ މިޔަރު މަތީނދާ ބޯޓްގެ ގޮތުގައި ސިފަ ކުރެ އެވެ. މި މަރުކާގެ ބޯޓު ފުރަތަމަ ދައްކާލާފައިވަނީ މިދިޔަ އަހަރު އިނގިރޭސިވިލާތުގައި ބޭއްވި އެއާ ޝޯއެއްގަ އެވެ.\nދުނިޔޭގެ އެމްބްރެއާ މަރުކާގެ މަތިންދާ ބޯޓެއް\nބްރެޒިލްގެ އެމްބްރެއާ ކުންފުނި މަޝްހޫރު ވެފައިވަނީ ކުދި ކޮމާޝަން މަތިން ދާ ބޯޓުތައް ވިއްކާ ކުންފުންޏެއްގެ ގޮތުގަ އެވެ. މި ކުންފުނީގެ މަތިންދާ ބޯޓުތައް ދުނިޔޭގެ 70 ގައުމެއްގައި ބޭނުން ކުރެ އެވެ. ނަމަވެސް ރާއްޖޭގައި މިހާތަނަށް މި ބްރޭންޑުގެ އެއާ ކްރާފްޓެއް ބޭނުމެއް ނުކުރެ އެވެ. ރާއްޖޭގައި ބޭނުން ކުރަނީ އޭޓީއާރު އާއި ޓުއިންއޮޓާ އަދި އެއާބަސްގެ އިތުރުން ޑޭޝް އަށެއް މަރުކާގެ މަތިންދާ ބޯޓު ފަހަރެވެ.


Mafuttaa eggothah Maafushi Spa &Salon ge khidhumah ves hama varah thafaathu! - AO News\nމާފުށްޓާ އެެއްގޮތަށް މާފުށި ސްޕާއެންޑް ސެލޫންގެ ޚިދުމަތް ވެސް ހަމަ ވަރަށް ތަފާތު!\nމާފުށްޓަކީ ބޭރުގެ ގިނަ ފަތުރުވެރިންނާއެކު ދިވެހިން ވެސް ކުރު ޗުއްޓީ ހޭދަކޮށްލުމަށް މިހާރު އެންމެ ދާހިތްވާ އެއްތަނެވެ. ކުޑަކުޑަ ރަށެއްގައި ހިތްހަމަޖެހިގެން ޗުއްޓީއެއް ހޭދަކޮށްލަން ބޭނުންވާ ހުރިހާ ސިފަތަކެއް އެއްތަނަކުން ލިބެން ހުރި ގުދުރަތީ ރީތިކަން އެކުލެވޭ ނަލަނަލަ ރަށެއް މެއެވެ. ވޯޓާ ސްޕޯޓްސް ސެންޓަރު ތަކާއި ޑައިވް ސްކޫލްތަކާއި ދިވެހިވަންތަ ސާމާނު ހިމެނޭ ގިފްޓް ޝޮޕްސް ތަކާއި އެރަށަށް އަންނަ މެހްމާނުންނަށް ބޭނުންވާ އެކިކަހަލަ ޚިދުމަތް ތައް ދޭ ސެންޓަރުތަކާއި ތަފާތު އެކިގައުމުތަކުގެ ކާތަކެތިން ފުރިފައިވާ ހިތްގައިމު ރެސްޓޯރެންޓްތަކާއެކު ފެންވަރު ރަނގަޅު ގެސްޓްހައުސް ތަކުން އެރަށް ދަނީ ފުނި ޖެހެމުންނެވެ.\nއެރަށަށް ކުރި ދަތުރުން ފާހަގަކުރެވުނު އެއްކަމަކަށް ވެގެން ދިޔައީ މާފުށީގެ ނަމާ ގުޅުވައިގެން ނަން ދީފައިވާ “މާފުށި ސްޕާއެންޑް ސެލޫން” އެވެ. އެތަން ޚާއްޞަވީ ގިނަ ސަބަބު ތަކަކާއެކުވެސް މެއެވެ!\nދުވާލު ހަތަރުދަމު ވޯޓާރ ސްޕޯޓްސްގައި ހޭދަކުރުމަށްފަހު އަނދާފައިވާ މޫނުގެ ހަންގަނޑަށް ފަރުވާއެއްދިނުމަށް އެރަށުން އެފަދަ ޚިދުމަތެއް ދޭ ތަނެއް ފޭސްބުކްގައި ހޯދާލުމުން ފުރަތަމަ ވެސް ލޮލުގައި އަޅައިގަތީ “މާފުށި ސްޕާ އެންޑް ސެލޫން” މި ނަމެވެ. އަދި އެއަށްވުރެ ވެސް ބޮޑަށް އަޅައިގަތީ އެ ޕޭޖްގައި އެންމެފަހުން ކޮށްފައި ހުރި ޕޯސްޓުގައެވެ.\nކުޑަ ޑައިލޮގް ކޮޅަކުން ގެނެސްދީފައިވާ އެ އެޑްގައި ވަނީ ފަތުރުވެރިއަކާއެކު ކޮށްފައިވާ ސުވާލުތަކެކެވެ. މިއަދުގެ އެކްސްކާރޝަން ކިހިނެއްހޭ އަހާލުމުން ވަރަށް ރަނގަޅު ކަމަށާއި އެކަމަކު ވަރަށް ބޮޑަށް ސަންބާރން ވެފައިވާ ކަމަށް ބުނުމުން އެކަމާ ކަންބޮޑުނުވުމަށާއި މާފުށި ބުޓިކް ސްޕާއިން އެކަމަށް ހައްލު ހޯދޭނެކަމަށް ބުނެފައި އޮތް އިޝްތިހާރުކޮޅުން އެތަނަށް ދާހިތްވިއެވެ. ތަނުގެ ތަޖްރިބާ އަމިއްލައަށް ކޮށްލަން ބޭނުންވިއެވެ.\nމާފުށި ސްޕާ އެންޑް ސެލޫން ހަމަ އަސްލުގައިވެސް ވަރަށް ތަފާތެވެ. ތަނުގެ އިންޓީރިއާއިން ފެށިގެން ދެވޭ ޚިދުމަތްތައް ވެސް މެއެވެ. އެންމެ ޚާއްޞަ ގޮތެއްގައި ފާހަގަ ކޮށްލެވުނީ އެކިއެކި ޚިދުމަތްތަކަށް ތައްޔާރުކޮށްފައިވާ ކޮޓަރި ތަކަށް ދީފައިވާ ނަން ތަކެވެ. “ރެހެންދި” އާއި “ކޮއިމަލާ” ގެ އިތުރުން “ދޮށިމޭނާ” ފަދަ ދިވެހިވަންތަ ރަސްމަތިފުށު ނަންތަކުން ތަފާތު ފާހަގަ ކުރެވުނެވެ.\nހަގީގަތުގައި ވެސް އެތަނުން ދެނީ ރަސްމަތިފުށު ފެންވަރުގެ ޚިދުމަތެވެ. ދޮށިމޭނާ އާއި ކޮއިމަލާއަކީ ދެމަފިރިން ނުވަތަ އެކީގައި އަންނަ އެކުވެރިއަކާއެކު ޓްރީޓްމަންޓް ނަގާލުމަށް ބޭނުންކުރެވޭ ގޮތަށް ހަދާފައި ހުރި ކަޕަލްސް ރޫމްތަކެވެ. ރެހެންދި އަކީ އެ ގޮތަށް ހުންނަ ސިންގަލް ރޫމެކެވެ. ވަކިން ޚާއްޞަކޮށް “ރެހެންދި” އެއީ އަންހެން ކަނބަލުންނަށް ޚާއްޞަ ޚިދުމަތްދޭ ތަނެއް ގެ ގޮތުގައި ރެހެންދި ޚަދީޖާގެ ނަމާއި ގުޅުވައިގެން ތަނަށް ނަން ދީފައިވުމުން އަންހެނުން ބާރުވެރިކުރުމަށް ކުރާ މަސައްކަތް ވެސް އެތަނުން ދައްކުވައިދެއެވެ.\nއަޔުރްވެޑިކް މަސާޖްއާއި ސަންބާރން ބޮޑީ ޓްރީޓްމަންޓާއި ފައިތިލައަށް ދޭ ޓްރީޓްމަންޓް ގެ އިތުރުން ރިލެކްސް ކޮމްބޯ އާއި އެތަނުގެ އަމިއްލަ ކޮކަނަޓް ބޮޑީ ސްކްރަބް ވެސް ޚާއްޞަ ގޮތެއްގައި ފާހަގަ ކޮށްލެވުނެވެ. އަދި މި ތަނުގައި ޚިދުމަތް ދިނުމަށް ތިބި ތަޖްރިބާކާރު މުވައްޒަފުންގެ އެކުވެރި ހިނިތުން ވުމާއި މެހްމާންދާރީ އަކީ އެތަނަށް ލޯބި ޖެހޭނެ އިތުރު ސަބަބެކެވެ.\nދާދި ފަހުން ހުޅުވި މި ތަނުން ލިބޭ ޚިދުމަތަށް ވެސް ހަމަ ސަތޭކަ ޕަސެންޓް ދެވޭހައިވެއެވެ. މާފުށްޓަށް ޗުއްޓީ އަށް ދާނަމަ ޗުއްޓީ ނިންމާލަމުން މާފުށި ސްޕާ އެންޑް ސެލޫން އިން ޚިދުމަތް ހޯދާލުމަކީ މުޅި ޗުއްޓީއަށް ލިބިގެންދާނެ އިތުރު ފުރިހަމަކަމެކެވެ!\nމާފުށި މޮނިޓަރިންގ ގައި، އެކަމަކު އަރައިފޭބުމަށް ބަދަލެއް ނާދޭ